
Prefaţă 


Cuvânt înainte 


Lucrarea de faţă fără îndoială se înscrie în seria “Topografie monumentelor istorice din 
Transilvania”, care şi-a propus publicarea rezultatelor evidenţei sistematice a monumentelor 
istorice din fosta zonă de locuire a saşilor, un fapt până nu de mult inedit pentru istoria artei şi 
protecției patrimoniului nu doar din Transilvania, ci din România. Este bine ştiut faptul că 
evidenţa sistematică devenise necesară după plecarea masivă a saşilor transilvăneni începând cu 
anul 1990, care a dus la depopularea satelor şi prin aceasta, la degradarea accentuată a fondului 
construit şi a structurii aşezărilor care au evoluat de-a lungul mai multor secole. Dar nu numai 
satele, ci şi oraşele şi târgurile din Transilvania au fost şi sunt supuse unor presiuni puternice de 
transformare, ca pretutindeni în lumea modernă, şi din aceste considerente Consiliul Cultural al 
Saşilor din Germania iniţiase proiectul pentru “Documentarea patrimoniului săsesc din 
Transilvania” , finalizat în timp record de către specialiştii români intre 1992 — 1998. Metoda de 
inventariere fusese elaborată de Direcţia Monumentelor din Renania după modelul Topografiei 
Monumentelor Istorice din Germania, conducerea ştiinţifică fiind asigurată de colaboratorii ei şi 
de comitetele ICOM OS ale Germaniei şi României. 

Comparativ cu Topografia Monumentelor Istorice din Germania, care prezintă succint 
rezultatele inventarierii sistematice pe baza listelor de monumente, Topografia Monumentelor 
din Transilvania şi-a propus prezentarea unei priviri de ansamblu asupra fondului construit de 
monumente la momentul inventarierii, după tip şi dispoziție geografică precum şi a relaţiilor lor 
istorice şi topografice. Ea reprezintă banca de date reper pentru toate activitățile viitoare de 
evidență şi protecția monumentelor istorice, de la cercetarea ştiinţifică aprofundată până la 
proiectarea intervențiilor de restaurare, întocmirea planurilor urbanistice, a proiectelor de 
conservare urbanistică sau de amenajarea teritoriului. 

Pe acest fundal se situează prima ediție în limba română a monumentelor istorice din 
oraşul Mediaş, datorată colegului sibian Prof. Dr. Alexandru Avram, care a făcut parte din 
nucleul iniţial al specialiştilor români implicați în proiect. Rezultatele documentației științifice 
elaborate pe baza cercetărilor minuțioase de teren, folosind experienţa inventarierii centrului 
istoric Sibiu, merită a fi puse cât mai repede la dispoziţia nu numai a autorităţilor responsabile 
pentru actualele şi viitoarele proiecte de restaurare, dar şi a publicului larg interesat şi an gajat în 
protecţia patrimoniului. Subliniam însă că ediţia bilingvă — germană şi română - a volumului 5.7. 
Municipiul Mediaş din cadrul Topografiei Monumentelor Istorice din Transilvania este deja in 
pregătire şi avem speranța de a-l putea prezenta publicului la sfârşitul anului 2007. 

Mulţumesc pe această cale colegului Alexandru Avram pentru toate eforturile depuse atât 
la cercetările de teren cât şi la redactarea textelor. Mulțumirile mele se adresează şi domnului 
Hermann Balthes pentru documentaţia fotografică, fără de care patrimoniul oraşului Mediaş n-ar 
fi putut fi publicat. 


Köln, in octombrie 2006 Christoph M achat 

Planul Mediaşului din 1872 
cu denumirea actuală a străzilor 


Dezvoltarea arhitectonică 


DEZVO LTAREA ARHITECTONICĂ 


O categorie importantă de izvoare documentare sunt constituite de vechile planuri ale 
oraşelor medievale. Din păcate, despre Mediaş nu s-au păstrat planuri sau vedute din secolul al 
XVI-lea, cum a fost cazul unor oraşe ca Oradea sau Cluj. Astfel, cel mai vechi plan al Mediaşului 
datează abia din anul 1699 şi aparţine colecției de planuri a inginerului militar austriac de origine 
italiană Giovanni Morando Visconti’. Cercetarea planului ne relevă o localitate închisă în 
totalitate în interiorul unei incinte de ziduri în formă pară. Trama stradală este în linii mari 
conturată, mai puţin în zona străzilor Cardinal Iuliu Hossu şi episcop loan Suciu, unde apare un 
spaţiu gol. Trebuie să subliniem şi faptul că, pe când fortificațiile sunt redate cu destul de mare 
exactitate, nu aceeaşi impresie ne-o produce redarea tramei stradale. Se remarcă existenţa 
castelului din centrul oraşului, dubla incintă de ziduri din jurul bisericii, precum şi turnurile 
Clopotelor, Funarilor, Şcolii, Mariei şi Croitorilor. Se poate afirma că cele patru laturi ale pieței 
centrale erau deja definitivate, în centru detaşându-se amplul edificiu al halei comerciale; unele 
modificări apar în deceniile următoare pe laturile nord şi vest’. Piața era străbătută de apele 
pârâului Moşna pătruns în incinta medievală pe traseul străzii Fierarilor (azi, I.G.Duca), 
bifurcându-se apoi pe actualele străzi Petőfy (în direcția Târnavei) şi Stephan Ludwig Roth (în 
direcția unor iazuri). 

Se remarcă faptul că, Visconti nu acordă atenție detaliilor, nu subliniază existența 
diverselor clădiri, similar cu procedeul aplicat în cazul planului Sibiului, deşi la Sibiu, în 
momentul realizării Mappei lui Visconti existau zeci, poate sute, de clădiri din zid. Oarecum la 
fel se prezenta situaţia şi la Mediaş, în sensul că, străzile fiind conturate, acestea erau flancate şi 
de clădiri; multe dintre edificii erau executate încă din lemn. Chiar şi la poalele Castelului existau 
desigur, clădiri (se păstrează elemente din sec. XV - XVI), şi de aceea ne este greu să admitem 
ideea că anumite edificii nemarcate în plan ar fi fost construite abia după 1699. S-a procedat în 
felul următor: pe măsură ce zidurile oraşului erau terminate, incintele interioare de apărare îşi 
pierdeau importanţa strategică, fiind, fie demolate ca şi la Sibiu, fie înconjurate de construcții 
civile. 

În partea de nord - est a oraşului este menţionată biserica mănăstirii franciscane, în timp 
ce clădirile mănăstirii nu apar pe plan, iar în piaţeta de pe Zekesch exista încă bisericuţa cu 
hramul Sf. Nicolae. 

În ceea ce priveşte fortificațiile oraşului se poate remarca cu uşurinţă existenţa turnurilor a 
trei porţi principale şi una secundară - poarta străzii Pietruite, poarta secundară a străzii Fierarilor 
( I. G. Duca), poarta străzii Forkesch (J. Honterus) şi poarta străzii Zekesch (M. Viteazul) - şi a 
altor 19 turnuri şi bastioane. De asemenea, în partea de sud-est se poate vedea un şanţ (cu apă ?) 
în porțiunea dintre bastionul Nou şi cel al Blănarilor, iar în sud-vest apar mai multe iazuri. 

După ocupaţia habsburgică a Transilvaniei, la sfârşitul secolului al X VII-lea şi începutul 
celui următor, în condițiile menţinerii iminenţei pericolului otoman, deci într-o situaţie politică 
total schimbată faţă de secolele precedente, când Transilv ania era vasala Imperiului otoman (sec. 
XVI-XVII), au fost executate o serie de lucrări de fortificare (Alba Iulia, Arad), precum şi 
proiecte pentru întărirea vechilor fortificaţii din alte localităţi. S-a preconizat adaptarea sistemului 
Vauban (Sibiu, Mediaş), conform noilor metode de ducere a luptei de apărare. Zidurile prea 
subțiri ce înconjurau un întreg oraş, porțiunile mari de apărat, ineficiența vechilor turnuri, toate la 
un loc, au făcut necesară întărirea unor nuclee mai puternice sau chiar construcţia unor noi cetăți 
bastionare. 

Johannes Troester 1666 


Giovanni M orando Visconti a realizat un proiect pentru construirea unei citadele în Sibiu, la 
vest de centrul istoric actual şi tot el a fost acela care, în 1705, a executat un proiect pentru 
întărirea castelului medieşan prin efectuarea unor ample lucrări exterioare care ar fi atins atât 
latura nordică a pieţei, cât şi pe cea de nord a castelului”. Proiectul, cunoscut de cercetătorii de 
azi, nu a fost transpus vreodată în realitate datorită evenimentelor istorice care au dus şi la 
abandonarea lucrărilor din Sibiu (răscoala curuților), dar nici nu oferă noutăţi față de planul din 
1699, în afara faptului că precizează existenţa elementelor constitutive ale castelului, precum şi a 
două grupuri de clădiri de pe latura nordică a pieţei. Spre sud, fortificațiile ar fi trebuit să se 
extindă până spre centrul pieţei, incinta, prevăzută cu cavalier (şi în nord), înglobând şi clădirea 
halei comerciale, construcție ce ar fi fost transformată într-un fel de barbacană a porții. 

Dintr-o mapă întocmită de colonelul Johann Konrad Weiss, director al Direcţiei 
fortificațiilor transilvănene din Alba Iulia face parte şi un plan al Mediaşului care are meritul, pe 
lângă o mai atentă schiţare a tramei stradale (faţă de planul din 1699), de a localiza principalele 
elemente ale fortificațiilor şi de a preciza denumirea lor”. 

Spre deosebire de planul anterior, aici sunt nominalizate pe lângă cele trei porți şi poarta 
secundară a Fierarilor, încă trei portiţe (în dreptul străzilor Zekesch în nord — portia de fier, a 
străzii Turnului şi S. L. Roth) şi unsprezece turnuri şi bastioane. În schimb, nici în acest plan nu 
apar construcţiile mănăstirii franciscane, doar ale bisericii. 

În acest context se impun două precizări: prima este legată de datarea planului din mapa 
Weiss, deşi aceasta poartă data de 1736. Aşa cum arăta M. Tănase, faptul că în plan nu apare 
mănăstirea franciscană, deşi aceasta fusese reconstruită între 1726 - 1733, ar indica o situaţie 
existentă înainte de 1733. Autorul avansează o propunere de datare în intervalul 1690-17255 , dar 
o asemenea încadrare cronologică nu ţine cont de cursul rectificat al Târnavei Mari, eveniment ce 
a avut loc în anul 1730. Deducem de aici faptul că, planul a fost executat oricum după 1730, fără 
a se fi pus un accent deosebit asupra clădirilor din interiorul incintei fortificate. 

Asupra planului generalului Bohn din 1747 nu vom insista deoarece este probabil o copie a 
celui precedent . 

Ceva mai interesant ne apare planul căpitanului Theumern” din 1750, care, deşi pare tot o 
copie după realizarea din mapa Weiss, este mai complet, aduce şi câteva precizări. În primul rând este 
reprezentată mănăstirea franciscană, cu două din laturile sale (vest şi nord) şi de asemenea, pe latura 
vestică a pieţei centrale (Regele Ferdinand), apare clădirea şcolii piariştilor. Se acordă mai multă 
atenție construcţiilor castelului, de data aceasta fiind precizate primăria şi casa parohială, edificii 
asupra cărora nu a insistat planul din 1736. În al doilea rând, în zonele extramuros, în aşa-zisa 
măierime locuită de populaţie românească, sunt evidenţiate pe loturile existente 84 clădiri, iar lângă 
turnul Postăvarilor apare prima construcție care îşi alipeşte parcela, în exterior, zidului cetăţii. 

Este cunoscut şi acceptat faptul că, pe altarul bisericii Sfânta Margareta din Mediaş peisajul 
citadin din fundalul scenei cu Răstignirea lui Isus (în jur de 1490) reprezintă oraşul Viena. Pornind de 
la această constatare, cercetătorul sibian H. Fabini” a identificat în peisajul similar plasat pe un panou 
de altar (colecţia Muzeului Brukenthal Sibiu) provenit de la biserica din localitatea Târnava (fost 
Proştea Mare), reprezentarea oraşului Mediaş. In sprijinul afirmației sale, autorul cercetării aduce ca 
argu mente prezenţa unor turnuri ale oraşului, printre care recunoaşte turnurile de poartă ale străzilor 
Forkesch şi Pietruite (Honterus), peisajul înconjurător, podul de peste Târnava, moara, turnul 
Clopotelor, biserica parohială. Referindu-ne la acest din urmă monument, se precizează că aspectul 
turnului ar fi cel de dinainte de anul 1550, atunci când acoperişul (în formă de cort) prezenta încă o 
serie de asemănări cu monumente din Boemia, zonă cu care ar exista legături (aşa cum indică 
lucrările de restaurare). Autorul consideră că nu este vorba despre un peisaj fidel, ci de o reprezentare 
a detaliilor în forma lor tipică, în urma unor schiţe de teren. În concluzie, altarul ar putea fi prima 
mărturie iconografică a oraşului Mediaş. 

Descoperirea a suscitat şi mai suscită un interes deosebit, existând opinii controversate mai ales 
în privinţa datării altarului, care oscilează între sfârşitul secolului al XV-lea şi chiar prima ju mătate a 
secolului al XVII-lea”. Peisajul reprezintă un oraş medieval fortificat, cu o biserică în centru cu case 
destul de impunătoare, fiind înconjurat cu ziduri şi turnuri puternice. Cadrul natural prezintă certe 
asemănări cu zona înconjurătoare a Mediaşului şi cu puţină bunăvoință, unele monumente ar putea fi 
identificate ca edificii medieşene. Rămân însă, deschise câteva probleme. Dacă avem în vedere 
proporțiile turnului față de corpul bisericii, atunci turnul ne apare deja în forma sa supratnălțată, dar 
fără nici o asemănare cu aspectul actual; turnurile de apărare - e drept, transformate de-a lungul 
secolelor - prezintă în pictură goluri de mari dimensiuni, care nu îşi aveau justificarea la începutul 
secolului al XVI-lea (mai ales turnul de poartă al străzii Pietruite); clădiri cu pinioane în trepte nu 
apar nici într-o reprezentare atât de exactă a oraşului cum este un desen din anul 1736 şi aşa cum vom 
vedea mai Jos, nu sunt confirmate nici de cercetarea de teren. Cu excepția turnului Clopotelor (foarte 
inexact redat), în pictură nu apare nici unul dintre turnurile castelului. 

Având în vedere aceste observaţii, fără a nega categoric posibilitatea identificării oraşului 
reprezentat cu Mediaşul, considerăm că pictura putea să fie executată din memorie, fie ca urmare a 
unor narațiunii, şi nu ca urmare a unor schiţe de teren. A rezultat o imagine ideală (previziune în cazul 
în care altarul a fost pictat înainte de 1534, data terminării fortificațiilor) a unui oraş fortificat 
transpus într-un peisaj apropiat de cel din împrejurimile Mediaşului. 

Din punct de vedere cronologic, următoarea imagine, care poate fi pusă în relație cu oraşul 
analizat, aparține gravorului H. J. Schöllenber ger". Gravura reprezintă un oraş înconjurat de o 
incintă circulară de ziduri, întărită cu 15 turnuri şi două bastioane semicirculare. În poziţie centrală se 
află o biserică cu un turn al cărui acoperiş este prevăzut cu patru turnulețe în colțuri, apoi o serie de 


case schematic reprezentate, dintre care se remarcă unele cu două sau trei niveluri. 

Nu trebuie să fii un foarte bun cunoscător al Mediaşului ca să poţi descoperi nenumăratele 
inadvertenţe din gravura menționată mai sus. Inexistenţa castelului fortificat, forma incintei, sunt 
dovezi că autorul nu a fost prezent la faţa locului şi cu toate că se precizează că oraşul reprezentat 
este Mediaşul (Medwisch), imaginea a fost desenată în urma unor relatări verbale. În acest fel, 
singurele elemente de care trebuie să ţinem seama sunt forma acoperişului turnului bisericii şi 
existenţa unui contrafort care sprijinea turnul (ambele redate cu multă stângăcie). 

Ultima reprezentare iconografică luată în discuţie este de fapt singura dintr-o perioadă 
mai îndepărtată (1736), care ne oferă o imagine corectă a ceea ce însemna Mediaşul din punct de 
vedere arhitectonic la sfârşitul evului mediu. Ne referim la un desen ce face parte din colecţia 
colonelului Weiss. Desenul este o vedere generală dinspre sud- vest a Mediaşului şi a fost 
executat de către un subaltern al lui Weiss, Johann Blăssing'!. În prim plan se distinge cu 
claritate incinta de ziduri cu un traseu sinuos, pe alocuri întărită cu contraforturi. Sunt vizibile o 
serie de turnuri sau bastioane, după cum urmează de la stânga spre dreapta: turnul Pieptănarilor, 
de o masivitate neobişnuită în raport cu alte turnuri, cu etajul superior scos în rezalit şi prevăzut 
cu o serie de lăcaşuri de tragere, precum şi cu un acoperiş în două ape; alături, un unghi format de 
zidul de apărare presupune existenţa în acel loc a unui bastion sau a unei platforme pentru 
artilerie; în plan secundar mai apare turnul Aurarilor, situat la nord de cel al Pieptănarilor, faţa 
interioară a zidului permiţându-ne să observăm şirul de arcade ce susțineau drumul de strajă atât 
de tipic fortificațiilor transilvănene. În prim plan, central, cu o înălțime considerabilă, se 
înfăţişează turnul Postăvarilor cu etajul scos în rezalit, cu un drum de strajă probabil din lemn şi 
cu un acoperiş piramidal. Alături, un turn, ce depăşeşte doar cu puţin înălțimea zidului, servea la 
apărarea portiţei străzii Noroioase (Stephan Ludwig Roth), aspectul prezentat în desen datorându- 
se refacerii din 1645. În continuare apare un turn poligonal, cu un acoperiş conic, identificabil cu 
bastionul Croitorilor, iar în dreapta, după un nou cot al zidului, se desfăşoară aspectul 
monumental al bastionului Nou, construit în 1633, în formă de pană şi prevăzut cu cazemate 
pentru turnuri. De asemenea, în zona bastionului se evidențiază șanțul şi contraescarpa. 

plan secundar, deasupra bastionului Nou se profilează partea superioară a turnului de poartă al 
străzii Forkesch. În zona centrală a localităţii se înalță silueta sveltă a turnului bisericii parohiale, 
înconjurată de fortificațiile Castelului, fiind foarte vizibile turnurile Clopotelor, Croitorilor şi 
Mariei. În ceea ce priveşte cel din urmă turn, acoperişul său caracteristic, în formă de pupitru, se 
înalță mult deasupra casei parohiale care - aşa cum rezultă cu claritate din desen - era formată din 
două clădiri de înălțimi inegale. 

Explorarea perioadelor timpurii ale evoluţiei centrelor urbane se loveşte din păcate şi de 
numărul insuficient al mărturiilor documentare. Documentele şi implicit, celelalte izvoare de care 
trebuie să ținem seama în cazul Mediaşului sunt şi ele relativ puţine. Săpăturile arheologice din 
anii 1971 — 1972" au scos la iveală, sub prima fază de construcţie a actualei biserici evanghelice, 
un cimitir databil în secolul al XII-lea. Ulterior a fost construită prima biserică (la sfârşitul 
secolului al XIII-lea), urmată - aşa cum vom vedea în capitolul rezervat monumentelor 
ecleziastice - de o a doua, datată între prima jumătate a secolului al XIV-lea şi începutul secolului 
al XVI-lea. 

După ce în 1317 se organizează la Mediaş primul târg", iar în 1318 este menționat 
scaunul Mediaşului, în 1359, surprinzător, Mediaşul este atestat ca civitas. Cu toate acestea, 
timp de aproape două secole, Mediaşul, în rivalitate cu Şeica Mare şi Biertan, va fi menţionat 
doar ca oppidum, adică târg (în anii 1407, 1447, 1445, 1486", înălțarea localităţii la rangul de 
civitas întâmpinând numeroase greutăți. În 1424, localitatea primeşte dreptul de a ţine două 
târguri şi această măsură credem că duce la dezvoltarea noii piețe şi anume a actualei pieţe 
Regele Ferdinand - 1414: in foro Medyes!, În acelaşi document apare menţionată pentru Proa 


dată biserica parohială, a cărei hram - Sf. M argareta - este precizat în anii 1423, 1446, 1447 

De subliniat că primele documente referitoare la existența organizării religioase în zona 
Mediaşului datează din 1283 (decanul Adam de villa M edies) 5, apoi din 1307. În piaţeta de pe 
Zekesch (pe locul din faţa actualei biserici greco-catolice) se afla o biserică, probabil o biserică- 
sală gotică, reprezentată atât în planul lui Visconti, cât şi în cele ulterioare ale lui Weiss şi 
Theumern — aici cu precizarea că este vechea biserică evanghelică. Biserica avuse hramul Sf. 
Nicolae şi a fost construită, conform opiniei lui Paul Niedermaier, în sec. al XIV- lea”. Un alt 
edificiu ecleziastic, având hramul Sf. Ulrich, este menţionat într-un document din 1477, fiind 
situat în apropierea străzii I.G. Duca (Fierarilor)”, 

St. Weltzer din Braşov (după G. M. Visconti). 
Mappa de la Transiluania (1699) 
Foaie de titlu, Biblioteca Brukenthal 


În 1450 estepomenit un fost castelan al Mediaşului, Nicolae Szasz, decedat la acea dată, 
iar în 1470, Georg Tobiaschi achiziționează o casă de lemn în strada Furkesch (Farkas, Forkesch) 
pentru suma de 80 florini”!. Peste cinci ani se vorbeşte despre o casă din piatră situată în 
Mediaş” . Trebuiesc menționate, de asemenea, unele clădiri de for public, atestate în 1487 (spital 
— azil, probabil pe acelaşi loc pe care este consemnat în în planul căpitanului Theumern, str. 
Azilului 1), în 1534 (Primăria), sau în anul 1586 (Şcoala) ” 

În anul 1477, având în vedere eforturile susține de construire a incintei fortificate, 
regele Matei Corvin permite medieşenilor să trimită la oaste doar 32 soldați”. În continuare, 
numeroase documente se referă la desfăşurarea lucrărilor de fortificație şi la statutul localității 
care din 1495 va fi menţionată ca şi civitas (1517, 1534, 1552)”. 

Concomitent se dezvoltă şi viața economică a aşezării, iau ființă numeroase bresle, iar în 
1507 este menționat târgul anual (13 iulie) de la poalele castelului şi ale bisericii Sf. Margareta 
(Medwischer M argarethi). După ce în 1534 este atestată pentru întâia oară primăria localității, din 
alte două documente ulterioare (1540 şi 1552) rezultă că zidurile Mediaşului erau terminate. 

Cel din urmă document emis de cancelaria lui Ferdinand de Habsburg la 25 martie 1552 
specifică faptul că, având în vedere vechimea incintei, i se acordă Mediaşului statutul de oraş, 
reşedinţă a judelui regal şi centru administrativ al celor două scaune Şeica şi Mediaş 

Evident, pe măsură ce ne apropiem în timp, numărul mărturiilor scrise referitoare la M ediaş 
va creşte. Călătorul italian Giovanandrea Gromo, care a străbătut Transilvania înainte de 1566, 
sublinia că Mediaşul este un oraş mare, fără vechime, foarte ruinat şi cu puţini locuitori (...) cele mai 
multe case sunt din piatră şi foarte frumoase, dar mai sunt şi numeroase case din lemn.. a 

Este o imagine destul de dezolantă, dar numărul mic de locuitori se datora epidemiei de 
ciumă din 1556. În ceea ce priveşte construcțiile frumoase, era posibil ca ele să fi existat, având 
în vedere faima constructorilor medieşeni trimişi de către principii Transilvaniei pe cele mai 
însemnate şantiere ale principatului. În anii 1570 - 1574 meşterii din Mediaş au participat la cea 
mai importantă construcție din principat, cetatea Oradea, documentele vremii menţionând că în 
iarna anilor 1571 - 1572 în scaunele Mediaş şi Sighişoara nu a mai rămas nici un pietrar”®. 


St. Weltzer din Braşov (după G. M. Visconti). 
Planul Mediaşului din Mappa de la Transiluania. 


Aşa cum rezultă din rândurile de mai sus, mai mulți cercetători au acordat o atenție 
deosebită dezvoltării urbanistice a Mediaşului”? . Dar, cărţile şi studiile menţionate s-au ocupat 
mai mult cu evoluția demografică, precum şi cu cea a parcelarului. Din aceste motive, a fost 
declanşat un program de cercetare exhaustivă a fondului locuit realizată după modelul 
Topografiilor de monumente din Germania. Cercetarea fiind încheiată, ne-am propus să emitem 


unele concluzii, legate de zonele studiate din Centrul istoric unde au fost studiate toate 
construcţiile civile. 


Se poate constata o denivelare a terenului în zona Castelului situat pe o mică înălțime. 


De asemenea, pe un teren mai înalt faţă de restul oraşului sunt situate străzile Honterus, Gh. 
Doja şi Mihai Viteazul, paralele pe axa nord — sud, traseul străzilor J. Honterus şi Mihai 


Viteazul aflându-se într-o dublă pantă, ascendentă dinspre sud, descendentă în direcția nord, 


spre Târnava. 

Tr nu re ; ea meta paal le G. M. Visconti 

Diir npa p e air tei aa te Proiect de fortifica ţii a 
|E a a fie,” CAD saatdan castelului Mediaş (1705) 
A pe re ii ap aune pp ( după M. Tănase) 


„De asemenea, la un nivel superior sunt situate străzile Bisericii şi cele derivate din zona 
străzii Mihai Viteazul, Episcop loan Suciu, cardinal Iuliu Hossu şi Victor Babeş cu o pantă 
ascendentă dinspre str. I. G. Duca. Strada N. Iorga (Forkeschgasse), care este principala cale de 
acces în centrul oraşului din direcția Moşna prin poarta străjuită de turnul Forkesch, este şi ea 
denivelată, latura nordică fiind situată mai sus faţă de partea opusă. 

Parcelele exterioare ale străzilor Honterus şi Mihai Viteazul, situate spre extremităţile de 
vest, respectiv est a oraşului vechi, sunt delimitate de zidul de incintă al cetăţii. Strada Gh. Doja 
este mai nouă în raport cu celelalte două, clădirile de aici fiind construite pe parcele desprinse din 
cele iniţiale aparținând străzilor J. Honterus şi Mihai Viteazul; de altfel şi vechiul nume — strada 
Nouă — pledează pentru afirmaţia noastră. In nordul Castelului, cele trei străzi menţionate sunt 
unite de o stradă plasată pe axa vest - est, Petru Rareş, alte două fiind situate spre nord, mai întâi 
Pasajul Smârdan, bine conturat şi în planurile mai vechi ale Sibiului menţionate anterior, apoi 
strada Azilului, în apropierea limitei nordice a fortificației. 

O caracteristică a tramei stradale, surprinsă în mai multe cazuri în Mediaş, este dată de 
retragerea treptată a aliniamentelor edificiilor, mai pregnantă la strada Honterus, Turnului, N. 
Iorga, Gh. Doja dar şi în Piaţa George Enescu. 

De asemenea, constatăm existenţa pieţelor juxtapuse, element întâlnit în cazul oraşelor 
medievale din Europa Centrală. Prin analogie cu prima incintă fortificată din Sibiu (piaţa Huet 
din jurul bisericii evanghelice), putem considera Piața Castelului ca prima piață a localităţii, 
înconjurată de incinta fortificată. La poalele acesteia s-au format alte două pieţe, una mai redusă 
ca dimensiuni, spre vest, actuala Piaţă Enescu (piaţa Mică), precum şi cea Mare, spre sud, actuala 
Piaţa Regele Ferdinand; aici comunicarea dintre Castel şi piață, s-a realizat, începând din 1803%, 
prin intermediul unei spectaculoase scări acoperite. În apropiere se mai află o piaţetă pe strada 
Mihai Viteazul (Zekesch). În legătură cu piaţa Ferdinand trebuie precizat faptul că atât timp cât 
nu erau terminate zidurile oraşului, rolul strategic al castelului era predominant. In consecință, 
exista interdicția amplasării de clădiri pe latura nordică, acolo unde se aflau zidurile nucleului 
inițial fortificat. Cu mare probabilitate, abia din a doua jumătate a secolului al XVI-lea a fost 
posibilă ridicarea primelor case pe acea latură, un exemplu eclatant fiind casa Rosenauer (nr. 22), 
care prezintă o fereastră renascentistă în curte, la etaj, databilă fie în a doua jumătate a secolului 
al XVI-lea, sau în prima jumătate a secolului următor. 

Cel mai vechi tip de casă, care la rândul său, este întâlnit până în secolul al XIX-lea, est 
tipul rural, format dintr-un corp de clădire dreptunghiular cu latura scurtă la stradă, compus din 
două, cel mult trei, travee dispuse spre limita din spate a parcelei: cameră - bucătărie - cameră. 
Fațada este structurată pe două axe (un singur tract), acoperişul are două ape cu coama 
perpendiculară pe stradă, iar pinionul, în trepte întâlnit la Sibiu nu se regăseşte şi la Mediaş. O 
formă mai dezvoltată este oferită de casa unde apare un al doilea corp la stradă, unit cu primul 
printr-o împrejmuire din zid în care este amplasat golul porții. 

Aceste două tipuri coexistă cu planul având latura lungă la stradă, acoperiş cu coama 
paralelă cu faţada. O analiză atentă a parcelelor demonstrează chiar şi azi, faptul că rezerva 
agricolă este foarte mare, construcţiile ocupând un spaţiu relativ redus. Asemenea exemple se 
regăsesc până şi în piaţa Regele Ferdinand (nr. 29, 30), iar la alte adrese, porțiuni din parcelă au 
fost ocupate de construcții mai noi. De pildă, cea mai mare parte a caselor de pe latura nord- 
vestică a străzii Kogălniceanu au fost ridicate, relativ recent (sec. XIX - XX), pe terenuri 
desprinse din rezerva agricolă a caselor din piaţa Regele Ferdinand. 

Dezvoltarea economică a localității, ridicarea „a statut de oraş, privilegiile economice, 
existenţa a numeroase bresle - 28 în 1642, 33 în 1698 ° ! toate acestea la un loc, au determinat în 
mod cert şi o evoluţie arhitectonică corespunzătoare. Asistăm treptat la o stratificare socială, 
dintre membri breslelor se ridică reprezentanţii patriciatului, mulți deţinând funcții de seamă: 
Petru Aurarul era jude scăunal în 1626, stănarul Johannes senator al oraşului la, 1633, aurarii 
Mihai Simion Aurifaber (1640) şi Gheorghe (1698) fiind de asemenea, senatori * 2. Necesităţile 
crescânde ale acestei noi pături sociale, chiar tendința spre lux, contribuie la dezvoltarea, 
începând cu secolul al X VI-lea a unui nou tip de locuință, casa de patrician. Este firesc, ca prin 
importantele legături comerciale cu alte zone ale Europei, să pătrundă şi influenţe arhitectonice 
însemnate, în conformitate cu gustul şi obiceiurile epocii. Clădirile din această categorie se ridică 
pe parcele situate în Piaţa Mare (Regele Ferdinand), dar şi pe alte străzi (ex. J. Honterus, N. 
Iorga) şi se caracterizează prin planul în formă de L, cu faţada principală structurată pe patru, 
arareori cinci axe, număr sporit de încăperi, coama acoperişului fiind dispusă paralel cu faţada. 
Toate clădirile sunt prevăzute cu pivnițe boltite, iar în exterior prezintă soclu înalt, evazat în mai 
multe cazuri. 

Una dintre principalele resurse economice ale Mediaşului a fost constituită de cultivarea 
viței de vie şi implicit, de vinificare. Această îndeletnicire se repercutează şi asupra arhitecturii 
oraşului, în sensul înzestrării majorităţii clădirilor cu pivnițe pentru păstrarea vinului. Dacă la 
Sibiu, majoritatea caselor din Oraşul de sus au pivnițe, edificiile de tip rural construite, în 
general, în Oraşul de jos, sunt ridicate pe parter, de cele mai multe ori fără subsol şi fără fundaţii. 
La Mediaş, atât clădirile reprezentative din pieţele Ferdinand sau Enescu, străzile Honterus, 
Iorga, Duca, cât şi casele de tip rural, au pivnițe, uneori deosebit de spaţioase, de cele mai multe 
ori boltite semicilindric cu arcuri dublou sau în cazul unora mai recente, cu bolți în dublă curbură 
realizate pe travee înguste. Este frecventă existenţa a două pivnițe juxtapuse, denivelate (ex. str. 
Honterus nr. 4,6,18,20,21,23; str. Mihai Viteazul nr. 5,9,17,39, Petru Rareş nr.13, Gh. Doja, nr. 
13), cea situată la un nivel inferior, mai amplă, fiind folosită pentru depozitarea vinului. Aici se 
mai păstrează pe alocuri la nivelul de călcare şi grinzile pe care inițial erau aşezate butoaiele. 
Pivniţele situate la un nivel superior, uneori la demisol, erau mai mici, acestea fiind folosite 
pentru păstrarea altor produse agricole, a legumelor şi fructelor. 

Deşi la Casa Schuller din piaţa Regele Ferdinand nr. 25 este sesizabilă o fază gotică — 
ancadrament semicircular de piatră cu muchiile teşite în pivniță , la monumente civile alte 
asemenea urme sunt întâlnite doar în cadrul ansamblului Castelului, mai ales la casa parohială: 
bolți în cruce cu penetrații gotice, un ancadrament de uşă din piatră din larga familie a celor cu 
baghete încrucişate - sfârşitul secolului al X V-lea — primii ani ai celui următor (credem că este 
înglobat ulterior într-o construcţie anexă) - , două ancadramente de uşi din lemn ce imită uşile 
gotice cu consolă şi baghete încrucişate (una prezintă inscripția incizată Magister Fridricus 
Plebanus şi data 1515) şi un ancadrament de fereastră în arc în acoladă. Din păcate, în exteriorul 
complexului menţionat, dacă facem abstracţie de biserica Franciscană, mai putem oferi un singur 

Planul oraşului Mediaş de J.K. Weiss 1736 
(după Eugenia Greceanu) 


exemplu de detaliu arhitectonic gotic. Şcolii Piariştilor (Piaţa Ferdinand nr. 13). Din păcat 
exteriorul complexului menţionat, dacă facem abstracție de biserica Franciscană, mai putem « 
un singur exemplu de detaliu arhitectonic gotic: o nişă gotică cu muchiile teşite aflată pe per 
unei o nişă gotică cu muchiile teşite aflată pe peretele unei încăperi din casa nr. 24 de pe 
Honterus (posibil reamplasat). Cu probabilitate, în aceeaşi categorie stilistică poate fi înce 
pinionul triunghiular cu o pantă foarte abruptă a cărei amprentă se păstrează pe calcanul nord 
Şcolii Piariştilor (Piaţa Ferdinand nr. 13). 

Totuşi, este mai mult ca sigur că asemenea case au existat în Mediaş, de vreme ce, la 1 
documentele menţionează existenţa unei case de piatră”. În general, casele construite în seci 
corespunzătoare stilului gotic au traversat mai multe etape de construcție. Din această cauz: 
greutate am putea atribui o clădire unui anume stil arhitectonic, majoritatea (cu excepţia u 
edificate după mijlocul sec. al X VIII-lea) suportând extinderi sau transformări. 

În schimb, există câteva clădiri care conservă detalii renascentiste cum ar fi însemne herald 
ancadramente de ferestre, uşi sau bolți cu penetraţii prevăzute cu consolete specifice renaşt 
târzii. Astfel, unele din clădirile din Piaţa Regele Ferdinand conservă asemenea detalii. Cas 
la nr. 1 prezintă bolți cu penetraţii unghiulare susținute de consolete renascentiste; la nr. 22 (c 
Rosenauer), în curte, semnalăm existenţa unei ferestre de la etaj cu ancadrament din piatr: 
denticule; casa nr. 25, cunoscută sub numele de casa Schuller (după numele proprietar 
primarul Johannes Schuller) prezintă o fereastră Renaştere (după modelul căreia s-au ref: 
celelalte), baluştrii renascentişti, bolți semicilindrice cu penetraţii specifice perioadei, precur 
cei doi lei în poziţie culcată amplasați pe pilaştrii care flanchează poarta princip ală” La nr. 
recent (noiembrie 2001), cu ocazia unor decapări au apărut la etaj cele trei ancadramente init 
de ferestre renascentiste cu frize cu denticule (faţada modificată prezintă cinci ferestre d 


sfârşitul secolului al XIX-lea). 

Un fragment al părții superioare dintr-un ancadrament de uşă sau fereastră ce are în chip 
de ecuson un blazon Renaştere târzie (al breslei măcelarilor ?), datat 1669, care reprezintă un 
bărbat înjunghiind un porc se află amplasat pe peretele din dreapta gan gului casei de la nr. 30. 
De asemenea, pe faţada dinspre piaţa Regele Ferdinand a clădirii nr. 11 din piaţa George Enescu 
apare un însemn heraldic combinat din două elemente provenind din epoci diferite: în partea 
superioară un blazon al fostului primar Martin Clausenburger, datat 1643 (primar între 1639 şi 
1643, anul decesului)“, iar în partea inferioară piesa complementară datată în 1746 aparține 
repertoriului stilului baroc. În fine, un ultim detaliu de plastică renascentistă identificată de noi, 
este un fragment de ancadrament de fereastră sau piatră funerară, nefiresc reamplasată la pivniţa 
casei nr. 55 de pe str. Mihai Viteazul (câte un în geraş înaripat în flancurile timpanului arcului). 


Căpitan Theurmern. Planul Oraşului Mediaş 1750 
(după Eugenia Greceanu) 


Mult mai numeroase sunt elementele databile în secolul al XVIII-lea sau începutul 
secolului următor. Dintre aceste elemente, ce pot fi încadrate în perioada barocului târziu, şi 
chiar al clasicismului, oferim câteva exemple: Sisteme de boltire ale unor încăperi de locuit: 
bolți semicilindrice, semicilindrice cu penetraţii — str. J. Honterus nr. 17, 19, 22, 26, 38, 
Turnului nr. 4, 6, Gh. Doja nr. 36, I. Hossu nr. 7, 8, I. Suciu nr. 2, Azilului nr. 1, Mihai Viteazul 
nr. 12, 28, 44 (mănăstirea franciscană), Piaţa Regele Ferdinand nr. 1, 4, 13, 14, 16, 17, 18, 21, S. 
Petőfi nr. 1, N. Iorga nr. 29, 45. Bolți în cruce, în cruce cu penetraţii: Turnului nr. 2, J. Honterus 
nr. 8, 17, 21, 26, Mihai Viteazul nr. 44, I. Hossu nr. 8, piaţa Regele Ferdinand nr. 16, 18, 25. 
Bolţi “a vela” (dubla curbură): Piaţa G. Enescu nr. 8, 9, Turnului nr. 6, J. Honterus nr. 10, 30, 
Bisericii nr. 5, Azilului nr. 1, Gh. Doja nr. 10, V. Babeş nr. 15, Piaţa Regele Ferdinand nr. 1, 22, 
24, S. L. Roth nr. 15, I. G. Duca nr. 13, N. Iorga nr. 26, Kogălniceanu nr. 19. Tavane sau bolți 
cu stucaturi: Gh. Doja nr. 13, 17, 20, Turnului nr. 2, 5, J. Honterus nr. 10 (măşti de îngeri), 14, 
17, 38, Azilului nr. 1, Mihai Viteazul nr. 28, 42, Piaţa Regele Ferdinand nr. 1, 22, I. G. Duca nr. 
9, 13, N. Iorga nr. 24. Tavane din bârne de lemn: Gh. Doja nr. 16, J. Honterus nr. 8, Turnului nr. 
2, I.G. Duca nr. 13, 20, Armurierilor nr. 6, V. Babeş nr. 13, I. Hossu nr. 8. Case cu soclul 
evazat: mai multe clădiri de pe strada J. Honterus (nr. 3, 5, 7, 8, 10,21), Cardinal Iuliu Hossu nr. 
1, 2, 3, V. Babeş 19. Alte elemente - Grilaje de ferestre din fier forjat: Piaţa Regele Ferdinand 
nr. 14 (datat 1813), J. Honterus nr. 10 (casa în care a locuit St. L. Roth), 13 (spre str. 
Brâncoveanu, pe zidul cetăţii). Tâmplărie de epocă (uşi, ferestre): Turnului nr. 12 (poartă cu 
buiandruc cu inscripție şi dată: Johannes Greger — 1753), Fundătura Policlinicii nr. 5, Gh. Doja 
nr. 8, J. Honterus nr. 16, Petru Rareş nr. 6, Bisericii nr. 5, Mihai Viteazul nr. 21 (toc de uşă în 
pivniţă datat 1759 şi mono gramat MK), Piaţa Regele Ferdinand nr. 22 (la această din urmă casă 
mai apare, în curte, pe perete, incizată o inscripţie datată 1793), I. G. Duca nr. 2. 

Se poate constata coexistența diverselor elemente, multe perpetuându-se pe distanța 
câtorva secole (planimetria, pinionul triunghiular - se ştie, clădirile medievale au o pantă foarte 
abruptă a acoperişului, sisteme de boltire — mai cu seamă bolta semicilindrică, dar şi cea în cruce 
sau cu penetrații, soclul înalt evazat), şi tocmai de aici rezidă dificultatea încadrării în timp a 
edificiilor civile. 

În ultimii ani ai sec. al XVIII-lea şi în prima jumătate a sec. al XIX-lea, cu mare 
probabilitate sub influenţa arhitecturii promovate în Sibiu de familia Brukenthal, sunt remodelate 
în spiritul clasicismului, fațadele a numeroase clădiri din oraş: Piaţa Regele Ferdinand nr. 2, 3, 
13, 14, 16, 17, 18-19, 22, 24, 26, Mihai Viteazul nr. 57, Gh. Doja nr. 1, 7, 8, 10, 13, 20, 36, J. 
Honterus nr. 3, 5, 10, 19, G. Enescu nr. 8, 9, St. L. Roth nr. 12, str. N. Iorga nr. 7, Bisericii nr. 2, 
I. G. Duca, I. Hossu, V. Babeş etc. 

În a doua jumătate a secolului al XIX-lea şi mai ales, la începutul secolului XX, se 
înmulțesc lucrările edilitare în interiorul zidurilor oraşului. Multe din acestea se referă chiar la 
ansamblul Pieței centrale. Astfel, mai întâi este demolată construcția halei comerciale, pentru ca 
apoi, în 1908, să fie asanat pârâul ce traversa str. I. G. Duca, respectiv, Piaţa. Sunt înlăturate 
componente medievale ale unor edificii (rezalitele caselor de la nr. 27 şi 28), dar şi elemente ale 
fortificațiilor, numeroase turnuri de apărare. 


Mediaş. Fotografie circa 1850 


Unul din ultimele turnuri demolate este cel din incinta întreprinderii de pielărie (între 
1900 şi 1914). Numeroase faţade vor fi remodelate conform gustului eclectic al epocii (Piaţa 
Ferdinand nr. 4, 10, 12, 16, 17,23; Str. St. L. Roth nr. 1, Str. N. Iorga nr. 3,5,15, 17, 27; Str. S. 
Petőfi nr. 1; Piaţa G. Enescu nr. 10; Str. J. Honterus nr. 1,4, 6, 12, 13; Str. M. Viteazul nr. 14; 
Str. I. G. Duca nr. 5 etc.) şi tot în acest stil va fi construit edificiul din Piaţa Enescu nr. 3. De la 
începutul secolului XX datează sediile băncii Albina (Piaţa Ferdinand nr. 6) şi al Casei de 
economii (Piaţa Ferdinand nr. 27 şi N. lorga nr. 2 - aceasta din urmă găzduind ulterior şi hotelul 
Transilvania), edificiul Liceului S. L. Roth (1912), precum şi alte clădiri (Str. N. Iorga nr. 1, Str. 
I. G. Duca nr. 13, Piaţa G. Enescu nr. 1). În sfârşit multe clădiri au fost parţial sau total 
reconstruite, fațadele lor au fost total remodelate în prima jumătate a secolului XX: Piaţa 
Ferdinand nr. 6,7,8,9,11, 15, 28,31; străzile S. L. Roth nr. 2,7, S. Petőfi nr. 1 A, 9, I. G. Duca nr. 
3,6, 7, 11, 30, J. Honterus nr. 23, a fost definitivată latura sudică a străzii Turnului. 

Încă din secolul al XVIII-lea se constată existenţa unui număr de cca. 80 de parcele 
construite în afara incintei de ziduri. Deşi lipsesc planuri de la începutul secolului al XIX-lea, în 
mod cert, extinderea localităţii s-a realizat, în mod firesc perimetral, în jurul zidurilor, mai ales 
pe laturile de vest şi de nord, până la cursul Târnavei. De asemenea, în direcția sud şi mai puţin 
spre vest care era o zonă inundabilă. 

O amploare mai mare va lua extinderea oraşului după inaugurarea liniei ferate Copşa 
Mică — Sighişoara la 18 iulie 1872”. Construcţia liniei ferate realizează o cezură între zona intra 
muros şi partea de sud a localităţii. Planul din 1898 ne oferă deja imaginea unei localități mult 
extinse atât în direcţiile sud-est, sud (pe malurile pârâului Moşna), cât şi spre vest, de-a lungul 
căii ferate. Totuşi, până dupăprimul război mondial oraşul îşi va păstra caracterul preponderent 
semirural. 

La o reală dezvoltare urbană cu caracter economic va contribui introducerea gazului 
metan. Astfel numeroase ateliere existente de la sfârşitul secolului precedent sau de la începutul 
secolului XX se vor transforma în întreprinderi industriale. Atelierul de pielărie al lui Samuel 
Karres (1881) va deveni o fabrică importantă (1922 — Josef Karess & Co) datorită celor două 
amplificări (1914, 1918), fabrica de şuruburi şi nituri H. Rosenauer va realiza prima producţie 
în anul 1920, între 1921 şi 1923 iau ființă Uzinele de modelat şi emailat Westen, societatea 
anonimă ce dirija fabrica de sticlă (1919) este mutată de la Budapesta la Mediaş în iulie 1921, 
atelierul Schembra ce producea maşini de gătit fondat în 1920 devine în 1936 Uzina Ideal 
Schembra S.A. etc. 

Cel mai important moment a fost înființarea la Mediaş în martie 1923 a direcției Centrale 
a U.E.G. (Ungarische Erdgaz Geseltschaft)'S. Sediul acestei societăți care va trece prin 
transformări esențiale în anii următori, va fi construit lângă Gara oraşului de către firma 
medieşană Fabini & Klingsphor în urma contractului din 23 septembrie 1925. În preajma intrării 
României în război, ia ființă la Mediaş Intreprinderea A.S.A.M (viitoarea Automecanica), cea 
care va produce la început piese pentru dotarea aviației militare. Datorită tuturor acestor 
elemente Mediaşul va deveni unul din puternicele centre industriale ale Transilvaniei cu 
implicare directă asupra apariţiei unor noi sedii de întreprinderi, precum şi a unor cartiere noi de 
case de locuit, dar şi de blocuri în ultima treime a secolului XX: Vitrometan, Gura Câmpului, 
După Zid. 

Mediaş. Biserica Evanghelică. Foto: Georg Gerster 

CONSTRUCȚII ECLEZIASTICE 


Piaţa Castelului nr. 1 
Biserica evanghelică Sf. Margareta 
1330-1340; 1380-1400; după 1440; 1488; 1551 


Fiind una dintre cele mai importante construcții gotice din România, 


„Îl biserica parohială Sf. Margareta a suscitat un interes deosebit din partea 


tuturor acelora care au studiat fenomenul artistic medieval transilvănean. 

Elementele constructive ale bisericii lăsau să se întrevadă o anumită 
neconcordanță între diversele sale părți şi de aceea se acceptase ca general 
valabilă ideea că monumentul actual se ridică pe locul altuia mai vechi. 

Cercetările arheo logice din anii 1971-1972 au avut darul de a lumina 
problemele legate de evoluția monumentului, astfel încât azi avem 
posibilitatea de a subsuma informațiile esenţiale. Pe locul în care se ridică 
nucleul fortificațiilor denumite sub numele generic Castelul sub prima 
biserică descoperită arheologic în anii 1971 — 1974 de către Mariana Beldie 
- Dumitrache, s-a găsit un cimitir databil în secolul al XII-lea şi care provine 
de la populația anterioară coloniştilor saşi, aşezată în zona străzilor Petru 
Rareş - Bisericii - Mihai Viteazul. 

Din prima biserică (biserica I) a fost descoperit corul poligonal, 
încheiat în trei laturi, încadrat în flancuri de câte o încăpere dreptunghiulară 
alun gită. Aceste urme se află sub nivelul actual de călcare, în primele două 
travee estice ale navei centrale şi au fost datate, atât în relaţie cu biserica II, 
cât şi după forma corului, la sfârşitul secolului al XIII-lea. 

Biserica II a rezultat prin alungirea monumentului anterior în aşa fel 
încât noul cor s-a întins sub corul actual, partea sa estică situându-se sub 
masa altarului existent. Din acest motiv, partea estică a absidei se presupune 
că a fost de asemenea poligonală. A rezultat deci o biserică-sală lungă de 37 
metri şi lată de 11,50 metri, cu o sacristie în nordul corului. Monumentul a 
fost datat de arheolog, pe baza a două monede descoperite, în perioada 
anilor 1330-1340. 

În etapa următoare, din lipsă de spaţiu, biserica II a fost lărgită 
înspre nord, păstrându-se elementele existente, dar conturându-se o 
colaterală nordică; pe locul vechilor ziduri de nord au fost ridicaţi patru 
stâlpi pătrați care asigurau, prin intermediul unor arcade frânte, legătura 
dintre cele două compartimente. Faza a fost datată între 1380-1400. Rezultă 
de aici faptul că o perioadă de câteva decenii biserica a avut doar nave 
neboltite. În schimb, atât peretele nordic al colateralei cât şi cel al navei 
centrale au fost pictate de un grup de pictori, în anul 1420. 

O nouă etapă în evoluția monu mentului este cea de după 1437-1440 
(s-a găsit o monedă considerată ca terminus post quem ) când are loc 
transformarea generală a bisericii; se construieşte un nou şi amplu cor cu o 
sacristie în partea sa nordică, apoi, restrângându-se lățimea navei centrale, 
se definitivează şi colaterala sudică. Aceste două compartimente se ridică la 
aceeaşi înălțime, biserica primind în această parte aspect de biserică-hală. 
Probabil acestei perioade îi aparține şi începutul construcției turnului din 
colţul de nord-vest al bisericii. 

Boltirea în cruce pe ogive a navei laterale de nord datează de pe la 
mijlocul secolului al XV-lea, deoarece pilaştrii adosaţi pereților au distrus 
parțial picturile murale datate în anul 1420. Atâ bolta în plasă a navei 
centrale şi a corului, cât şi cea în cruce a navei de sud sunt de dată ceva mai 
târzie, din ultima parte a secolului. De la sfârşitul secolului mai datează 
ferestrele gotice târzii ale fațadei de sud, care mai păstrează bogatul decor 
4 flamboiant. 

În sfârşit, în jurul anului 1500, sacristia este boltită cu o elegantă 
boltă stelată şi tot atunci a fost terminată partea de vest a clădirii. Toate 
aceste argumente, datorate mai ales cercetărilor din ultimii 15 ani, confirmă 
oarecum afirmaţia din cronica lui Georg Soterius, potrivit căreia biserica era 
terminată în anul 1488, după această dată executându-se doar unele lucrări 
de boltiri şi finisaj. 

Turnul bisericii, numit şi al Trompeţilor, a fost supratnălțat în anii 
1550-1551. 

Monumentul medieşan este însemnat atât prin bogatul decor 
arhitectural din interior cât şi prin valorosul său inventar cultural. Se 
remarcă în primul rând vastul ansamblu pictural ce acoperă pereții de nord 
ai colateralei nordice şi al navei principale, aspectul actual fiind cel de după 
restaurarea efectuată de pictorul restaurator Gheorghe Ciobanu. Suprafaţa 
totală a picturilor este de aproximativ 100 m”. 

Cu toate că, pe alocuri, unele scene sunt foarte deteriorate, pe de o 
parte timpului, pe de alta lucrărilor de transformare care au avut loc în prima 
parte a secolului al XV-lea. Identificarea scenelor şi un studiu competent 
privitor la aceste picturi murale îi aparţine istoricului de artă Vasile Drăguţ. 
În nava laterală de nord se pot recunoaşte următoarele scene: Necredinţa lui 
Toma, o probabilă scenă cu Sfântul Francisc de Assisi, Închinarea magilor, 
Anunțarea păstorilor, Sfântul Ludovic pe tron în faţa credincioşilor (este 
cunoscută adorația regelui Ludovic cel Mare de Anjou față de regele 
sanctificat Ludovic al IX-lea al Franţei, tema pictată fiind destul de 
frecventă în bisericile din Transilvania, inclusiv la Mălăncrav, în apropiere 
de Mediaş) şi o compoziţie cu trei sfinți reprezentaţi împreună cu atributele 
lor: Bartolomeu (pielea şi cuțitul), Ecaterina (roata) şi Barbara (turnul). În 
nava centrală scenele sunt dispuse pe două registre, mai ample fiind cele din 
registrul superior: o scenă cu un cavaler martirizat prin lovituri de măciucă 
(Sf. Vitalius ?), Sf. Nicolae botezând pe cei trei strategi, Căderea manei, 
Încoronarea cu spini, Martiriul celor zece mii, Arborele lui Leseu (o temă de 
tradiție bizantină, rar întâlnită în Transilvania), scene din ciclul Patimilor lui 
Isus (Rugăciunea în grădină, Prinderea, O scenă de judecată, Biciuirea, 
Încoronarea cu spini, Purtarea crucii, aceasta suprapusă peste o scenă ceva 
mai veche — 1380/90 — Închinarea magilor). Este deosebit de interesantă 
ideea enunțată de V. Drăguţ referitor la scena Căderii manei: Ne aflăm în 

fața unei invocări directe, poate chiar a unui tablou votiv, pe care 
patriciatul săsesc din Mediaş a adresat-o divinității, spre statornică 
prosperitate. Episodul biblic a devenit un simplu pretext pentru rugăciunea 
colectivă a puternicilor de atunci ai oraşului, veşmintele bogate şi 
atitudinea convenţională, declarativă, de pietate fiind, în acest sens, 
concludente. 

Alături de aceste scene principale, apar şi altele secundare, în 
registrul inferior: Coborârea de pe cruce, Figura lui Zacharias sau pe 
intradosul arcadelor: Majestas domini, Încoronarea Mariei. Deşi ansamblul 
a fost executat concomitent (mai puţin unele scene din nava laterală de nord, 

provenite de la începutul secolului al XVI-lea — Pieta cu patru femei 
rugându-se în fața grupului — probabil o alegorie a Ecclesiei), din analiza 
picturilor reiese diversitatea de concepţie a autorilor. Mai mult, dacă în 
colaterala de nord se poate recunoaşte un stil liniar, o tratare grafică a 
scenelor, autorul fiind un cunoscător al stilului gotic internaţional. Datarea 
se face cu exactitate datorită inscripției de pe banda ce separă registrele de 
pictură din nava centrală: hoc opus...sub anno d(omini) mțillesimo) 
quadrigentisimo XX... hoc opus... 

Elemente pictate au fost descoperite şi în sacristie. Deşi nu este 
vorba de mari scene murale, ne oprim la ele deoarece relevă anumite 
influenţe externe. Este vorba de o filacteră cu un text religios în limba 
slavonă, precum şi monograma regelui Vladislav al II-lea, pictată pe pereţii 
încăperii. Potrivit arhitectului H. Fabini, restauratorul monumentului, 
acestea pledează pentru o influenţă venită din Boemia, prin intermediul unor 
refugiați; ca argument suplimentar se prezintă analogia monogramei 
menționate cu o reprezentare similară din sala verde a Hradului din Praga. O 
asemenea analogie oferă imp licit şi un preţios reper cronologic: 1490-1516, 
ani ce corespund domniei lui Vladislav al II-lea. 

Din decorul arhitectural mai semnalăm scuturile pictate cu 
reprezentări figurative sau heraldice, plasate la intersecţia ogivelor bolților 
navei centrale, ale colateralei sudice şi ale corului. Remarcăm astfel în nave 
blazoanele lui Matei Corvin, ale familiei Bâthory, stemele oraşelor Sibiu şi 
Mediaş, iar în cor o cheie de boltă pictată cu reprezentarea Mielului cu 
stindardul, încadrat de scuturi cu imaginea Mariei cu pruncul, precum şi 
însemnele evangheliştilor. Aici, de jur împrejur, mai apar o serie de imagini 
de sfinţi, însoțite de filactere cu inscripţii. 

În fine, mai trebuie menţionată existenţa unui fragment de frescă, în 
exterior, pe o latură a corului bisericii, în partea de nord-est. 

O piesă de valoare deosebită pentru pictura medievală din 
Transilvania este altarul poliptic al bisericii. Precizăm că, în urma reformei 
luterane, în anul 1545, altarele şi picturile din biserica medieşană au fost 
îndepărtate sau repictate. În Transilvania, acolo unde a avut loc reforma 
religioasă, au dispărut numeroase mărturii ale creației artistice. Cu toate 
acestea, printre operele de preţ păstrate se află şi polipticul din Mediaş. 
Restaurat în anii 1972-1973 şi în 1982 (restaurator Gisela Richter - Braşov) 
altarul se prezintă într-o stare de conservare bună. În poziţie deschisă lasă să 
se întrevadă scrinul central, unde în prezent se află expusă o Răstignire 
sculptată, flancată de două statui (Maria şi loan) - sec. al XVIII-lea. Pe 
panouri , în interiorul a patru patrulobi se află însemnele evan gheliştilor. 
Frumuseţea şi implicit valoarea altarului rezidă în panourile pictate, vizibile 
în poziţie închisă. Apar astfel cele opt panouri reprezentând scene din 
Patimile lui Isus, datorate unui meşter provenit din cercul de pictură de la 
biserica scoțiană (Schortenstif?) din Viena, activ la Mediaş pe la 1480-1490. 
Pentru o asemenea datare şi atribuire pledează atât peisajul reprezentând 
Viena în fundalul scenei Răsfignirii cât şi existenţa în apropiere de Mediaş, 
la Biertan, a unui altar unde mai multe scene din viața Mariei au fost copiate 
după altarul bisericii vieneze. În nişa predelei s-au amplasat în 1984 patru 
sculpturi reprezentând pe cei patru evanghelişti (sculptor Kurtfritz Handel, 
stabilit în Germania). 

Cea mai veche piesă din inventarul bisericii este o cristelnifă turnată 
în bronz. Piciorul are o formă de trunchi de con arcuit, iar bazinul este o 

cupă adâncă şi largă. Cele două piese sunt turnate separat, ambele fiind 
acoperite cu reliefuri decorative şi texte cu caractere gotice. Pe baza 
caracteristicilor stilistice şi prin analogii, cristelniţa este datată în ultimul 
sfert al secolului al XIV-lea. 

O altă piesă reprezentativă este baldachinul amvonului plasat pe al 
treilea stâlp al navei centrale. Are o formă de coroană dispusăpe trei registre 
suprapuse. Decorația este bogată: capete de heruvimi, măşti, în geri înaripaţi, 

decor vegetal. Baldachinul este încoronat de reprezentarea arhan ghelului 
Mihail în luptă cu balaurul. Piesa este în întregime pictată şi datată, autorii 
fiind semnaţi pe friza inferioară: sculptorul Sigismund Möss şi pictorul 
Paul Demosch, ambii din Sibiu, 1679. 

Orga se află pe locul actual din 1732 când a fost amplificată de 
către G. Wachsmann din Biertan; în forma ei anterioară datează din 1678, 
fiind construit de Johann Vest, meşter de orgi din Sibiu. 

Cu ocazia restaurării monumentului, în pereţii corului au fost 
încastrate cele opt pietre funerare păstrate până atunci în sacristie. Se află 
aici piatra funerară a umanistului ardelean, Christian Schesäus (1535 - 
1585), autor al lucrării Ruinae Pannonicae. Lespedea are o formă 
dreptunghiulară cu o bordură înaltă ce conţine inscripția în limba latină. În 
interior, câmpul central este mărginit de un decor renascentist din frunze 
acant răsucite. În jumătatea superioară apare în relief un în ger care susţine 
un blazon de formă mai complicată. Alături se află lespedea funerară a 
Barbarei Theilesius, soția episcopului luteran Georg Theilesius, operă a 
unui dintre cei mai de seamă sculptori transilvăneni, Elias Nicolai. Piatra 
dreptunghiulară este împărțită în două registre; chenarul înclinat spre 

interior conţine inscripţia, în parte distrusă. Mai important, registrul superior 
este dominat de efigia defunctei cu capul pe o pernă cu ciucuri în colţuri. 
Figura este liniştită, destinsă, mâinile sunt aduse la piept. Caseta inferioară 
este bogat decorată cu elemente simbolice renascentiste: capete de îngeri, 
fructe, craniul etc. De o bună factură artistică este şi lespedea preotului 
G.M. (probabil Georg May, preot la Mediaş între anii 1628 - 1632), din 
păcate destul de deteriorată. Reprezentarea defunctului bine conturată, 
elementele renascentiste caracteristice operei lui Elias Nicolai, ar permite o 
apropiere de acesta. 

În biserică se mai păstrează un număr însemnat de piese de 
orfevrărie, covoare anatoliene, precum şi predela unui altar dispărut, dar 
databil în prima treime a secolului al XVI-lea. 

În ceea ce priveşte istoricul monumentului mai sunt necesare unele 
precizări. În urma săpăturilor arheolo gice s-a emis ipoteza existenţei în acest 
loc a unei mănăstiri. S-a pornit de la existenţa unei alte biserici în piațeta din 
capătul sudic al străzii Zekesch (Mihai Viteazul), denumită în planul din 
1750 “vechea biserică evanghelică ”. Făcându-se apropieri de natură istorică 
cu situaţia din Sighişoara, s-a considerat că mănăstirea din Mediaş ar fi 
aparținut  dominicanilor care şi-au construit biserica sub influență 
cisterciană. Mănăstirea şi-ar fi încetat activitatea după invazia turcească din 
1438. Abia după această dată lăcaşul de cult a devenit biserică parohială, 
ceea ce ar fi presupus noile lucrări de amplificare. Din păcate o asemenea 
ipoteză nu este susținută de argumente documentare. Cert este că în 1414 
este menționată pentru prima oară biserica parohială, iar în anii 1423 şi 
1446 biserica Sf. Margareta. De acum înainte edificiul va avea un rol 
însemnat în istoria aşezării. În secolul următor, al XVI-lea, va fi sediul mai 
multor şedinţe ale Dietei Transilvaniei şi va fi vizitată de principi: în 1576 

Ştefan Báthory i-a primit aici pe solii polonezi care i-au vestit alegerea sa ca 
rege al Poloniei. 

Piaţa Castelului nr. 4 
Fosta casă parohială a Bisericii evanghelice C.A. 
Casa A: sec. XV-XVI; XVIII; Casa B: refăcută în 1793. 


Spre est de biserica Sf. Margareta, în afara primei incintei fortificate 
se situează două clădiri aparținătoare complexului bisericesc. Una dintre 
“ acestea, rezultată din comasarea mai multor edificii este fosta casă 
; parohială. Construcţia este adosată Turnului Mariei în direcția est, fiind 
situată între cele două incinte de apărare. Prin poziţia sa, casa demonstrează 
apartenenţa la o perioadă de timp posterioară definitivării ambelor centuri 
de fortificare. Clădirea, care a ajuns în contact direct cu turnul menționat, 
inițial nu avea etaj, acoperişul ei atin gând doar jumătatea înălțimii turnului, 
fapt vizibil în desenul lui Blossing din 1736. Parterul este compus dintr-o 
încăpere mai mare, compartimentată în două travee boltite în cruce cu 
penetraţii gotice şi o cameră mai mică, de formă neregulată, care poate 
corespunde unei etape mai târzii, poate momentului alip irii la turn. În acest 
moment a fost cuprins sub acoperişul casei şi porţiunea turnului care avea 
pe peretele exterior fresca cu scena Răstignirii. 
Înspre est de această clădire, numită casa I, la cca. cinci metri, a 
existat o a doua casă (casa II), cu două încăperi la parter, care, se pare, a 

avut de la început etaj, deoarece la nivelul superior avea o singură încăpere 


“spațioasă, cu urme de picturi murale. Intre casele I şi II, după opinia noastră, 


a mai fost construită o plombă etajată al cărui planşeu de la etaj nu 
corespunde cu planşeul casei II. Datorită existenţei unei ferestre gotice târzii 
încheiate în arc în acoladă (la etajul plombei) putem data intervenţia la 
sfârşitul secolului al XV-lea - începutul secolului al X VI-lea. Ultima etapă 
de construcţie a avut loc pe la sfârşitul secolului al XVIII-lea (poate în 
corelație cu casa B, aflată în curte, datată - 1793) când întreaga clădire a 
primit aspectul ei unitar, iar casa I a fost supraetajată, acoperişul înălţându- 
se la nivelul actual. De semnalat faptul că, la etaj, culoarul este boltit cu 
penetrații, iar tâmplăria existentă este caracteristică pentru sfârşitul secolului 
al XVIII-lea sau primii ani ai celui următor. Din aceea perioadă datează şi 
eleganta loggie deschisă prevăzută cu stâlpi; alăturat scării de acces spre 
loggie se află un balcon cu grilaj metalic amenajat într-o construcţie de 
factură clasicistă suprapusă de un fronton triunghiular. Este posibil că, 
loggia, balconul, cât şi elementele asemănătoare de la accesul spre curtea 
casei parohiale (vezi Casa natală a lui Stephan Ludwig Roth), precum şi 
cele două intrări în Scara acoperită să dateze din anul 1803. Sub întreaga 
clădire se află o pivniță compusă din două compartimente boltite 
semicilindric longitudinal cu arc dublou. Şi aici ferestrele situate la înălțimi 
diferite pledează pentru ipoteza avansată de noi. În acest context, detaliile 
arhitectonice păstrate nu pot oferi precizări pentru datare diferitelor faze de 
construcţie, în cel mai bun caz pot constitui un ferminus ante quem pentru 
plasarea în epocă a întregului complex. 

Din clădire au fost demontate două ancadramente de uşi din lemn, 
stilistic încadrându-se goticii târzii, imitând ancadramentele cu consolă şi 
baghete încrucişate; una dintre acestea, de dimensiuni mici, are inscripția 
pictată Cristianimus...(indescifrabil), iar cealaltă este datată în anul 1551 şi 
conține inscripția incizată Magister Fridricus Plebanus. 

Mai puţin semnificativă pentru datare, deoarece nu se află în contact 
direct cu nici unul din corpurile casei luate în discuţie, este un cadru de uşă 
de piatră, montat într-o construcţie anexă de la intrare. Ancadramentul face 
parte din larga familie a chenarelor cu baghete încrucişate, uşi de felul 
acesta fiind întâlnite la biserica franciscană din Mediaş, dar şi în zonă, la 
Biertan şi Ațel. Datarea acestui tip este posibilă între anii 1495 - 1510. 

În concluzie, considerăm că edificiul (mai puţin etajul casei I) 
datează de la sfârşitul secolului al X V-lea sau primii ani ai celui următor, 
dar care se compune şi din clădiri mai vechi cu câteva decenii. 

În cadrul aceleaşi incinte, spre nord de clădirea descrisă, se află un 
corp (B) dreptunghiular (p+1), care a fost folosit în ultimii ani drept Oficiu 
parohial. Este o clădire de plan dreptunghiular care are faţada spre curte 
organizată în şase axe, primele, atât la parter cât şi la etaj, fiind obturate. 
Ferestrele, cu excepţia celor două plasate în flancurile parterului (pătrate, de 
mai mici dimensiuni), sunt dreptunghiulare (4+2 ochiuri) prevăzute cu 
ancadramente evazate la colțurile superioare. Flancurile clădirii au bosaje 
dreptunghiulare. Accesul în interior este posibil prin două uşi, una situată la 
nivelul axei a treia de la parter, cealaltă pe faţada laterală dinspre Casa Roth. 
Tot acolo, la nivelul etajului, se păstrează următoarea inscripţie: 
AEDIFICII.H UJUS.SUPERIOR.PA RS./EX. PIA. FUNDATIONE./ ANNAE. 
MARIAE. NADESCHERIN./ IN USUM. ARCHI. DIACONI./ EXTRUCTA./ 
ANNO. M.DCC.LĂXĂXIIL / BENEDICTA. MEMORIA. BENEFACTORUM./ 


26 


=== IUN 
tN ~S pe 
a. fi za 
| EI i = 


i U IC 
Ir pepe EI 


ITTA 


r 


Construcții ecleziastice 


Bibliografie: 

Greceanu, Eugenia, Monumente medievale din Mediaş, Ed. Meridiane, 

Bucureşti, 1968, 

Avram, Alexandru, 
Bucureşti, 1985 

Ionescu, Ştefan, Mediaş. Monumente medievale, Honterus Sibiu, f.a. 

(2001?) 


Giura, Lucian, Mediaş, Ed. Sport — Turism, 


Str. Mihai Viteazul nr. 46 
Mănăstirea şi Biserica franciscană 
Mijlocul sec. XV — începutul sec. XVI; 1721 — 1742 


Complexul este format din două edificii distincte: biserica şi clădirea 
mănăstirii, azi muzeu municipal. A aparţinut inițial franciscanilor 
observanți. 

Biserica. Planul este a unei biserici-sală cu un cor alungit față de 
proporțiile navei. Nava este boltită cu o boltă semicilindrică cu penetraţii 
întărită cu arce dublou; pereţii au fost articulați prin patru perechi de pilaştri 
masivi bogat profilați în părțile superioare; bogată decorație interioară, 
parțial în stucatură. Corului prevăzut cu boltă în plasă, în nord, îi este ataşată 
o sacristie deasupra căreia se ridică turnul bisericii, folosit şi ca turn de 
apărare al cetăţii. Înspre sud, primelor două travee estice ale navei le 
corespunde o capelă cu absida încheiată în trei laturi, care păstrează o 
fereastră gotică cu muluri flamboaiante; a fost refăcută în 1742, fiind 
înzestrată cu o boltă cu dublă curbură cu stucaturi. Sub cor şi capelă se află 
cripte care datează din secolul al X VIII-lea. 

Este dificilă stabilirea succesiunii fazelor de construcție fără ample 
cercetări de parament sau săpături arheologice. Dacă dăm crezare 
Schematismului secțiunii transilvănene a ordinului, care datează din 1838, 
atunci deja în anul 1444, biserica se afla în posesia călugărilor franciscani. 
Unii autori au indicat ca terminus ante quem pentru edificarea bisericii 


1490, considerând anul respectiv ca dată a construcţiei zidurilor oraşului în 


sectorul mănăstirii. Totuşi, mai multă certitudine ne oferă anu mite detalii de 
arhitectură păstrate în interior. Din faza gotică a monumentului s-au păstrat: 
fatada de vest cu un portal geminat gotic târziu, corul în care se află o 
frumoasă uşă gotică cu un chenar cu baghete încrucişate, cele patru ferestre 
ale corului cu muluri polilobate, precum şi sacristia, cu cele două 
ancadramente gotice târzii. Portalul geminat de pe faţada de vest prezintă 
analogii cu un portalul de vest al bisericii din Biertan, localitate situată la 25 
km de Mediaş. Având în vedere rivalitatea dintre cele două localități şi chiar 
posibilitatea folosirii unor meşteri din aceeaşi ambianță (fapt dovedit şi de 
realizatorii altarelor poliptice din cele două localități), o apropiere între cele 
două portaluri se impune. Or, se ştie că portalul din Biertan a fost executat 
între 1510-1516. Se poate constata o relaţie între ancadramentul cu baghete 


$ încrucişate de la uşa sacristiei din corul bisericii mănăstireşti şi uşa sacristiei 


din Biertan, cu precizarea că, la aceasta din urmă - datată prin canatul de 
lemn, înainte de 1515 - apare o friză de denticule caracteristică deja 
Renaşterii. Dar uşi asemănătoare se reîntâlnesc foarte aproape de Mediaş, la 
Ațel (1499) sau la Sibiu (uşa turnului de locuinţă de la Casa Altemberger - 
Primăria Veche), ambele creaţii ale renumitului constructor şi sculptor al 

epocii, Andreas Lapicida, activ şi la Moşna (10 km de Mediaş). Nu este 
exclusă nici executarea ancadramentelor de la Mediaş şi Biertan sub 
influenţa operelor realizate de acesta. În acest fel, credem că desăvârşirea 
construcției bisericii franciscane trebuie plasată aproximativ în perioada 
1500-1515. Cu puţin înainte au fost executate, probabil, bolțile corului. În 
1523 este menţionată în documente ...Monasterium Megyes..., iar în 1525 
se acordă o donaţie de 25 de florini pentru... moniales de Megyes... 

La puţin timp după terminarea bisericii se înfăptuieşte la Mediaş 
eforma luterană. Franciscanii sunt nevoiţi să se retragă din localitate.:... în 
1556, în duminica neagră, călugării au fost expulzați din mănăstire cu 

“stirea primăriei, în timpul primarului Simon Kirschner (A. Gräser). Nu se 


sui 


_1699 senatul orăşănesc atribuie lăcaşul de cult spitalului, menţionat 
locumentar la capătul străzii Pietruite începând cu anul 1487. 

După întronarea dominației habsburgice, la intervenția generalului 
Foto M. Filipas conte Damian Hugo von Virmond, franciscanii vor reprimi biserica şi 
mănăstirea în anul 1721. Însuşi generalul, decedat un an mai târziu, va fi 
înmormântat într-o biserică franciscană, dar la Sibiu. După această dată se 
trece la reconstrucția mănăstirii şi la amenajările baroce ale bisericii 
(terminate în 1742), finanţate în principal de guvernatorul Transilvaniei, 
Ioan Haller. 

Mănăstirea (Muzeul municipal) 
Sfârşitul sec. XV; 1726 — 1733. 


În prezent întreg complexul are forma unui trapez străjuit în sud de 
biserică. Partea cea mai veche a mănăstirii este însă cea de est - 
corespunzătoare fazei gotice unde pivniţa... are trei travee boltite 
ta semicilindric care comunică între ele prin arcade în arc frânt...(E. 
Greceanu) - acestei laturi aparținându-i şi încăperea de lângă sacristie 
prevăzută cu o elegantă boltă stelată. Restul încăperilor de pe această latură 
au tavan. Între 1726 - 1733, laturii de est i s-au mai adăugat două aripi în 
nord şi vest, înălțate pe trei niveluri (s+p+1). Parterul şi etajul prezintă câte 
un coridor din care se accede într-o succesiune de încăperi (în prezent 
acestea comunică între ele din raţiuni muzeotehnice). La parter încăperile au 
bolți semicilindrice cu penetrații. Coridorul perimetral care deserveşte 
aceste încăperi fiind boltit în cruce cu penetraţii. La etaj în încăperi apar 


A 


tavane şi bolți semicilindrice cu penetrații, sau bolți în cruce. Subsolul 

parțial realizat este format din trei secțiuni transversale boltite semicilindric 
practicate sub latura nordică a mănăstirii, fără legătură între ele 

Str. Mihai Viteazul nr. 7 
Biserica greco-catolică Înălțarea Domnului 
Datare: 1826 


Clădirea este o biserică - sală cu absidă poligonală decroşată, ce are 
un turn în prima travee vestică a navei. În elevaţie, monumentul prezintă 
simplitatea clasicistă a monumentelor de la începutul secolului al XIX-lea. 
În acest sens este edificatoare faţada, unde portalul plasat în ax este flancat 
de două lezene simple, fără capitel. Nivelul următor, suprapus unei cornişe 
profilate puternic subliniate, marchează naşterea turnului a cărui bază este 
formată dintr-un atic cuprins între volute, acestea fiind şi ele flan cate de câte 

A o urnă. Central, în câmpul bosat este plasat un ochi rotund; deasupra, latura 
nordică a turnului este dominată de o amplă fereastră în arc semicircular 
protejată de obloane cu şipci reglabile, având de o parte şi alta lezene cu 
bază şi capitel ionic. Fereastra este suprapusă de ceasul cu cadran modern şi 
i în fine, de un mic turnuleţ cu bază octogonală şi coif poligonal ascuţit. Fără 
a avea elemente artistice deosebite în interior, prin articularea bogată a 
pereților navei şi prin pictura realizată în 1934, biserica oferă o ambianță 
plăcută. Construcţia se datorează episcopului unit al Transilvaniei, loan 
Bob, care a ctitorit edificiul în anul 1826. 

Piaţa Unirii nr. 19 
Biserica Reformată (Calvin ă) 
1888 


Biserică sală cu turn decroşat pe faţada de vest, amplasată în limita 
sudică a fortificațiilor oraşului, pe suprafaţa bastionului Nou. Accesul se 
face prin intermediul unor trepte ce conduc la gan gul de la parterul turnului. 
Interiorul monumentului este sobru, caracteristic cultului, fără elemente de 

plastică decorativă sau de pictură. În partea de vest se află o tribună pentru 
cor, unde se află amplasată orga. Parapetul tribunei este pictat cu motive 
florale şi inscripţii (1988) în casete dreptunghiulare şi pătrate. În același an, 
sculptorul Vid Târnovan a executat baldachinul din lemn al amvonului cu 
motive florale — lalele; aceleaşi motive fiind prezente şi în cele două strane, 
precum şi pe panoul pe care se afişează numărul psalmilor (lucrări datorate 
de asemenea, lui V. Târnovan). 

Prima mențiune documentară despre comunitatea reformată din 
Mediaş datează din anul 1803 când în localitate existau 14 familii 
aparținătoare cultului. La momentul respectiv procesiunile religioase erau 
organizate în şura cimitirului luteran. Abia în anul 1829, comunitatea ce 
ajunsese la 100 suflete, a deţinut o clădire pe strada Turnului unde se afla 
casa de rugăciuni, şcoala şi locuința dascălului. În 1868 Consiliul orăşenesc 
oferă terenul necesar construcţiei unei bisericuțe pe suprafaţa bastionului 
Nou (1869). În anul următor proprietatea de pe str. Turnului fiind vândută, 
şcoala şi locuinţa dascălului se mută într-o casă pe str. Gheţii. În urma 
organizării parohiei în anul 1885 se trece la construcția noului edificiu de 
cult, sfințit în 1888. 


Str. Mitropolit Andrei $aguna 
Biserica ortodoxă Sfinţii Arhangheli Mihail şi Gavril (Catedrala) 
Datare: 1929 — 1935 


Monumentul este amplasat în afara centurii de ziduri a oraşului, pe 
locul numit înainte de cel de al doilea război mondial, Piaţa lemnelor. 
Planul este triconc, absida principală fiind semicirculară în interior şi 
poligonală în exterior, conform perceptelor arhitecturii de tradiţie bizantină. 


| Careul central este dominat de ampla cupolă pe tambur. În exterior se 


remarcă, în jurul cupolei centrale, grupajul celor patru mici cupole pe 


Itambur plasate în locurile ce corespund colţurilor careului. 


Accesul în interior se realizează pe faţada de vest prin portalul situat 
între cele două turnuri clopotniţă. Decorul interior constă în pictura murală 
executată în două etape: mai întâi, cu începere din 1933 aici a lucrat pictorul 
Gheorghe Belizarie din Piteşti. Ulterior, între 1986 — 88, pictura a fost 
completată de către pictorii Virginia Vidia şi Gheorghe Zaharia. Arhitectul 
monumentului este George Plăcintaru Liteanu din Bucureşti, constructori 
fiind inginerii Neu geboren şi V. Smigelsky din Sibiu. Biserica a fost sfințită 
la 28 iule 1935 de către Mitropolitul Nicolae Bălan şi resfințită la 8 
noiembrie 1988 de către Mitropolitul Antonie Plămădeală. 

Comunitatea ortodoxă şi-a ridicat prima biserică din cărămidă în 
Mediaş în anul 1850 pe locul numit Șipotul rece pe malul pârâului Moşna; 
aici existase anterior, de prin 1787 o altă biserică ce a fost distrusă de un 
incendiu în anul 1849. După Marea Unire de la 1 decembrie 1918 s-a 
intenționat ridicarea unei biserici de mari dimensiuni, locul ales fiind, în 
mod nefericit, Piaţa centrală a oraşului (Piaţa Regele Ferdinand), în acest 
sens existând şi o hotărâre judecătorească. În urma opoziţiei comunităţii 
săseşti — se făcea apel şi la integritatea Centrului istoric — se ajunge la o 
soluţie de compromis, un schimb de teren: astfel a fost intabulat pe seama 
parohiei ortodoxe parcela actuală în anul 1928. Lucrările de construcţie au 
început în aprilie 1929 şi au durat până în anul 1935. 

Str. M. Kogălniceanu 
Singoga 
Datare: sfârşitul sec. XIX 


Construcţie cu planul în formă de T dispusă pe axa vest — est pe 
parcela de la intersecția străzii M. Kogălniceanu cu Piaţa Unirii, în imediata 
vecinătate a incintei de ziduri a oraşului. Fațada principală, mai lată, este 
realizată cu un atic în formă de trepte, compartimentat în cinci axe, ce se 

îngustează din laturi spre centru. 

3 Concepția construcției este eclectică cu influențe orientale. Fiecare 
Jax este prevăzut cu o fereastră îngustă, înaltă, încheiată în arc semicircular. 
= La fiecare nivel axele sunt decorate cu câte un medalion prezentând în 
interior steaua lui David. Pilaştri de plan poligonal delimitează axele, în 
partea superioară cu un capitel ce susține câte un glob ovoidal. Cornişa 
triplu profilată este subliniată la fiecare ax cu câte o friză de arce oarbe. 
Fațada laterală sudică păstrează aceeaşi atmosferă sobră: sunt prezente 
ferestrele înalte în arc semicircular, friza de arce oarbe şi streaşina profilată. 
Spre est clădirea prezintă de asemenea, un fronton în trepte, de data aceasta 
fără elemente decorative. Acoperişul este în două ape cu coama 
perpendiculară pe faţada principală (spre str. Kogălniceanu). 

Accesul în interior se realizează pe faţada de vest prin porticul 
flancat de coloane masive dublate. Se pătrunde într-o încăpere scurtă 
dezvoltată pe lățime - pulis (echivalentul pronaosului), iar în continuare, în 
sala de rugăciuni. Aceasta se prezintă sub forma unei nave boltite 
semicilindric din lemn cu rabit şi prevăzută pe trei laturi (vest, nord şi sud) 
3 cu o tribună. În centrul navei se află bima înconjurată de un grilaj cu 

balustradă din lemn. Chivotul plasat în partea de est, de formă 
semicirculară, are un ancadrament format din coloane dublate suprapuse de 
un fronton triunghiular, flancat de acrotere suprapuse de stele ale lui David. 
Decorul pictural este dispus de o parte şi alta chivotului (lei afrontaţi), 
precum şi pe pereţi şi pe bolta din lemn: elemente care se repetă - stele ale 
lui David, menore cu şapte braţe, tore deschise si peisaje fanteziste 
(Ierusalim ?). Pe peretele vestic al navei, de o parte şi alta uşii de acces, sunt 
amplasate două plăci de marmură cu texte în limba ebraică ce prezintă 
mulțumiri adresate donatorilor. 

Planul general al Castelului 
(după Eugenia Greceanu) 

În prezentarea monumentelor vom acorda prioritate fortificaţii lor 
deoarece acestea reprezentaseră partea cea mai amplă a construcțiilor 
medievale în oraşului de pe Târnava Mare. Dintre fortificaţii, în mod cert, 
cele mai vechi, sunt grupate în ansamblul situat în centrul oraşului pe o 
colină ce domină Piaţa Regele Ferdinand şi sunt cunoscute sub numele de 
“Castelul”. Prima atestare documentară este cea din anul 1450, în care se 
face referire la văduva comitelui Nicolausz Szasz fost castelan al mai 
multor cetăţi printre care sunt enumerate Mediaşul şi 'Tălmaciul (Medjes, 
Thalmacz et nonnulorum aliorum castrorum castellaneus...). Deci la 
momentul respectiv castelul exista, dar azi ştim că fortificația de pe acel loc 
putea fi mult mai veche, din moment ce deja la sfârşitul secolului al XIII-lea 
era aici o biserică, iar poziția geografică se preta la o fortificare. Rezultă de 
aici posibilitatea ca lăcaşul de cult să fi fost înconjurat destul de timpuriu cu 
o centură de apărare. Mărimea incintei inițiale ar corespunde aproximativ 
situației demo grafice din prima jumătate a secolului al XIV-lea, iar, aşa cum 
vom vedea, Turnul Mariei, este plasat în interior faţă de ziduri, acest tip 
fiind anterior turnurilor de flancare. Făcând abstracţie de părțile superioare 
ale turnului, refăcut în secolul al X VI-lea, constatăm că nivelurile inferioare 
sunt mai vechi, fiind realizate din piatră. 

În prima jumătate a secolului al X V-lea a fost definitivată prima 
incintă cu un traseu eliptic, întărită în total cu cinci turnuri. Remarcăm 
faptul că, partea iniţială a zidului este construită din piatră, ceea ce implicit 
pledează pentru o vechime mai mare. Probabil, cel târziu în a doua jumătate 
a secolului al XV-lea, în orice caz înainte ca fortificația să primească 
amploarea cunoscută, s-a trecut la realizarea unei a doua incinte din 
cărămidă, prevăzută în exterior cu un şanţ cu apă. Afirmația noastră se 
bazează pe relația cu cele trei corpuri ale fostei case parohiale posterioare în 

timp incintei a II-a, dar databile pe baza unor elemente stilistice, spre 
sfârşitul secolului al X V-lea. 

Proiectul de fortificare realizat de inginerul militar Giovanni 
Morando Visconti ne relevă faptul că între cele două incinte, în sud, a fost 
construită primăria, iar în nordul şi sudul celei de a doua incinte au fost 
amplasate la un moment dat rondele semicirculare de artilerie. Se ştie că, în 
sudul Transilvaniei asemenea rondele apar cel mai devreme în al doilea sfert 
al secolului al XVI-lea, moment în care Castelul îşi pierduse în mare parte 
rolul de apărare datorită fortificării întregii localităţi. De asemenea, atât în 
partea de sud cât şi cea din nord a incintei exterioare a fost realizat câte un 
cavalier, fortificația fiind preconizată a se extinde în sud până spre centru 
pieţei mari, în globând şi hala comercială. 

În cursul secolelor al X VIII-lea şi al XIX-lea, prin construcţia mai 
multor clădiri pe traseul celor două incinte, s-a ajuns la situaţia existentă şi 
azi, prin care, deşi fortificațiile exterioare au fost foarte afectate, se mai 
păstrează însemnate porțiuni ale zidului interior dar şi cele cinci turnuri de 
í apărare. 

Turnul Clopotelor este situat pe latura de vest a fortificaţiei, av ând 
Æ de la data ridicării sale, rolul de turn de poartă. Este o construcție 

| prismatică, cu un plan uşor trapezoidal şi se înalță pe şapte niveluri, ultimul 
etaj fiind format dintr-o elegantă galerie exterioară din lemn, în interiorul 
căreia sunt plasate clopotele bisericii. Deasupra se ridică acoperişul înalt, 
piramidal. În interiorul turnului, accesul spre nivelurile superioare se 
realizează prin scări de lemn, cu excepția situaţiei dintre primele două etaje, 
unde o scară din piatră este construită în interiorul zidului. Apărarea turnului 
se efectua prin intermediul meterezelor în guste de la etajele al IV-lea şi al 
VI-lea, precum şi de la nivelul drumu lui de strajă de la ultimul etaj. 

Având în vedere poziția turnului faţă de zidul de incintă, precizăm că 
încă nu se poate vorbi de un turn de flancare, deci pledăm pentru datarea lui 
la începutul secolului al XV-lea. Pentru o asemenea încadrare pledează şi 
materialul de construcţie mixt (piatră şi cărămidă) de la nivelurile inferioare. 
Ulterior, în secolele al X VII-lea şi al XVIII-lea, turnul a suferit anumite 
intervenţii (1695, 1796), iar în anii ‘80 ai sec. XX, împreună cu întreg 
complexul castelului, a fost restaurat. 

Turnul Şcolii. Situat în partea de nord-vest a incintei, acest turn este 
iglobat în clădirea şcolii construite în anul 1713, dar azi mai conservă doar 
rimele niveluri, părțile superioare fiind demolate în secolul al XIX-lea. 
pre deosebire de Turnul Clopotelor, era un turn de flancare construit cu trei 
turi în exteriorul zidului, fapt ce pledează pentru încadrarea sa spre 
ijlocul secolului al X V-lea. Avea forma unei prisme de plan rectangular şi, 
şa cum se poate remarca în desenul lui Blössin g, unde poate fi regăsit între 
urnul Clopotelor şi cel al 'Trompeţilor, avea un acoperiş piramidal. Două 
rnuri aproape identice sunt plasate în nord-estul şi sudul incintei. Întărirea 
aplimentară a laturii de nord se impunea datorită faptului că aici terenul nu 
ferea protecţia naturală a pantei existente în vest şi mai ales, în sud. Din 

„ semănător cu Turnul Şcolii, însă cu o suprafață mai mare. 

Turnul Funarilor (Frânghierilor), numit astfel după breasla care îi 
asigura apărarea, are şapte niveluri. Zidurile sunt străpunse de metereze 
înalte şi înguste, iar ultimul nivel, scos în rezalit, se sprijină pe o friză de 
console între care se află guri de aruncare. Deasupra, de jur împrejur, în 
grosimea zidului se deschideau ferestre de tragere pentru arme de foc, apoi 

urma acoperişul piramidal. În interior, primele trei niveluri au fost boltite, 
iar următoarele erau despărțite prin planşee de lemn. 

În secolul al XVIII-lea, două clădiri au fost alăturate turnului. Una 
dintre acestea este vechea şcoală, clădire ce se ridică înspre vest de Turnul 
Funarilor, iar cealaltă este Turnul Şcolii menționat mai sus. O primă şcoală 
orăşenească este menţionată în documente în anul 1586 amplasarea ei pe 
locul actual fiind foarte probabilă. Datorită stării de conservare precare, 
şcoala a fost în mare parte reclădită la sfârşitul secolului al X VII-lea. 

O nouă clădire s-a construit în 1713. Partea ei veche se prezintă ca 
un edificiu cu parter evazat şi etaj, fațada fiind organizată în şapte axe, 
dintre care şase sunt obturate. În apropierea turnului cuprins în clădire apar 
şi două încăperi situate la un al doilea etaj. În orice caz, elementele originare 
ale construcției se situează la nivelul parterului, acolo unde surprindem încă 
existenţa integrală a bolților cu penetraţii şi la subsol (aici este amenajată o 
cantină cu bucătărie aparținătoare de diaconie), unde două travee sunt 
boltite în cruce cu penetraţii, iar alte două, semicilindric. Întreaga faţadă a 
clădirii păstrează o dispoziţie neoclasică datorită reconstrucției finalizate în 
1832. 

Spre vest de şcoală, într-un alt corp de clădire, la nivelul demisolului 
(parter înalt înspre Piaţa Enescu), se remarcă încăperile boltite semicilindrice 
cu penetraţii baroce, altele cu bolți în cruce gotice cu penetraţii; tot aici 
tâmplăria este de epocă (sfârşitul sec. al XVIII-lea - începutul sec. al XIX- 
lea). Spre Piaţa Enescu, clădirea Castelului, inclusiv a şcolii, prezintă o 
faţadă cu un traseu frânt cu numeroase axe: în primul segment, retras de la 
aliniamentul celorlalte două, are 12 axe la etaj, 9+1 la parter (şase dintre 
ferestre sunt înalte cu 4+4+4 ochiuri), 3 axe în segmentul următor şi 7 în 
ultimul ax spre rezalitul porții de acces în Castel. 

Casa natală a lui Stephan Ludwig Roth (s+p+m) mărgineşte înspre 
est Turnul Funarilor. Este o clădire de dimensiuni mai mici pe parter, cu 
faţada organizată în două axe, ferestre dreptunghiulare (4 ochiuri), protejate 
de obloane din șipci reglabile, având ancadramente cu motive festonate; o 
placă comemorativă închinată revoluționarului de la 1848/49 Stephan 
Ludwig Roth este plasată între ferestre. Acoperişul este abrupt, înalt, 
mansardat în două trepte cu panta spre curtea situată în dreapta. 

Accesul în curte este posibil prin uşa pietonală în două canaturi 
montată într-o împrejmuire; porțiunea uşii este subliniată prin construcția 
flancată de câte o lezenă şi suprapusă de un fronton triunghiular ce are în 
timpan o nişă tip ochi oval, subliniat prin ancadramentul profilat. 
Interioarele sunt prevăzute cu tavan. Pivniţa este dublă (juxtapusă), două 
travee fiind dispuse paralel cu fațada casei dinspre curtea interioară a 
castelului, traveea dinspre curte fiind mai veche, boltită semicilindric. 

Turnul Mariei, care se detaşează cu silueta sa elegantă, este un turn 
interior cu părțile inferioare realizate din piatră, ce apăra partea sud-estică a 
fortificației. Elevaţia este simplă, tipică unei construcţii de apărare, cu o uşă 
de acces, arcuită în partea superioară, situată la nivelul parterului deservită 
i de un pachet de trepte. Ultimele trei niveluri sunt marcate, mai întâi de o 

pereche de deschideri dreptunghiulare mai ample, urmate de câte un meterez 
de mici dimensiuni. Partea superioară a edificiului, construită din cărămidă 
şi încheiată în formă de pupitru, aparţine unei refaceri de după anul 1500. 
Înspre est de turn se află fosta casa parohială (vezi mai sus) formată din trei 
case unificate. În momentul ridicării incintei exterioare clădirile acestea 
existau deja. 

La nivelul inferior al turnului, folosit în cursul evului mediu drept 
capelă, se păstrează fresce (restaurate în anul 2005) reprezentând pe un 
perete o Coborâre de pe cruce, iar pe boltă Mielul cu stindardul, având de 
Jur împrejur simbolurile celor patru evanghelişti. Fragmente pictate există şi 
pe pereții încăperii primului etaj şi tot turnului îi aparţine şi Răstignirea, 
vizibilă azi în interiorul uneia din încăperile situate la etajul fostei casei 
parohiale. 

Turnul Croitorilor se află pe latura sudică a incintei, de altfel bine 
apărată datorită diferenței de nivel dintre planul castelului şi piaţa din vale. 
Este tot un turn de flancare deosebindu-se de cel anterior prin forma mai 
alungită a gurilor de aruncare şi prin lipsa ferestrelor de tragere de deasupra 
acestora. Apar şi aici, pe trei niveluri, metereze dreptunghiulare înalte, mai 
puţin înguste decât în cazul Turnului Funarilor. 

Turnul Croitorilor a fost încorporat parțial în edificiul primăriei 
vechi reconstruit după anul 1583 cu fonduri cedate oraşului de către 
principele Ştefan Bâthory. În prezent clădirea, refăcută de mai multe ori, 
adăposteşte o şcoală şi o grădiniţă. Curtea edificiului construit pe spațiul 
dintre cele două incinte permite să se recunoască porțiuni însemnate ale 
primului zid de apărare. 

În curtea castelului se pătrunde şi prin ampla scară acoperită , 
construcţie de la începutul secolului al XIX-lea (1803) care asigura accesul 
în castel de la nivelul Pieței Regele Ferdinand. Dintr-una din podestele 
scărilor se poate accede într-un coridor acoperit format din cinci travee 
boltite a vela ce adăposteşte accesul la subsolul castelului. Aici trei încăperi 
de mici dimensiuni, prevăzute cu nişe, au fost folosite în cursul evului 
mediu drept închisoare, unde potrivit tradiţiei a fost deţinut Vlad Ţepeş în 
drumul său spre detenţia de lungă durată din cetatea Budei. Din coridor se 
accede într-o curte interioară de mici dimensiuni. 

Deasupra subsolului descris anterior se ridică, alipit zidului de 
incintă, clădirea folosită în prezent drept sediu al Consistoriului districtual 
al bisericii evanghelice C.A. În două încăperi de la parter remarcăm 
existenţa unei boltiri cu penetrații, muchiile fiind subliniate prin platbande 
stucate, central fiind amplasat câte un motiv patrulobat, de asemenea în 
stucatură. 

FORTIFICAŢIILE ORAŞULUI. 


Ultimul deceniu al secolului al X V-lea este relativ mai bogat în date 
referitoare la construcția fortificațiilor ce înconjurau Mediaşul. Bazându-se 
pe aceste informaţii, unii cercetători au emis ipoteza începerii fortificații lor 
în anul 1490, lucrări care ar fi durat până în jurul anului 1534. Alţi autori 
plasează Mediaşul din secolul al X V-lea la nivelul unor aşezări rurale mai 
dezvoltate, cu care îşi disputa conducerea administrativă a celor două scaune 
(Șeica Mare, Biertan, Moşna, Richiş). 

Faţă de opiniile de mai sus, credem că ar trebui să se ţină seama şi de 
faptul că Mediaşul a fost singura localitate din zonă care fusese numită 
civitas încă din anul 1359, iar în cursul secolului al XV-lea, începând cu 
anul 1407, denumirea de oppidum devine constantă (1447, 1448). 
Coroborând informaţiile acestea cu rezultatele primei incursiuni turceşti în 
sudul Transilvaniei (1438), care a lăsat urme adânci şi pe pământul 
Mediaşului, considerăm că lucrările de fortificare a oraşului au început 
imediat după acestea, încă în prima jumătate a secolului al X V-lea. Pentru o 
asemenea datare ar pleda eventual şi existenţa unor ziduri ridicate din piatră 
- în general mai vechi în raport cu cele din cărămidă - în partea sudică, poate 
cea mai expusă, a incintei. Raportat la această din urmă ipoteză, exprimăm 
ŞI rezerva apartenenţei fragmentelor de zidărie din piatră reparațiilor din 
timpul asediului întreprins de curuți în aprilie - iunie 1705, când ...Cele mai 
multe atacuri le-a primit oraşul din partea sudică (...) Toate atacurile 
asupra oraşului au fost respinse, iar spărturile din zidul de apărare au fost 
imediat umplute cu piatră şi pământ de către locuitori ... 

Dacă perioada de început a fortificațiilor este învăluită de 
incertitudine, se ştie cu precizie că sfârşitul secolului al XV-lea a corespuns 
unei etape de maximă accelerare a lucrărilor, confirmate de mai multe 
documente regale în anii 1477, 1486, 1495, 1498. Ultimele decenii al 
secolului al XV-lea sunt relativ mai bogate în date referitoare la construcția 
fortificațiilor ce înconjurau orașul Mediaş. În anul 1477, regele Matei Corvin 
permite medieşenilor să trimită la oaste doar 32 soldaţi, având în vedere 
eforturile susținute de construire a incintei fortificate. În continuare, 
numeroase documente se referă la desfăşurarea lucrărilor de fortificare şi la 
statutul localității care din 1495 va fi menţionată ca şi civitas (1517, 1534, 
1552). Din două documente ulterioare (1540 şi 1552) rezultă că zidurile 
Mediaşului erau terminate: cel din urmă document emis de cancelaria lui 
Ferdinand de Habsburg la 25 martie 1552 specifică faptul că, având în 
vedere vechimea incintei, i se acordă Mediaşului statutul de oraş, reşedinţă a 
judelui regal şi centru administrativ al celor două scaune Şeica şi Mediaş. 
Uriaşa operă de edificare prin care întreg perimetrul oraşului a fost 
înconjurat de ziduri s-a încheiat deci, la o dată neprecizabilă, înainte de 
1552. 

Odată construite, fortificațiile trebuiau îngrijite şi modernizate. Se 
mai construiesc câteva turnuri şi bastioane în pas cu evoluţia sistemelor de 
apărare, iar spre sfârşitul secolului, în 1583, principele Transilvaniei, 
concomitent şi rege al Poloniei, Ştefan Báthory, cedează oraşului Mediaş 
moşia sa Velţ, în scopul întreţinerii cetății şi a bisericii parohiale. Se pare că 
în anii 1631 - 1636 s-au construit câteva bastioane şi au fost refăcute 
porțiuni ale zidului de apărare. Apoi, începând cu a doua jumătate a 

secolului al XVIII-lea, fortificațiile de tip medieval şi-au pierdut orice 
importanță defensivă şi, la fel ca în alte oraşe transilvănene, au început a fi 
demolate. Din totalul de 2400 metri de ziduri de apărare, înalte de cca. 8 
metri, care la începutul secolului al XVIII-lea cuprindeau trei porți 
principale, patru porți secundare şi şaptesprezece turnuri şi bastioane, au 
rămas în picioare cca. 1845 metri, împreună cu două porți principale, una 
secundară, şase turnuri şi bastioane, un bastion păstrându-se fragmentar. În 
prezentarea elementelor existente vom face referiri şi la unele turnuri sau 
bastioane dispărute, dar cunoscute din imagini de epocă. 


Str. Johannes Honterus 
Poarta străzii Pietruite 
Datare: 1507; 1743 


Acest turn de poartă (Steingăssertorturm) apăra principala cale de 
acces în oraş dinspre nord. Cunoaştem din docu mente, cu destulă precizie, 
momentul construcției porții: în anul 1507, s-au plătit 32 florini pentru 
ridicarea ei. Din păcate, construcția nu şi-a păstrat forma inițială, fiind mult 
refăcută de-a lungul secolelor. Desigur, avea chiar de la început o formă 
prismatică, rectangulară în plan, cu o deschidere boltită pe axul longitudinal. 
Inspre exterior, turnul este sprijinit de două contraforturi care mai aveau şi 
* rolul de a ghida grilajul glisant ce bloca intrarea în gangul boltit de la parter. 
+ Fiind puternic avariat cu ocazia asediului la care a fost supus de 
i | către curuți în anul 1705, a fost reconstruit în anul 1743. Din această 
perioadă datează panourile eliptice de pe fațadele laterale, acoperişul baroc 
în două trepte, cu două vârfuri, cât şi lăcaşurile de tragere pentru archebuze, 
în formă de gaură de cheie. În interior, turnul, ce are înălţimea totală de 
28,50 metri, are două etaje delimitate prin tavan de bârne, ultimul etaj fiind 
boltit. În evul mediu, poarta a fost apărată de breasla pietrarilor şi zidarilor. 

Spre est de turn se mai păstrează zidul de apărare din cărămidă, pe 
care mai există decorul crenelat (formă de pinion în trepte) realizat în relief, 
ceea ce pledează pentru încadrarea acelei etape de construcție aproximativ 
în deceniul trei al secolului al XVI-lea. 


Rondela Cuțitarilor 
Datare: mijlocul sec. XVI; XX 


Pe limita nordică a străzii Mihai Viteazul, conform planurilor din 
prima jumătate a secolului al XVIII-lea, se afla una dintre porțile secundare, 
cunoscută sub numele de portița de fier. Aceasta a fost deschisă probabil 
pe la începutul secolului al XVIII-lea, deoarece în planul din 1699 nu apare. 

În colţul nord-estic al incintei se mai păstrează o rondelă 
semicirculară încredinţată spre apărare breslei cuțitarilor, impropriu numită 
de unii autori bastion. În forma sa actuală se datorează unei restaurări din 
ultimele decenii, fiind reconstruită fidel din temelii datorită stării foarte 
precare în care s-a aflat. Au fost păstrate forma şi elementele sale 
caracteristice, cum sunt amplele ambrazuri pentru arme de foc. În înălțime 
nu depăşea zidul de apărare, iar în interior se mai pot vedea urmele 
drumului de strajă; nu putea fi deci un bastion care, de regulă, era umplut cu 
pământ şi amenajat cu cazemate. 

De ambele părţi ale rondelei se ridică zidul de apărare construit din 
cărămidă, păstrându-se şi aici drumul de strajă şi deschiderile lărgite spre 
interior care serveau atât tragerii cu arme de foc, cât şi la observare. Sub 
forma în care se află, atât rondela (în faza sa inițială) cât şi zidul pledează 
pentru proveniența lor de la mijlocul secolului al XVI-lea. 

Înspre sud, planurile oraşului, inclusiv cel din 1699, ne oferă 
mărturia existenţei unui turn nenominalizat, acum în globat mănăstirii, iar în 
cadrul complexului monastic, alipit corului se ridică un turn plasat în 
interiorul zidurilor. Parterul turnului serveşte ca sacristie a bisericii şi pe 
baza a două ancadramente gotice târzii, poate fi încadrat la sfârşitul 
secolului al X V-lea. Etajele sunt prevăzute cu metereze de tragere; ultimele 
două niveluri, retrase față de verticala bazei, se datorează, probabil, unei 
refaceri din timpul revenirii franciscanilor în Mediaş. 


Str. După Zid 
Tumul Rotarilor 
Datare: mijlocul sec. XVI; sfârşitul sec. X VII 


Este printre ultimele turnuri rămase în picioare pe latura estică a 
cetăţii, fiind un turn de flancare de formă prismatică, transformat în 
locuință. Zidul dintre ultimele două turnuri menţionate, a cărui bază este din 
piatră, a fost reparat la sfârşitul secolului al XVII-lea, în timpul 
primariatului lui Samuel Conrad (primar din anul 1688). 

Planurile oraşului ne informează despre existenţa pe această latură a 
două bastioane în formă de pană, cele ale Cizmarilor şi Dogarilor (în planul 
lui Visconti din 1699, acesta din urmă are formă de rondelă), primul datând 
se pare din anul 1631. 

Între cele două bastioane era plasat turnul porții străzii Zekesch (azi 
str. Mihai Viteazul), la a cărei apărare serveau şi bastioanele amintite. Deşi 
acest turn de poartă nu mai există, îi cunoaştem aspectul dintr-o fotografie 
de la începutul secolului. Văzut din exterior, turnul avea forma pe care 
presupunem că l-a avut inițial şi turnul porții străzii Pietruite şi pe care-l are 
în prezent turnul porții Forkesch: o prismă de plan rectangular cu acces 
boltit pe axa longitudinală. În exterior avea cele două contraforturi pentru 
ghidarea grilajului culisant (hersei), pereții fiindu-i perforați de metereze 
înguste, câte unul la fiecare nivel. Partea superioară era încununată de un 
drum de strajă exterior, executat din lemn, deasupra căruia se ridica 
acoperişul piramidal, element prin care se deosebea de celelalte două turnuri 
de poartă menţionate. 


Str. L G. Duca 
Turnul uliţei Fierarilor 
Datare: sfârşitul sec. XVI ?; 1641 


La intersecţia străzilor Cloşca şi I. G. Duca (fostă a Fierarilor) se află 
fostul turn de poartă al străzii Fierarilor (Schmiedgăssertorturm), poarta 
având un rol secundar. Este o construcție mai joasă, având în total trei 
niveluri, cel superior ieşit în rezalit şi sprijinit pe o înşiruire de console în 
intervalul cărora se plasează gurile de aruncare. Registrul de deasupra 

acestora este marcat de alte deschideri în formă de gaură de cheie pentru 
tirul cu arme de foc. Acoperişul este înalt piramidal. 

Turnul nu era propriu-zis un turn de poartă, fapt vizibil în 
fotografiile anterioare anului 1903, în care poarta barocă târzie, deschisă în 
zidul de apărare în anul 1800, era plasată lateral. În aceste fotografii turnul 
apare cu un acoperiş piramidal înalt, asemănător cu cel de azi. Totuşi, aşa 
cum rezultă din planul lui Visconti, la nivelul parterului - azi obtura - se 
realiza un acces care, având în vedere proporţiile sale, servea doar 
pietonilor. 

O ilustrată cu un frumos chenar în stilul Artei 1900, circulată la 2 
septembrie 1903, oferă priveliştea unui acoperiş piramidal aplatizat, iar 
porţiunea de zid ce se alătură turnului apare ca foarte afectată, poarta fiind 
distrusă. 

Fațada exterioară a turnului păstrează zugrăvită data 1641, dată la 
care edificiul a fost reconstruit de meşterii medieşeni Martin Petri şi Petri 
Michaelis. Muchiile turnului sunt realizate cu bosaje datorate în mod cert 
unei intervenţii din secolul al X VIII-lea. 


Str. Cloşca 
Bastionul Blănarilor 
Datare: 2/2 sec. XVI ? 1633 ? 


Pe străzile Gheţii şi Cloşca zidul de apărare este conservat pe zone 
întinse şi aici apar şi fragmentele considerate a fi cele mai vechi, deoarece 
sunt executate din piatră. În extremitatea sud-estică a incintei se păstrează 
unul dintre bastioanele oraşului, Bastionul Blănarilor, construit după opinia 
unor autori, în anul 1633. Materialul de construcție mixt, piatra şi cărămida, 
precum şi forma de pană, ce corespunde unui sistem mai arhaic de 
fortificaţie, sistemul vechi italian, ar putea să-i împingă originile până la 
mijlocul secolului al XVI-lea. 


În porţiunea dintre Turnul Fierarilor şi Bastionul Blănarilor, pe 
planurile menţionate apare o desfăşurare unghiulară a zidului, care în planul 
din mapa lui Weiss este specificată a fi Bastionul Lăcătuşilor, datat de 
cercetători în anul 1632. 


Str. N. Iorga 
Turnul de poartă al străzii Forkesch 
Datare: începutul sec. XVI 


În partea de sud, zidurile de incintă ale Mediaşului au fost prevăzute 

cu o poartă principală şi cu una secundară. Poarta străzii Forkesch (str. N. 
B Iorga) era străjuită de un turn care îşi datorează aspectul actual restaurărilor 
din anul 1962 şi de la sfârşitul secolului XX. În prezent are un acoperiş 
identic cu cel pe care l-a avut pe la începutul secolului, dar o fotografie de 
după 1850 ne prezintă un acoperiş de formă trapezoidală în patru ape. lată 
„deci şi în acest caz o inadvertenţă cu ipotetica identificare de pe altarul din 
__ Proştea Mare (Târnava). În rest, turnul este identic cu descrierea făcută în 
E cazul porţii Zekesch. De menţionat faptul că, restaurările din primii ani ai 

sec. XXI au permis reconstituirea unei porțiuni din zidul de apărare cuprins 
între Bastionul Blănarilor şi Turnul Forkesch. 

Restul fortificațiilor din zona sudică a cetății Mediaşului au avut o 
istorie vitregă. Actuala Biserică reformată a fost construită pe Bastionul 
Nou, păstrat parțial sub formă de pană, cu ziduri masive din piatră. Datorită 
desenului lui Blossing din 1736 avem posibilitatea de a cunoaşte forma 
aproximativă a tuturor elementelor de fortificație de pe această parte a 
cetăţii, între Bastionul Nou şi Turnul Aurarilor. Subliniem însă faptul că 
legenda desenului este total greşită, identificarea turnurilor şi bastioanelor 
necorespunzând realităţii de pe teren. În porţiunea respectivă existaseră alte 
şapte turnuri şi bastioane, dintre care cele mai puternice erau Bastionul Nou, 
în formă de pană cu două etaje de cazemate şi lăcaşuri de tragere, turnul 
Postăvarilor, la fel de masiv, care în planul lui J. C. Weiss apare de 
asemenea în formă de pană. Alături de Turnul Postăvarilor se afla şi un mic 
turn ce străjuia portița uliței Noroioase (St. L. Roth). Turnul Aurarilor, ca şi 
cel al Pieptănarilor, se ridica pe porțiunea existentă încă a zidului de pe 
strada Mihai Eminescu. 

La nord de Turnul Aurarilor, deci în afara câmpului vizual al 
desenului lui Blossing, se afla o altă poartă secundară, cea din capătul 
străzii Turnului, străjuită iniţial de un bastion de al cărui aspect nu suntem 
siguri, deşi în toate planurile (1699, 1736, 1750) apare în formă de pană. 
Urmează o porțiune continuă a zidului situat pe strada Constantin 
Brâncoveanu, unde diferenţa de nivel între cetate şi zona extra-muros este 
destul de mare. Se presupune că între portiţa străzii Turnului şi turnul porții 
străzii Pietruite, inițial s-ar fi aflat trei turnuri ale căror nume nu s-au păstrat. 
Cu toate acestea, planul din 1699 poate fi interpretat în sensul că aici ar fi 
existat cinci turnuri, toate de plan rectangular. Cert este faptul că au mai 
rămas în picioare un turn interior, transformat în locuinţă şi o rondelă 
semicirculară, împodobită, ca şi zidul înconjurător, cu elegantul motiv 
crenelat realizat prin dispunerea decorativă a cărămizilor. Se regăseşte aici - 
sau mai precis aici îşi are originea - dispoziţia decorativă similară de la 
rondela sudică a cetăţii bisericeşti din Ighişu Nou. Motivul decorativ, 
coroborat cu datarea unei cărămizi din această parte a incintei - 1529 - 
pledează pentru încadrarea laturii vestice a cetăţii în ultima perioadă de 
construcție. 

Mediasch, -Grosser Marktplatz — Nagy Piacz, Medgyes. 


Verlag bei Frits Guggenberger, Mediasoh (Siebenbürgen). Kiadja Guggenberger Frigyes, Medgyes 


Piața principală a localității, situată la poalele Castelului a cărei 
primă mențiune documentară datează din anul 1414: in foro Medyes 
(G.Entz, Erdély, p. 384). În 1507 este menţionat târgul anual (13 iulie) de la 
poalele castelului şi ale bisericii Sf. Margareta (Medwischer Margarethi). 
Piaţa era străbătută de apele pârâului Moşna pătruns în incinta medievală pe 
traseul străzii I.G.Duca (Fierarilor), bifurcându-se apoi pe actualele străzi 
Petőfy (în direcția Târnavei) şi Stephan Ludwig Roth (în direcția unor 
iazuri). Abia la 13 februarie 1908 se hotărăşte de către M agistrat acoperirea 
pârâului din piaţă şi din str. I.G. Duca (Medgyesi Ujság, 29.03.1908). 

Mai multe edificii din piață păstrează numeroase elemente clare 
(ancadramente, însemne heraldice) care pledează pentru apartenenţa 
acestora unor perioade mai vechi. Casele de pe latura sudică, nr. 27, 28 şi 1 
păstrau încă la mijlocul secolului al XIX-lea rezalite probabil de sorginte 
gotică, şi tot din aceeaşi perioadă ar putea să dateze urma pinionului 
triunghiular, cu o pantă foarte abruptă vizibil, pe calcanul casei de la nr. 13; 
perioadei Renaşterii (sec. XVI — X VII) îi aparțin casele de la nr. 22, 25, 29, 
30. În 1588 este menţionată documentar casa familiei Schuller (în prezent 
nr. 25). Clădirile de pe latura de nord au apărut în momentul în care, prin 
fortificarea întregului oraş, rolul strategic al Castelului se diminuase 
considerabi, spre sfârşitul secolului al XVI-lea - prima jumătate a secolului 
următor. 

În 1699 (cf. planului Visconti) cele patru laturi ale pieţei centrale 


A 


erau deja definitivate, unele modificări urmând să apară în deceniile 

următoare pe laturile nord şi vest, detaşându-se amplul edificiu al halei 
comerciale din centru. În prima jumătate a secolului al XVIII-lea este 
implementată noua construcție a Şcolii Piariştilor pe latura de vest, rezultat 
al transformărilor suferite de două edificii mai vechi. De asemenea, 
modificări esenţiale au suferit şi la alte clădiri, mai ales în decursul secolului 
al XIX-lea (nr. 12, 16, 17, 24, 26,27, 28 etc.). 

Piaţa Regele Ferdinand nr. 1 

Fosta Clădire a Magistratului; Primărie 

În prezent sediu al unor instituţii, fundaţii şi partide, spaţii comerciale 
Datare: sec. XV ? — X VII; XVIII; XIX-XX. 


Clădire compusă din patru corpuri dispuse pe toate laturile parcelei: 
„A (p+1) la stradă, în stânga parcelei - B (p+1), în dreapta - C (p) şi 
ài transversal în limita din spate, corp D, (p+l - 2/2 sec. XX). Din plan, 
So š datorită lărgimii parcelei, se deduce existența inițială a două parcele cu două 
S clădiri distincte, unificate ulterior. 

a Corpul A, aşa cum rezultă din plan şi din cele de mai jos, este 
constituit prin unificarea a două clădiri. Fațada este organizată din 3+1+1+3 
axe atât la parter cât şi la etaj. Parterul în prezent remodelat prezintă 
aspectul de la începutul secolului al XX-lea, când a avut loc probabil, 
unificarea parcelelor. O ilustrată databilă în ultimul deceniu din secolul al 
XIX-lea, ne oferă imaginea — ce-i drept redusă ca dimensiuni a desfăşurării 
fațadelor de pe latura sudică a pieţei. În imagine se distinge existenţa unui 
rezalit la casa luată în discuţie (de sorginte gotică — vezi modele din Sibiu, 
precum casa din P-ţa Mare nr. 8), care ocupă axul al doilea al clădirii. 
Rezalitul depăşea ca înălțime casa, ridicându-se la un al doilea nivel (atic 
sau o mansardă, încheiată se pare, în unghi şi prevăzută cu o deschidere). La 
nivelul parterului se sesizează atât la rezalit, cât şi în locul vitrinei de la 
primul ax din stânga, un gol de acces amplu, în arc semicircular. De 
asemenea, pe ilustrată se distinge cu claritate faptul că actualul corp A era 
format din două case, ultimele trei axe actuale fiind cuprinse sub un acoperiş 
separat. 

Cercetarea de teren ne relevă şi ea faptul că, pe parcela din stânga 
(N-E) se afla prima dintre clădiri, cea care constituie aripa din această parte, 
compusă din 4+1 axe, inclusiv gangul actual al porții, iar în dreapta, 
celelalte trei axe (S- V) aparțin ând celeilalte clădiri inițiale. 

La parter ferestrele au fost transformate în uşi înalte, 
dreptunghiulare, îmbrăcate într-o tâmplărie specifică epocii, prevăzută cu 
supraporte pentru amplasare de firmă. Parterul este delimitat de etaj printr- 
un brâu dublu profilat; aici sunt dispuse în ritm simetric cu golurile de la 
parter, ferestre înalte dreptunghiulare cu ancadramente din tencuială cu 
ecusoane centrale, suprapuse de cornişe orizontale. Parapetele ferestrelor, 
unite printr-un solbanc, sunt decorate cu casete dreptunghiulare. 

Cu excepția parapetului şi a porțiunii de sub streaşina pronunţată şi 
profilată, întreaga faţadă este apareiată cu bosaje dreptunghiulare. Cele două 
axe centrale sunt separate de restul fațadei prin trei lezene ce străbat ambele 
niveluri. Acoperişul, spre piaţă este în două ape cu coama paralelă cu faţada. 

La parter accesul carosabil, în formă de arc mâner de coş, prezintă 
un ancadrament profilat, precum şi distanţiere de piatră la nivelul solului; 
poarta din lemn (treimea inferioară) cu două canaturi are în cele două treimi 
superioare un grilaj din fier forjat. Gangul este lung, format din trei travee 
boltite semicilindric. leşirea din gang este marcată de o arcadă amplă, 
dublată de o alta, la aceeaşi aripă de clădire. 

La aripa corpului A, văzută din curte în partea stângă (S-V), se 
sesizează un rezalit ce constituia de fapt clădirea inițială, probabil mai veche 
decât cealaltă (văzută din piață, în dreapta). Această aripă are un pinion 
trapezoidal, iar deasupra unei ferestre dreptunghiulare apare un panou 
încheiat în partea superioară unghiular şi marcat în tencuială cu un sgrafito, 
având cifra 1860 şi monograma B(?)T. Acoperişul este teşit spre curte. Deşi 
s-a presupus o modificare a pantei acoperişului la aripa formată de rezalit, 
cercetarea calcanului în pod n-a confirmat presupunerile, aici observ ându-se 
doar un zid de despărțire între cele două aripi semnalate, precum şi 
extradosul bolții încăperii de la etaj. 

Accesul la etaj se realizează printr-o casă a scărilor prevăzută cu 
scări din beton (evident ulterioare) care deservesc şi cursiva modernă de pe 
corpul B. Pe sub corpul D se află o trecere spre str. Kogălniceanu. 

În interioarele de la parterul corpului A, în aripa de S-V, se surprind 
bolți cu penetraţii unghiulare, consolete renascentiste, urmă de stucatură, 
apoi două travee boltite în dublă curbură şi o travee cu boltă semicilindrică. 
Aici mai multe încăperi de la etaj au tavane cu stucatură, iar o fostă mare 
sală este subîmpărțită, se păstrează şi urmă de pictură murală decorativă 
(sec. XVID; a doua încăpere spre curte este boltită semicilindric. Trebuie 
remarcat faptul că două încăperi cu acces din clădirea luată în discuţie, 
aparţin de fapt, casei de la nr. 2. În partea opusă (N-E), în aripa considerată 
mai recentă, încăperile sunt prevăzute cu tavan. 

Fiecare din cele două aripi are subsol propriu: la aripa mai veche 
subsolul este constituit din două segmente, primul spre curte (1/4) boltit 
semicilindric, al doilea (3/4) fiind prevăzut cu bolţişoare, probabil în urma 
unor transformări. În partea opusă pivniţa cu acces de sub arcada ce dă în 
curte, are formă de U cu braţele întinse spre curte — practic este vorba de 
două pivnițe paralele unite spre stradă; boltirea de aici este semicilindrică. 

Piaţa Regele Ferdinand nr. 2 
Datare: sec. XVI; X VIII; sfârşitul sec. XIX; XX 


Plan general în L. Corp A(s+p+1) la stradă, un rezalit, urmat de o 
retragere în care se plasează golul de acces în gang. In curte pe latura stângă 
a parcelei în guste, după braţul scurt al corpului A, urmează o succesiune de 
corpuri pe parter. Fațada în trei axe prezintă retragerea pronunţată a celei de 
a treia unde este amplasată şi poarta, faţă de frontul primelor două. Parterul 
este puternic remodelat, aici apare o amplă vitrină dreptunghiulară atât 
înspre piaţă cât şi lateral, spre poartă. 

O vedere databilă în cel de al doilea deceniu al secolului XX ne 
prezintă parterul prevăzut cu două accese dreptunghiulare înalte în locul 
actualei vitrine. Gangul porții este amplu, încheiat în arc mâner de coş. 
Etajul este separat de parter printr-un brâu dublu, urmat de parapetul 
ferestrelor decorat cu motivul clasicist de lanțuri ovale. Ferestrele 
dreptunghiulare (2+1 ochiuri), dispuse două către piață, una către poartă şi 
una deasupra porții, sunt şi ele modificate, prezintă solbanc, ancadramente 
dreptunghiulare şi câte o suprapontă decorată cu motive de ghirlande. 
Streaşina este pronunţată, acoperişul adaptat rezalitului, în două ape (pe 
rezalit şi o apă spre poată), cu coama paralelă cu piaţa. Pe acoperiş apar 
două lucarne (1+1) dreptunghiulare, în cununate de un fronton triunghiular şi 
acoperite în două ape. 

Poarta este în trei canaturi, central fiind plasată uşa de acces pietonal. 
În registrul inferior, până deasupra uşii, motivele decorative sunt în formă 
de casete realizate în relief, în partea superioară decorul fiind cel radial. 
Accesul spre curte se realizează prin gangul prevăzut cu tavan şi arc de 
întărire. 

Magazinul de la parter este acoperit cu planşeu de beton, iar 
încăperile de la parter şi etaj au tavan. Sub toată casa se află o pivniţă boltită 
semici lindric. 


Piaţa Regele Ferdinand nr. 3 
Datare: sec. X VIII ? - subsol; XIX; XX 


Plan general în L, latura lungă se află pe stânga parcelei, iar în spate, 
transversal, un corp mai recent (p). Corpul A, la stradă (s+p+1) are faţada de 
_ la parter remodelată. La sfârşitul secolului al XIX-lea, parterul prezenta trei 
> uşi vitrine protejate de obloane, iar golul porții era arcuit în partea 
] superioară. În al doilea deceniu al secolului al XX-lea cele trei deschideri 
erau încadrate de tâmplăria caracteristică sfârşitului de secol XIX, poarta 
fiind deja dreptunghiulară. Acum, la parter apare o uşă de acces într-un 
spaţiu comercial, flancată de două vitrine ample dreptunghiulare. 

Poarta este dreptunghiulară, carosabilă, în două canaturi cu o uşiţă 
pietonală în canatul din stânga; de asemenea, remarcăm decorația casetată în 
relief. Un brâu dublu separă nivelurile, cel superior constituindu-se în 
solbanc pentru cele cinci ferestre. Acestea (4+4 ochiuri) cu deschidere spre 
exterior, sunt curbate în partea superioară, prezintă câte un ancadrament din 
tencuială precum şi câte o cornişă orizontală. Porțiunea de sub streaşină este 

prevăzută cu metope decorate cu medalioane. Streaşina este profilată, iar 
acoperişul în două ape are coama paralelă cu faţada. 

Accesul în interior se face prin gangul format din două travee cu 
tavan, arc de descărcare turtit. În curte, pe ambele laturi, se află câte o 
cursivă din lemn cu balustradă metalică. Încăperile au tavan. Subsolul adânc 
şi foarte larg are pe porțiunea corespunzătoare jumătăţi gan gului spre stradă 


bolţişoare, în rest, până în limita din spate a aripii din stânga parcelei este 
boltit semicilindric. 


Piaţa Regele Ferdinand nr. 4 
tare: sec. XVIII; XIX;XX 


Casă cu planul în L, aripa lungă amplasată pe stânga parcelei unde se 
află o succesiune de corpuri. Fațada este puternic modificată la nivelul 
parterului. Şi aici, ca şi la casa menţionată anterior, poarta carosabilă a fost 
transformată, devenind dreptunghiulară. 

Casa este vizibilă în două vederi: prima din cel de al doilea deceniu 
al secolului XX, cealaltă din perioada interbelică, probabil din deceniul al 
treilea. În prima vedere parterul apare cu un soclu pe care se disting două 
goluri de pivniţă, având deasupra două ferestre dreptunghiulare (4+2 
ochiuri), iar poarta se încheia în arc aplatizat. Paramentul fațadei era 
aparelat cu bosaje plate. Vederea următoare ne oferă aspectul modificat al 
fațadei, cu ferestrele transformate într-o vitrină şi o uşă; poarta era încă 
nemodificată. 

În prezent, în partea stângă, oarecum se păstrează dispoziţia 
interbelică, dar poarta este modificată. Pe soclu se distinge golul 
dreptunghiular al răsuflătoarei de pivniță. Două brâie profilate separă 
nivelurile, cel superior constituindu-se în solbanc. Porțiunea dintre brâie, 
parapetul ferestrelor de la etaj, este decorat cu motive în relief (rozete, 
vrejuri florale). Ferestrele dreptunghiulare (2+2 ochiuri) au ancadramente 
pronunțate, câte un mic antablament suprapus de câte un fronton 
triunghiular. Sub streaşină apare o friză decorativă din elemente stucate de 
formă geometrică. Acoperişul cu o pantă plată, în două ape, are coama 
paralelă cu fațada. În gang, pe peretele din dreapta se află o nişă în arc 
mâner de coş, tavanul având un arc de descărcare. 

La stradă, magazinul este tăvănuit; spre curte, două încăperi sunt 
prevăzute cu boltă semicilindrică cu penetrații, muchiile fiind subliniate cu 
platbande. Subsolul care se întinde până la stradă are boltă semicilindrică. 


Piaţa Regele Ferdinand nr. 5 
Datare: sec. XVIII; XIX; XX 
Edificiu cu planul în L, format dintr-o succesiune de corpuri, latura 
lungă fiind situată pe stânga parcelei. Corpul A se află la stradă (s+p+1). Ca 
- Şi în cazul tuturor clădirilor din această piaţă, fațada a suferit modificări. 
Dacă cele trei deschideri dreptunghiulare, prevăzute cu supralumină şi 
protejate cu grilaj metalic, se apropie, probabil, de aspectul din cel de al 
doilea deceniu al sec. XX, în schimb, vitrina amplă din dreapta porţii, este 
rezultatul unificării a trei goluri. 
= Şi în acest caz ne stau la dispoziţie imaginile menţionate la clădirea 
anterioară. Putem sesiza deci, următoarea evoluţie a deschiderilor de la 

nivelul parterului: în cel de al doilea deceniu al sec. XX apar câtre trei 
vitrine montate în tâmplărie specifică, între care se plasează poarta în arc 
semicircular. După primul război mondial au loc modificări ce duc la 
reducerea dimensiunii vitrinelor plasate imediat în flancurile porții, care 
devin astfel, ferestre şi se modifică arcuirea porții în forma păstrată şi azi. Se 
mai disting, sub cele două ferestre, golurile de pivniţă. Parterul prezenta un 
apareiaj de bosaje plate, precum la etaj. 

În prezent, poarta în arc aplatizat este realizată în două canaturi din 
lemn (scânduri dispuse vertical), având o uşă pietonală în canatul din stânga. 
Între parter şi etaj se află cele două brâie întâlnite şi la casele precedente, 
brâul superior constituindu-se în solbancul ferestrelor. Cele opt ferestre, în 
arc semicircular (4+4 ochiuri) au ancadramente din tencuială subliniate în 
partea superioară de apareiaje ce imită bolţarii; de fapt, întreaga faţadă a 
celui de al doilea nivel prezintă apareiaj de bosaje dreptunghiulare aleatorii. 
Între un brâu suprapus ferestrelor şi streaşină sunt dispuse opt lucarne de 
pod protejate de grilaj metalic (lipsă la a patra lucarnă). Acoperişul este în 
două ape cu coama paralelă cu faţada. 

Gangul de acces are tavan cu arc de întărire teşit. Din stânga 
gangului o scară balansată cu trepte de lemn asigură accesul la etaj şi la 
cursiva din curte realizată din acelaşi material. Atât la parter cât şi la etaj 
încăperile sunt prevăzute cu tavan. Subsolul are două compartimente, 
ambele boltite semicilindric: spre stradă transversal, iar sub aripa lungă, 
longitudinal, perpendicular spre faţadă. 


Piaţa Regele Ferdinand nr. 6 
Fost sediu al Băncii Albina (1914). Ateliere de confecții metalice 
Datare: sec. XVIII ?; XX 


Clădire total modificată. Pe ilustrata datată în cel de al doilea 


== 3 deceniu al secolului al XX-lea se poate distinge existenţa la parter a două 


> vitrine înalte urmate de poarta arcuită, iar la etaj a patru ferestre 
- dreptunghiulare având partea superioară în arc semicircular. De asemenea, 
streaşina era susţinută de o friză de consolete. 

În prezent casa are două corpuri: la stradă corpul A, pe latura stângă 
É a curții corp B, perpendicular pe A. În spate o fostă anexă transformată în 
bar (nefuncțional). La parter apar două vitrine mari dreptunghiulare între 
care este plasată o uşă; spre dreapta, poarta este în arc semicircular. Etajul 
prezintă trei ferestre moderne, două cu patru canaturi şi una cu două 
Acoperişul în două ape are coama paralelă cu fațada. În interior nu prezintă 
elemente deosebite. În 1914 aici era sediul Băncii Albina. 


Piaţa Regele Ferdinand nr. 7 
Datare: sec. XX ? 


O clădire cu aspect modern. La parter apar două vitrine mari 
dreptunghiulare între care este plasată o uşă; spre dreapta, poarta este de 
aceeaşi formă, carosabilă, prevăzută cu motive de casete. Etajul are patru 
ferestre moderne a câte trei canaturi. Acoperişul cu două ape are coama 
paralelă cu faţada. În interior nu prezintă elemente deosebite. 

Piaţa Regele Ferdinand nr. 8 
Datare: sec. XVIII ?; XX 


Clădire (p) cu fațada total modificată faţă de situația din perioada de 
după 1918. O vedere din această perioadă, care ilustrează colţul de sud-vest 
a pieţei, ne permite să recunoaştem în imaginea fragmentară a clădirii, două 
elemente care azi nu mai există: axul din dreapta în care se distinge gan gul 
în arc semicircular al porții deschis într-un rezalit plat, precum şi o lucarnă 
de pod ovală din tablă. În prezent pe faţadă apar trei uşi, prima şi a treia 
fiind juxtapuse unor ample vitrine; toate golurile sunt de formă 

dreptunghiulară, prevăzute cu tâmplărie metalică. Acoperişul care păstrează 
volumul iniţial, este în două ape cu coama paralelă cu piaţa. 


Piaţa Regele Ferdinand nr. 9 
Datare: sec. XIX ? 


Clădire (s+p) formată din patru corpuri pe parter plasate în 
ontinuare. Corpul situat la stradă este vizibil în vederea databilă imediat 
upă 1918. Din această imagine rezultă că, spre piaţă, casa care în prezent 
re o amplă vitrină inestetică, dreptunghiulară, deschisă deasupra unui soclu 
le beton, avea două uşi-vitrine protejate de panouri compacte, urmate spre 
lancul din dreapta de o fereastră în arc semicircular (4+4 ochiuri). 
Acoperişul pare să fi fost identic, cu precizarea că, din vedere nu rezultă cu 

claritate dacă exista actuala teşitură a corpului de clădire în direcţia străzii 
St. L. Roth (aici se află accesul în spaţiul comercial). Iniţial, faţada era 
apareiată cu bosaje dreptunghiulare. Accesul în interiorul clădirii se 
realizează prin gangul comun cu casa de la nr. 10. Spațiile interioare au 
tavan. 


Piaţa Regele Ferdinand nr. 10 
Datare: 2/2 sec. XIX; XX 


Edificiu format din trei corpuri A (s+p+2), B (p), C (p+m) şi mai 
oaze DR multe anexe dispuse în continuare pe dreapta parcelei. Latura spre piaţă este 
retrasă faţă de frontul neregulat al casei de la nr. 9. Fațada este organizată în 
x T ' trei axe, la parter — 1+1+1. 

îi Casa păstrează la etaje dispoziţia prezentată de o ilustrată de la 
~ == sfârşitul secolului al XIX-lea sau începutul secolului următor. În schimb, la 
J H | parter, se distinge existenţa unei ferestre pe locul în care se află în prezent 
ìl! uşa de acces în spaţiul comercial (axul al treilea). O altă ilustrată, din cel de 
—.—— al treilea deceniu al secolului XX, ne prezintă situaţia de la acea dată a 

parterului, care aşa cum se observă, a suferit modificări esenţiale. 

În prezent, în stânga, pe un rezalit puţin pronunţat față de frontul 
casei, se află un acces dreptunghiular amplu, urmat spre dreapta de o vitrină 
şi o uşă de acces spre magazin. În perioada interbelică, gangul porţii era în 
arc semicircular, iar spre dreapta, existau două deschideri de formă 
dreptunghiulară având deasupra o supralumină semicirculară. Ferestrele 
sunt dispuse în ritm de 1+2, se prezintă arcuit în partea superioară, au câte 

un ancadrament profilat din tencuială şi solbanc. La primul etaj, parapetul 
ferestrelor este decorat cu câte o casetă dreptunghiulară având în interior 
motive florale în relief. Cornişele sunt susţinute de câte o friză de console 
dublate de altele cu denticule. Deasupra cornişei apare un atic marcat de 
chenare dreptunghiulare dispuse pe lățime. Acoperişul este într-o singură 
apă spre interior, de tip pupitru. 

Acces în curte prin gangul tăvănuit în două travee şi prevăzut cu un 
arc de întărire. Curtea este comună cu casa de la nr. 9, partea din stânga 
aparținând clădirii precedente. 

Pe latura scurtă a aripii din curte a corpului A se accede în subsolul 
care pe o porţiune este boltit semicilindric, iar înspre stradă bolta este 
modificată, fiind amenajată cu bolţişoare din beton. 


Piaţa Regele Ferdinand nr. 11 
Datare: sec. XVIII?; XX 


Casă formată dintr-un corp A (s+p+1) cu un plan în L, latura lungă 
situată pe stânga parcelei, urmat de un corp B (p) anexă şi C (p) transversal 
în limita din spate a terenului. Fațada clădirii, retrasă mult de la frontul 
= pieţei, este maltratată, toate golurile fiind modificate în cursul secolului XX. 


A 


Având în vedere şi dispoziția acoperişului şi în general zona de 
contact cu clădirea de la nr. 12, este foarte posibil ca partea din față a 
clădirii de la nr. 11 să fie opera unei reconstrucții târzii. La parter, o vitrină 
mare, dreptunghiulară este urmată spre dreapta de golul dreptunghiular al 
porţii carosabile, formată din două canaturi din lemn (motive casetate) 
suprapuse de o supralumină vitrată, împărțită în opt ochiuri. La etaj, 
deasupra unui brâu profilat, apar două ferestre de mari dimensiuni, una 
formată din 3 x 2 canaturi, alta din 2 + 2. Acoperişul în două ape este 
intersectat cu acoperişul casei nr. 12, coama fiind paralelă cu faţada, având o 
lucarnă triun ghiu lară spre piață. 

Gangul de acces este prevăzut cu tavan. În curte, în stânga, se află 
accesul la etaj. Toate încăperile au tavan. Accesul în pivniţă se face în 
capătul corpului A; de aici, în direcţia străzii, trei travee sunt prevăzute cu 
bolți cu dublă curbură, restul fiind boltite semicilindric. Prima travee spre 
stradă are bolţişoare din cărămidă. 


Piaţa Regele Ferdinand nr.12. Fostul Casino german 
Datare: sec. XVIII ?; XIX; XX 


Iniţial era o clădire cu planul în L (corp A - s+p+1), cu latura lungă 
pe stânga parcelei. Corpul A este urmat de corpul B (p), o fostă anexă, iar 
transversal este plasat corpul C - un garaj (depozit ?). Pe dreapta parcelei se 
întinde un adaos D (p). Fațada clădirii aliniată la frontul pieței, implicit 
ieșită în faţă în comparație cu clădirea precedentă, este organizată în 2+1 
axe la parter şi 2+2 la etaj, acestora li se adaugă cele două axe laterale spre 
casa nr. 11. La parter apar două vitrine dreptunghiulare, urmate de gan gul în 
arc semicircular al porții. Deasupra unui brâu profilat la etaj apar două 
ferestre (2+2 ochiuri) dreptunghiulare, înalte, prevăzute cu ancadramente şi 
cornişe. Parapetele cât şi porțiunea de deasupra cornişelor sunt decorate cu 

stucaturi prezentând motive vegetale şi florale aplicate — la parapete: grifoni 
afrontați adăpându-se dintr-o fântână. Urmează, spre dreapta o uşă şi o 
fereastră, corespondente balconului prevăzut cu un frumos grilaj din fier 
forjat cu motive de medalioane şi rozete. Întreaga decorație (stucaturile, 
grilajul) este eclectică. 

Înspre casa de la nr. 11, la parter, sunt realizate două vitrine, mai 
înalte decât cele de pe faţada principală, iar dintre ferestrele de la etaj, prima 
este identică cu cele menţionate, a doua fiind micşorată mult. Streaşina este 
susținută de o friză de console. Spre stradă, acoperişul apare în două ape 
(spre piaţă şi lateral spre casa nr. 11), coama fiind paralelă cu piaţa. 

Două ilustrate de după 1918, ne relevă faptul că toate cele patru 
vitrine aveau dimensiuni identice, ele aveau înălțimea acelora de pe fațada 
laterală (aici s-a înălțat însă, parapetul), iar în partea superioară erau 
prevăzute cu supralumină. Întreg parterul era apareiat cu brâie orizontale; în 
prezent, apareiajul s-a păstrat doar pe flancurile casei. 

Canaturile porții carosabile erau din lemn, decorate fiind cu casete 
ample rectangulare. Accesul în curte se face prin gangul în arc semicircular 
prevăzut cu tavan. Casa scărilor este prevăzută cu o scară balansată, treptele 
fiind din lemn. În interior toate încăperile au tavan. 


Piaţa Regele Ferdinand nr. 13. Fosta şcoală a piariştilor 
Datare: sec. XVI? 1/2 sec. XVIII 


Clădire (s+p+2) de plan dreptunghiular cu fațada lungă spre stradă 
denaturată de intervenția de la parter, unde golurile inițiale au fost 
transformate în vitrine dreptunghiulare de mari dimensiuni pentru magazine. 
lu Tot aici semnalăm placajul de factură recentă cu plăci de piatră de 
Banpotoc. 
aa Aspectul din perioada interbelică ne este confirmat de două ilustrate 

~ databile după 1918: dacă etajul are aspectul de atunci, în schimb, la parter, 
distingem existența unor vitrine dreptunghiulare mai înalte decât cele 
actuale, dar şi mai înguste. Organizarea fațadei la parter era în ritmul de 
4+1+4, central fiind situat gangul în arc mâner de coş al porţii. Întreg 
parterul era apareiat cu brâie orizontale. Etajele au fost (şi sunt şi acum) 
compartimentate în nouă axe (ferestre dreptunghiulare, 4 ochiuri, deschidere 
spre interior) prin pilaştri de ordin colosal cu bază înaltă şi capitel doric. 
Deasupra ferestrelor etajului al doilea şi al pilaştrilor apar panouri cu 
ghirlande florale realizate în stucatură. De asemenea, un decor stucat 
(ghirlande florale) decorează şi parapetele ferestrelor, cu specificarea că 
acesta diferă în funcţie de etaj. Acoperişul este în două ape, coama fiind 
paralelă cu faţada. Toată această dispoziţie decorativă este o mărturie a unui 
stil ponderat, caracteristic barocului transilvănean. 

Accesul în clădire se face prin gangul plasat în ax, poarta fiind 
înlocuită de un grilaj metalic nespecific epocii baroc; gangul de intrare 
flancat de câte doi pilaştrii cu capitel simplu, este compus din patru travee 
boltite în dublă curbură, primele trei cu stucaturi în formă de medalioane 
ovale profilate. Pe ambele laturi ale gan gului se află câte o casă a scărilor cu 
podeste boltite cu bolți a vela decorate cu stucaturi baroce; scara este 
balansată, treptele sunt din piatră. Această scară pare să dateze dintr-o etapă 
secundară, deoarece prima încăpere din dreapta gangului de acces (atât la 
parter cât şi la etaj) se prezintă cu un alt sistem de boltire decât restul, în 
sensul că au tavan şi nu boltă cu penetrații cum au toate spaţiile comerciale 

actuale de la acest nivel. De asemenea, la ultimul nivel exista o arcadă de 
acces spre cursivă. În consecință, scara iniţială era organizată la nivelul 
axu lui din dreapta actualului gang, în aceste încăperi. 

În curte dispoziţia axelor este de 3+1+1+1+2, central fiind plasată o 
amplă fereastră în arc semicircular. Se semnalează şi o aripă scurtă a clădirii 
pe stânga parcelei. În limita mediană a terenului se află o clădire pe parter în 
formă de L cu latura lungă transversal, cea scurtă pe stânga. În centrul 
corpului transversal se află un acces arcuit (gang tăvănuit) spre terenul de 
sport din spate. Şi pe dreapta parcelei se află mai multe anexe pe parter. 

La corpul principal, atât la parter, cât şi la primul etaj, cele două 
încăperi mari sunt boltite semicilindric cu penetraţii; etajul al doilea are 
tavane. Pe locul actualului edificiu, se pare, pe baza elementelor de boltire 
din subsol, dar şi a observaţiei privind scara inițială de acces, au existat două 
clădiri mai vechi. 

Data exactă a construcției actuale nu se cunoaşte; unii autori 
pledează pentru anul 1733, iar alţii înclină spre 1740. Cert este că edificiul 
este localizat pe planul din 1750 al căpitanului Theumern, dar acest lucru nu 
exclude posibilitatea existenței sale deja la data întocmirii planului Weiss 
(1736), deoarece acest ultim plan nu precizează nici alte clădiri edificate 
până la acea dată. Având în vedere specificul ordinului piarist, clădirea a 
fost utilizată ca şcoală până spre sfârşitul secolului al XVIII-lea când, în 
1794, a fost vândută negustorului F.I. Guggenberg. 

Piaţa Regele Ferdinand nr. 14. Fosta farmacie Zum Auge Gottes (La 
ochiul zeilor, numită şi casa Dutz Schuster) 
Datare: 1783 - 1784; 1813 


Edificiu format din corpul A (s+p+1), dreptunghiular, cu o aripă 
scurtă spre curte pe latura dreaptă a parcelei, urmată în continuare de corpul 
B (s+p). 

Fațada principală (1+3 axe) este dominată la parter de portalul 
dezaxat înspre stânga ai cărui montanţi par a fi fost refăcuţi. În schimb, arcul 
profilat, în formă de mâner de coş al gangului porții are în loc de ecuson o 
scoică executată în stucatură 

Poarta carosabilă este realizată din lemn, are două canaturi, iar la 
nivelul solului apar distanțiere din piatră. Ferestrele de la parter sunt 
prevăzute cu cornişe orizontale (cele laterale au 6 ochiuri) iar cea din mijloc, 
refăcută (4 ochiuri), are o sprânceană arcuită, care se repetă şi la ferestrele 
tradiționale ale etajului cu deschidere spre exterior (6 ochiuri). Cele două 
ferestre din flancuri au grilaje tip coş din fier forjat, bogat decorate, realizate 

în 1813 şi conținând monograma proprietarului de atunci J. S. 
(Johann Peter Schuster). 

Parterul şi etajul sunt separate printr-un brâu orizontal pronunțat, iar 
pe verticală axele sunt marcate prin intermediul unor pilaştri, cei de la etaj 
având bază înaltă, fiind încoronați cu capiteluri ionice cu o floare la abac. 
Central, pe acoperiş, imediat pe cornişă, apare o amplă lucarnă în arc 
semicircular, cu o singură fereastră flancată de volute. 

x De menționat existența pe calcanul casei de la nr. 13 a urmei unui 
~ pinion triunghiular cu pantă abruptă ce ajunge aproape de coama Şcolii 
i Piariştilor (diferență de nivel cca. 1 metru). Calcanul provine cu mare 
W probabilitate de la o clădire mai veche, poate chiar gotică, aflată pe locul 
MU! actualei clădiri de la nr. 14. 
ii Accesul în interior se face prin gangul boltit “a vela” (dublă curbură) 
pe trei travee. La parter se află două încăperi, una îngustă compusă din trei 
travee, cealaltă, spre dreapta, corespunzând celor două axe, cu o lărgime 
dublă, de asemenea formată din trei travee. Încăperile de aici au bolți baroce 
în dublă curbură cu penetraţii marcate cu platbande şi stucatură. În încăperea 
mai mare, fosta oficină a farmaciei, traveea din fundal este boltită 
semicilindric. La etaj se află trei camere, din care cele două la stradă au 
tavane cu stucaturi festonate. Aici, tâmplăria este de epocă, la două uşi 
păstrându-se clanţele originare de la sfârşitul secolului X VIII (asemănătoare 
cu cele de la Palatul Brukenthal din Sibiu). 

Casa are subsol lung pe întreg corpul A, dar şi B, boltit semicilindric, 
compartimentat ulterior în trei. 

În această clădire a funcționat cu începere din 1784 o farmacie, a 
cărui proprietar a fost Johann Peter Schuster, activ anterior la Braşov. După 
1825, până în 1856, urmaşul primului farmacist a fost Michael Schuster, 
apoi Gustav Schuster. Ultimul farmacist activ în această locație, închisă în 
1949, a fost Otto Kremer. Accesul în farmacie se făcea printr-o uşă 
practicată în dreptul ferestrei centrale dinspre piaţă. Într-o fotografie de la 
începutul secolului XX poate fi remarcat faptul că atât uşa de acces în 
farmacie, cât şi ferestrele etajului erau protejate prin obloane din lemn. 

Piaţa Regele Ferdinand nr. 15. Sediul DAFORA S.A. 
Datare: sec. XVIII; XX 


Fațada corpului la stradă (p+1+m) care ocupă două parcele inițiale, 
are un traseu frânt, care poate fi sesizat şi pe fațada dinspre curte. 
Articularea fațadei este de 5+2+1 axe la parter şi 5+4 axe la etaj. La parter 
prima fereastră din stânga este obturată; în dreapta se află uşa de acces 
dreptunghiulară urmată de ampla deschidere a gangului porții. Parterul este 
prevăzut cu bosaje orizontale, etajul fiind lis. Ferestrele sunt dreptunghiulare 
(2+2 ochiuri). Acoperişul mansardat în două trepte este marcat de 3+4 
lucarne dreptunghiulare acoperite în trei ape. La acest nivel se disting cu 
claritate două corpuri inițiale de clădire. 

Interiorul amenajat pentru birouri este deservit de o scară de acces în 
mai multe rampe. Accesul în birouri se face dintr-un culoar central, pe 
ambele laturi ale acestuia. Sistemele de boltire ale încăperilor sunt planşee 
de beton şi tavanele false. 

Din prima curte se deschid spre limita din spate a parcelei două 
gan guri: în stânga, un gang lung prevăzut cu tavan, deschis spre grădina de 
vară a restaurantului. În dreapta, un gang format din trei travee (două bolți 
semicilindrice cu penetraţii + o boltă în dublă curbură (a vela) cu două arce 
dublou. 

În limita din spate a curţii se află o clădire cu planul în L, cu latura 
lungă pe stânga şi cea scurtă închizând parcela transversal. 

În dreapta gangului se află o încăpere amplă boltită semicilindric cu 
penetraţii cu acces spre o altă încăpere boltită identic, ambele aparținând de 
fapt, casei de la nr. 16 (în cele două camere se află un studio audio-video). 


Piaţa Regele Ferdinand nr. 16. Restaurantul Traube (Strugurele); Iniţial 
hanul oraşului Goldene Traube (Strugurele auriu), ulterior Târnava 
Datare: sec. XVII-XVIII; XIX-XX 


Casă ce cuprinde două clădiri cu numeroase corpuri: în stânga, 
7P Restaurantul Târnava (corp A-p+1), în dreapta o casă de locuit (B-s+p+1), 
ambele cu partere comerciale. 

z Aspectul fațadei trădează existența celor două clădiri: în stânga, la 
N parter apar 4 axe, urmate la etaj de 2+2 axe; în dreapta, parter cu 
Pim “al l(obturată)+3+1 axe, iar la etaj de asemenea cu cinci axe (1+3+1). Corpul 
e PP E Jin stânga (S-V) are parterul modern cu patru vitrine dreptunghiulare înalte, 
ample, iar la etaj ferestre de asemenea dreptunghiulare , cele două din 
dreapta fiind mult mai mari. Acestea sunt situate într-o porțiune mai înaltă, 
aici streaşina fiind la nivelul ruperii pantei acoperişului. Deci, în partea 
corespunzătoare ferestrelor de mai mici dimensiuni, acoperişul este în două 
trepte, pe prima situându-se o lucarnă dreptunghiulară de tip ochi. Deasupra 
ferestrelor mai mari streaşina este suprapusă de un fronton triunghiular 
prevăzut cu două lucarne de pod dreptunghiulare. Tot în zona acoperişului 
se poate sesiza existenţa calcanului triun ghiu lar al acestui corp de clădire (în 
direcția corpului din dreapta). 
Mai spectaculos este corpul din dreapta care constituie clădirea mai 
veche. Aici, chiar dacă parterul este modernizat prin deschiderea unor goluri 
dreptunghiulare inestetice, se mai păstrează arcul semicircular al gangului 

porţii. Acest corp este constituit dintr-un rezalit (primul ax dinspre stânga) 
cu parterul obturat, iar deasupra unui brâu profilat, apare o fereastră divizată 
printr-un montant din zidărie şi suprapusă de o sprânceană arcuită. O 
cornişă pronunțată separă etajul de aticul arcuit şi festonat prevăzut cu o 
lucarnă de pod ovală. În dreapta rezalitului se află aripa formată din 3+1 axe 
cu ferestre (2+2 ochiuri) suprapuse de sprâncene identice cu cea precedentă. 
Acoperişul cu coama paralelă cu faţada este în două ape şi două trepte, pe 
prima situându-se două lucarne circu lare din tablă. 

Poarta este carosabilă cu două canaturi din metal, iar gangul porții 
este lung, boltit semicilindric cu penetraţii unghiulare şi arc dublou. În 
stânga, din gang, se pătrunde în casa scărilor boltită semicilindric, treptele 
fiind din piatră. In curte se recunoaşte cursiva de lemn pe console din 
acelaşi material având balustradă metalică (sf. sec. XIX). Pe acest corp (B), 
spre curte se observă o lucarnă amplă pentru ridicat marfa. 

În ambele corpuri la parter, interioarele sunt prevăzute cu bolți în 
cruce cu penetraţii unghiulare; o încăpere din corpul A, cu acces din curtea 
de la nr. 15 este boltită semicilindric, iar o alta în continuare, cu o boltă cu 
penetrații unghiulare (sec. XVIII). 

Tot din curte se accede spre un hol şi o casă a scărilor care deservesc 
spaţiile Casei de cultură din corpul A. Referitor la sala mare, aici se afla 
Sala de bal a oraşului reamenajată în anul 1909, inau gurarea av ând loc la 22 
ianuarie 1910. Lucrările au constat în realizarea balconului, scenei, a casei 
scărilor etc. (Medgyesi Ujság — 22.03, 29.03 1908, 22.08.1909 şi 
22.01.1910). 

Aceluiaşi corp A de la nr. 16, îi aparțin şi cele două încăperi cu acces 
din dreapta gangului casei nr. 15 în limita din spate a primei curți: una 
boltită în dublă curbură cu penetrații cu acces spre o alta, boltită 
semcilindric. Sala mare de restaurant dinspre stradă are tavan. O încăpere 
amplă din corpul B boltită cu bolți a vela plasate între arce de descărcare (cu 
acces atât dinspre corpul A — restaurant, cât şi din garderoba din corpul B), 
este subîmpărțită prin pereți provizorii în trei încăperi mai mici. 

La etaj, în holul unui apartament (B), se mai păstrează trei travee 
bolite în cruce, dar camerele au tavan. În curte, în stânga, se află accesul la 
pivnita boltită semicilindric până la stradă (B). 

Pe o fotografie de ansamblu al laturii de nord a pieţei se pot distinge 
şi casele de la nr. 16 şi 17. Astfel, rezultă că faţada corpului A este total 
refăcută: la nivelul parterului existau patru axe, în ritmul fereastră — două uşi 
(vitrine) înalte — fereastră, iar la etaj patru ferestre, dispuse 2+2, toate fiind 
protejate de obloane. Acoperişul corpului A era înalt, în două ape cu coama 
paralelă cu faţada (panta acoperişului este în prezent mult mutilată în partea 
din stânga). Corpul B prezenta ritmul actual al deschiderilor cu specificarea 
că, la parter, în prezent, golurile sunt mult modificate: aici apar în 
fotografie, trei ferestre, urmate de golul porții; la etaj se remarcă lezenele 
care articu lau faţada. 

Restaurantul a fost reamenajat radical în anii 2003 — 2005. 


Piaţa Regele Ferdinand nr. 17 
Datare: sfârşitul sec. X VII; sec. X VIII; XX 


Clădire compusă din mai multe corpuri, mai însemnate fiind primele 
cinci; corpul A (p+1) în L, are latura mai lungă pe dreapta parcelei, urmat de 

anexa B (p). Pe stânga parcelei, alipit corpului A, se află corpul C 
(p), iar transversal, cu planul în L cu o latură pe stânga, se află corpul D 
(p+1). În curtea a doua, alipit corpului D, însă pe parcela istorică a casei de 
la nr. 16, se află o anexă pe parter (E). 

Fațada este organizată în cinci axe la etaj, unde dispoziţia este cea 
iniţială. În schimb la parter, aşa cum rezultă din fotografia datată 1870, 
existau goluri de fereastră însoțite de uşi, probabil deoarece încă de atunci 
parterul era destinat comerțului. Din păcate, în prezent, la parter întâlnim, în 
ambele laturi ale porți, vitrine ample cu uşi înspre cele două spații 
comerciale. Gan gul de acces plasat într-un rezalit plat, are partea superioară 
încheiată în arc semicircular. Între două brâie este plasată o friză decorată cu 
casete dreptunghiulare, deasupra acestora desfăşurându-se nivelul etajului. 
Aici ferestrele, cinci la număr, dreptunghiulare (4+2 ochiuri), cu deschidere 
tradițională, sunt încheiate într-un arc aplatizat şi suprapuse de o cornişe 
orizontale. Acoperişul este în două ape, coama fiind paralelă cu piaţa. 

În interior se pătrunde prin poarta carosabilă din lemn (scânduri 
dispuse vertical), în canatul căruia, în stânga este realizată o uşă pietonală. 
La nivelul solului apar în flancuri distanţiere din piatră. În continuare, 
pătrunzând înspre curte, ni se relevă gan gul porții, lung, boltit semicilindric, 
având în dreapta o casă a scărilor cu trepte din lemn ce deservesc etajul. 
Etajul clădirii este înzestrat cu o cursivă din lemn montată pe şine metalice, 
balustrada fiind din fontă. 

În interioarele de la parter se remarcă următoarele sisteme de boltire: 
în stânga în magazinul Darclee — boltă semicilindrică cu penetraţii şi arc de 
descărcare; în dreapta, în magazinul de difuzare a presei, o boltă cu nervuri 


subțiri şi imitație de cheie de boltă, realizate din stucatură (sec. XVII - înc. 
sec. XVIII). 


Piaţa Regele Ferdinand nr. 18 — 19 
Datare: sec. X VIII; sfârşitul sec. XIX; XX 


Corpul A (s+p+1) are planul în formă de U, braţului din dreapta 
i alipindu-se clădirea de la nr. 19 de plan dreptunghiular, retrasă de la 
îi aliniamentul pieţei. Aceasta are faţadă şi la Piaţa George Enescu. Accesul la 
i etajul celei de a doua clădiri se face tot prin casa de la nr. 18. Fațada spre 
P piață a casei nr. 18 este organizată în 2+2 axe, cu specificarea că ultimele 
1 axe sunt retrase de la frontul pieţei. Rezalitul, la parter, în stânga, prezintă o 
uşă şi o vitrină modernă; există o altă deschidere spre porțiunea retrasă de la 
aliniament, urmată apoi de cele două axe formate de gangul porții şi o altă 
vitrină, ce aparține unui magazin situat pe faţada laterală a clădirii. Etajul, în 
schimb, ne oferă imaginea a două ferestre (2+2 ochiuri) plasate între lezene, 
prevăzute cu ancadramente late, evazate şi câte o sprânceană ondulată în 
partea superioară. Asemenea ferestre apar şi la următoarele două axe; 
fereastra care se deschide la etaj, lateral spre axul porții, nu are sprânceană. 
Fațada laterală, 2+1 axe are la etaj ferestrele mai vechi, probabil originare, 
cu deschidere tradițională (6 ochiuri), ancadramentele şi sprâncenele fiind 
identice. Şi aici parterul este modificat, prezentând o uşă şi două vitrine 
moderne. Pe întreaga faţadă, la nivelul ce separă parterul de etaj, apare în 
relief motivul clasicist al lanţului. 

Poarta carosabilă, formată din două canaturi este executată din lemn, 
având la partea superioară o supralumină elegantă formată din vrejuri 
ajurate din acelaşi material. Ganegul de acces având partea superioară în arc 

mâner de coş profilat, prezintă în două travee boltă semicilindrică cu 
penetraţii + o travee cu tavan. La casa scărilor decorul datează de la sfârşitul 
secolului al XIX-lea. În curte se observă o cursivă scurtă la corpul dinspre 
stradă şi de asemenea, în dreapta, o scară cu trepte din lemn care deserveşte 
etajul. 

În magazinul din dreapta porţii (Loro-Prono) apare o boltă 
semicilindrică cu penetraţii unghiulare, care existase şi în magazinul din 
stânga (Femina) unde a fost înlocuită de un tavan fals. Aici în spate, se mai 
păstrează un spaţiu boltit în cruce, muchiile fiind subliniate cu platbandă 
(sec. XVIII). 

Casa de la nr. 19 alipită la nr. 18 şi deservită de acelaşi acces, este o 
clădire de colţ, mult retrasă de la aliniamentul casei precedente. Prezintă un 
corp de plan dreptunghiular, cu faţada originară păstrată la nivelul etajului, 
unde este organizată în patru axe spre piața Ferdinand şi trei axe spre piaţa 
G. Enescu. La etaj axele sunt compartimentate prin lezene, ferestrele arcuite 
(4+4 ochiuri) având ancadramente, iar parapetele le sunt decorate cu motive 
de vrejuri vegetale stucate. În partea superioară ferestrele sunt prevăzute cu 
câte o cornişă orizontală; aceeaşi dispoziţie apare şi pe faţada laterală, unde 
se află trei ferestre identice. Deasupra, streaşina este susținută de friza de 
console, între care sunt plasate rozete stucate. 


Dacă etajul îşi păstrează, în linii mari, conformația inițială de la 
sfârşitul secolului al X VIII-lea, în schimb, parterul este mult modificat: 
faţada principală are central o uşă de acces în magazinul alimentar, flancată 
de două vitrine mari dreptunghiulare; fațada laterală prezintă o singură 
deschidere la nivelul parterului, sub axa din dreapta, unde se află o uşă de 
serviciu protejată de un grilaj metalic. Acoperişul este în patru ape, coama 
fiind paralelă cu faţada dinspre Piaţa Regele Ferdinand. Spaţiul din 
magazinul alimentar are tavan. 

Piaţa Regele Ferdinand nr. 20 
Datare: sec. XVII — XVIII; XIX; XX 


Pe planul Mediaşului din 1898, la baza Castelului se disting cinci 
parcele, primele două din stânga şi ultima mai ample, alte două, 
corespunzătoare actualelor numere 21 şi 22, mai înguste. De asemenea, o 
vedere, expediată în acelaşi an, ne prezintă desfăşurarea fațadelor a şase 
clădiri. Pe parcela a doua din stânga (nr. topo 517) era situată casa actuală 
nr. 20, cu faţada organizată în cinci axe: la parter, 3+1+1 axe, reprezentate 
de uşi-vitrine ale unor spații comerciale, al patrulea ax fiind ocupat de 
gangul în arc semicircular al porții. La etaj, casa prezintă cinci ferestre 
dispuse în axul acelora de la parter. Acoperişul seprezenta, ca şi azi, în două 
ape, cu coama paralelă cu faţada. În prezent faţada este mutilată, din vechile 
elemente păstrându-se doar gangul în arc semicircular al porții şi două 
ferestre de la etaj. La parter apare o vitrină amplă dreptunghiulară urmată de 
o uşă mai îngustă, dreptunghiulară. A xul următor este format din gangul 
porţii suprapus de o fereastră protejată de obloane cu şipci reglabile; 
urmează la parter o uşă îngustă, iar la etaj o fereastră (2+2) ochiuri, 
ancadrament cu colţurile superioare evazate, oblon identic cu prima 
fereastră. La nivelul soclului apar două goluri mici de pivniţă. 

Deşi, aşa cum am arătat, parcelarea de la sfârşitul secolului al XIX- 
lea pledează pentru existenţa inițială a unei case cu cinci axe, nu excludem 
posibilitatea, ca aici să fi fost două clădiri — una cu trei axe, urmată de alta 
cu două axe. În dreapta gangului porții, magazinul are boltă semicilindrică 
cu penetrații subliniate de platbande. Gangul este boltit semicilindric. 


Piaţa Regele Ferdinand nr. 21 
Datare: sec. XVIII — XIX; XX 


Casă formată din 1+2 axe, ce se prezintă în vederea din 1898, cu un 
parter în care, alături de gangul în arc semicircular al porții, apar două 
vitrine montate în tâmplărie de epocă. La etaj sunt reprezentate trei ferestre, 
care ca şi atunci şi acum sunt protejate de obloane din şipci reglabile. 
Totuşi, o altă vedere, datată după 1918, prezintă ferestrele fără obloane, 
magazinul de la parter (pe atunci papetărie) fiind protejat de un rulou 
metalic. În prezent, spre dreapta faţă de gangul porţii, apare o vitrină 
dreptunghiulară urmată de o uşă de acces în magazinul (Salconserv) 
prevăzut cu tavan, cu acces la un spaţiu de subsol boltit semicilindric. În 
gan gul de acces bolta este semicilindrică. 


Piaţa Regele Ferdinand nr. 22. Fosta casă Rosenauer 
Datare: sec. XVI - XVII; XVIII; XX 


Casă situată pe o parcelă care se ataşează zidului Castelului. Clădirea 
are planul dreptunghiular cu o mică curte care se decupează spre dreapta 
parcelei. Fațada este organizată în trei axe atât la parter cât şi la etaj. La 
parter, în stânga se situează un magazin cu o uşă şi o vitrină, ambele în arc 
aplatizat. Spre dreapta, se află o mică poartă de acces pietonal. La etaj, axele 

sunt demarcate prin lezene prevăzute cu capiteluri corintice. Ferestrele (4+2 
ochiuri) au parapetele decorate, ancadramente late, canelate, cu ecuson 
central; în partea superioară apare câte o sprânceană lată, profilată, 
festonată. În timpan ferestrele laterale prezintă câte o palmetă de formă 
treflată, având în centru câte doi peşti încrucişaţi. Streaşina este 
proeminentă, profilată, acoperişul abrupt, în două ape, având două lucarne 
de tip ochi; coama acoperişului este paralelă cu fațada. 

Dintr-o vedere din 1898 rezultă faptul că deschiderile de la parter 
aveau altă conformație, în sensul că primele două comunicau cu spațiul 
comercial, prima avea o deschidere vitrată cu mai multe ochiuri, iar a treia, 
¢ poarta, se ridica la înălțimea primelor două. 

Gangul îngust de acces este compus din trei travee boltite a vela. Pe 
peretele din stânga, la ieşirea în curte se păstrează un relief cu o monogramă 
greu lizibilă şi cu inscripţia Anno 179(0?)3. Urmează curtea îngustă unde 
ferestrele sunt în două canaturi, 6 ochiuri sau 3 canaturi şi 12 ochiuri 
(deschidere tradițională, spre exterior). Pe aripa transversală, în faţa 
gangului, la etaj se află o fereastră (6 ochiuri) care păstrează un fragment de 
ancadrament în stilul Renaşterii cu friză de denticule (2/2 sec. XVI — 1/2 
XVII). Există şi o a doua curte cu acces prin parterul aripii din spate, sub 
fereastra menționată; spre aceasta, care se întinde până la baza zidului de 
incintă, se pătrunde printr-o deschidere în arc semicircular, urmată de 
gan gul în gust, tăvănuit. 

Încăperea de la parter, din stânga (magazin), la stradă, este boltită a 
vela. 

Spre etaj accesul se face prin trepte montate în casa scărilor: la 
accesul în acest spațiu se remarcă urme de muchii teşite. Treptele de lemn 
sunt dispuse în două rampe. Chiar la accesul în casa scărilor sesizăm 
existenţa boltirii a vela, în continuare tavanul fiind decorat cu motive 
geometrice şi cu palmete. La etaj, uşile au tâmplărie de epocă. Două camere 
de la etaj prezintă stucatură după cum urmează: într-una se repetă motivele 
întâlnite în casa scărilor, cealaltă are o stucatură festonată amplă. 

Podul era comun cu podul casei de la nr. 21, actualmente fiind 
separat printr-un zid format dintr-un singur rând de cărămidă. Accesul la 
pivniţă se face din curte, în stânga: aceasta are dispoziția în L, interiorul 
coboară în pantă, pereţii la bază fiind din piatră, iar bolta este semicilindrică 
din cărămidă. 

Clădirea, construită în a doua jumătate a secolului al XVI-lea sau 
începutul celui următor, a suferit transformări semnificative în cea de a doua 
jumătate sau, poate la sfârşitul secolului al XVIII-lea (vezi datarea din 
curte). 

Piaţa Regele Ferdinand nr. 23 
Datare: sec. XVI; în jur de 1900 


Clădire situată lângă intrarea scării acoperite (1803) ce asigură 
accesul spre incinta Castelului. Este compusă din două corpuri: un corp cu 
planul în formă de U dispus cu braţele spre limita din spate şi un corp care 
se ataşează zidului de incintă al Castelului, anexat în continuarea braţului 
drept. 

Fațada spre Piaţa Ferdinand ne dezvăluie o clădire eclectică cu 
parterul remodelat, în sensul amplificării unora dintre goluri: şase axe 
grupate câte două (vitrine şi uşi), primele cinci protejate de grilaje 
rabatabile. La etaj apar 3+1+3 axe, formate din gruparea a câte trei ferestre, 
central fiind plasat un balcon spre care se deschide o uşă. Ferestrele sunt 
dreptunghiulare, moderne (1+1 ochiuri), ancadramentele fiind realizate din 
tencuială, iar parapetele şi supraportele sunt decorate cu motive stucate. Uşa 
este în două canaturi cu supralumină vitrată în arc semicircular. Timpanul 
uşii este decorat cu reprezentările a două figuri alegorice feminine. Balconul 
este susținut de console metalice în formă de volute, grilajul fiind de epocă 
(sf. sec. XIX — înc. sec. XX). Streaşina este subliniată de un profil 
perimetral cu o friză de rozase şi palmete (gips sau ceramică multiplicată 
prin turnare), urmată de o friză de denticule şi în final de o friză de console 
decorate cu croşete. Acoperişul este în două ape spre ambele faţade, spre 
piaţă cu două lucarne pătrate acoperite în două ape. În perioada interbelică, 
atunci când într-o parte a clădirii era sediul băncii Albina, acoperişul spre 
piață era prevăzut cu trei lucarne. 

Fațada laterală este mult mai sobră. Paramentul parterului este 
a E Aray iii tf apareiat cu brâie orizontale; ferestrele dreptunghiulare sunt protejate prin 

vi = panouri compacte din lemn sau grilaje metalice moderne, spre deosebire de 
ză | a situația din perioada interbelică, atunci când acestea aveau obloane din șipci 
pe x reglabile. Tot aici, central, se află o uşă şi o vitrină de magazin. Se distinge 

- , în ultimul ax, existența gangului în arc semicircular, prevăzut la nivelul 
solului cu distanțiere din piatră. Cele opt ferestre de la etaj prezintă 
dispoziţie identică cu cele de pe faţada principală (mai puţin prima), cu 
ge ! aaa precizarea că, aici ele nu au fost modificate, au 2+2 ochiuri şi sunt cu 

ij j FE | deschidere tradițională dinspre interior spre exterior. 
i Accesul în clădire se face lateral, lângă scara acoperită ce duce în 
i Castel, prin gan gul menţionat mai sus. Curtea este mult transformată în sens 
negativ (inestetic): pe zidul de incintă s-au aplicat diverse plachete din 
“ceramică. Încăperile au fie planşeu, fie tavan fals (Clubul tineretului). 
Pivniţa, amenajată ca bar, are boltă semicilindrică cu arc de descărcare. 


Piaţa Regele Ferdinand Scara acoperită 
Datare: 1803 


Pentru a se realiza un acces direct între Piaţa Ferdinand şi incinta 
Castelului, în anul 1803 se realizează o spectaculoasă casă a scărilor, 
prevăzută cu trepte din lemn. Accesul dinspre piaţă constă într-o construcție 
prevăzută cu un gang în arc semicircular suprapus de o cornişă profilată, 
protejată de țigle; urmează un atic încoronat de un fronton triunghiular. 
Paramentul parterului este apareiat cu brâie orizontale. Rolul porții este 
preluat de un grilaj metalic. Şi la nivelul superior situat în curtea Castelului 

există o construcţie încoronată cu fronton triunghiular care adăposteşte 
accesul spre casa scărilor; există şi aici un grilaj metalic. 

Piaţa Regele Ferdinand nr. 24 
Datare: sec. XVIII; XIX - XX 


Imobil format prin unirea a două case cu planul în L, în prezent 
compus din mai multe corpuri. În partea din stânga se află o aripă spre curte, 
de asemenea p+1. Corpul la stradă, în zona de deasupra gangului porţii, spre 
fi curte, are două ample arcade în arc semicircular, respectiv în formă de 
æ mâner de coş: acestea, în prezent vitrate, odinioară erau deschise, având 
l parapetul decorat cu elemente verticale elipsoidale clasiciste (lanțuri). 
Poarta aflată inițial în aliniamentul fațadei, la stradă, a fost mutată mai 
înspre interior (are distanțiere din piatră). Gangul este în arc mâner de coş, 
fiind boltit a vela în trei travee; în stânga se află o casă a scărilor în trei 
rampe cu trepte de lemn. În podestă bolta este în dublă curbură (a vela). În 
curte, pe stânga se păstrează o cursivă din lemn, parţial închisă, balustrada 
având decor în stilul Artei 1900. 

Corpul de clădire din dreapta, care inițial era o casă de sine- 
stătătoare şi care are parţial subsol, parter şi etaj, păstrează la etaj ferestre cu 
6 ochiuri cu deschidere tradițională. În corpul care urmează în continuare pe 
dreapta (p), interiorul este tăvănuit. 

Subsolul lung se întinde până la stradă sub ambele corpuri, traveele 
fiind boltite semicilindric transversal; ultima travee spre stradă este 
acoperită cu bolțişoare — aici zidul spre stradă este din piatră. De asemenea, 
pereţii laterali spre casa Schuller sunt din acelaşi material. 

În dreapta porţii, magazinul alimentar are spre stradă tavan în urma 
modificării bolţii. Traveea a doua spre spate este boltită în dublă curbură (a 
vela), iar cea de a treia prezintă un tavan cu stucatură festonată. 

Piaţa Regele Ferdinand nr. 25. Fosta casă Schuller 
Datare: spre 1500; XVI; XX 


Edificiu cu planul în formă de U compus din mai multe corpuri 
plasate pe două parcele inițiale. Fațada principală organizată în cinci (2+3) 
axe: la parter cinci deschideri plasate în ritm aleatoriu, două ferestre, două 
uşi şi un portal în arc semicircular flancat de câte un pilastru, fiecare 

suprapus de câte un leu culcat sculptat în calcar. Primul nivel este scos în 
T rezalit, etajul fiind retras faţă de parter. Între cele două niveluri semnalăm 
existenţa unei învelitori protejate de țigle. 

Datorită unor sondaje de parament s-a recunoscut o fereastră inițială 
care a servit ulterior drept model restauratorilor. În consecință, ferestrele sunt 
dreptunghiulare prevăzute cu pervazuri şi cornişe profilate din piatră, fiind 
subîmpărțite în şase ochiuri prin intermediul unor montanţi din piatră. 

Fațada laterală spre str. I. G. Duca ne înfăţişează de asemenea, mai 
multe etape de construcţie. Prima etapă, corespunzătoare corpului vizibil 
dinspre piaţă, are la parter o singură fereastră în arc aplatizat, acest nivel 
fiind marcat de trei pilaştri. Deasupra învelitorii de țiglă ce marchează 
retragerea etajului, apar trei ferestre identice cu cele de pe fațada principală. 
În continuare, un al doilea tronson prezintă la parter trei, iar la etaj două 
ferestre identice, cu specificarea că aici nu se mai semnalează acea retragere 
a nivelului superior. Un al treilea tronson, uşor retras de la frontul străzii 
prezintă câte două ferestre atât la parter cât şi la etaj. Se impune o precizare: 
la nici unul din corpurile prezentate golurile parterului cu cele ale etajului nu 
sunt plasate în ax. Acoperişurile celor trei corpuri sunt realizate cu coama 
paralelă cu piața, respectiv strada, corpul A având două lucarne spre piață şi 
una spre strada I. G. Duca, toate semicirculare confecționate din tablă. De 
asemenea, pe acoperişul corpului A se află un steag de vânt metalic suprapus 
de un arcaş şi un cocoş, cu mai multe date perforate: 1675 şi monograma AS, 
precum şi datele unor renovări din 1760 şi 1997. 

Ultimul corp de clădire spre casa de la nr. 1, str. I. G. Duca mai 
păstrează pinionul gotic, înalt, în triunghi ascuțit. 

În curtea interioară, arcade sprijinite de stâlpi cu muchii teşite susțin 
o galerie boltită în cruce ce se distinge prin eleganța balustradei. Din galerie 
se pătrunde în sala mare de la etaj, unde din decorația murală inițială şi din 
tavanul de lemn casetat s-au mai păstrat doar vagi urme. În partea din stânga 
curții se află accesul în pivnita lungă, boltită longitudinal. 

Cu ocazia lucrărilor de restaurare la care a fost supusă casa cu 
începere din anul 1973 (proiect: arh. Hermann Fabini), s-au descoperit 
câteva aspecte semnificative. În primul rând, aspectul clădirii fusese alterat 
pe la finele secolului trecut, când majoritatea ferestrelor au fost transformate. 
S-a stabilit de asemenea, că pe locul casei actuale, iniţial s-au aflat două case 
mai vechi, gotice târzii, de la care s-au păstrat unele ancadramente. De la 
aceste case provine şi zidul exterior al clădirii, ieşit în rezalit. În a doua 
jumătate a secolului al XVI-lea, în globându-se vechile case într-o construcție 
nouă, a luat naştere casa cunoscută sub numele fostului său proprietar şi care 
a funcționat mult timp ca han. 

Clădirea, situată pe latura nord-estică a pieței, este una din cele mai 
importante construcții civile în stilul Renaşterii din Transilvania. Sub forma 
în care s-a păstrat datează din ultimul sfert al secolului al XVI-lea, fiind 
pomenită documentar în anul 1588, când se afla în posesia familiei Schuller. 
Principalul reprezentant al familiei a fost Johannes Schuller, primar al 
oraşului în anul 1586, decedat în luna iulie al aceluiaşi an. La doi ani după 
moartea acestuia, Dieta Transilvaniei s-a întrunit în biserica evanghelică, iar 
în casa ce-i aparținuse a fost găzduit principele Sigismund Bâthory. Cu acel 
prilej tânărul principe a preluat conducerea treburilor țării din mâinile 
guvernatorului loan Giczi. 

Piaţa Regele Ferdinand nr. 26 Farmacie (fosta farmacie Vulturul negru) 
Datare: sec. XVIII; 3/4 sec. XIX. 


Editiciu cu planul aproximativ dreptunghiular, cu trei axe aliniate la 
frontul pieţei şi un ax retras, aliniat la frontul casei nr. 1 de pe str. N. Iorga. 

La parter, central, porticul de la intrare cu cele două coloane care 
susțin un balcon este flancat de câte o fereastră - vitrină dreptunghiulară cu 
ancadramentul subliniat central de câte o formă unghiulară. Deasupra, la 
etaj, dispoziţia se repetă în sensul că uşa balconului este flancată de câte o 
fereastră mare (4+4 ochiuri) în arc mâner de coş. Ancadramentele acestora 
sunt profilate, realizate din tencuială şi dublate în partea superioară. Acelaşi 
tip de fereastră apare şi pe axul singular, retras de la frontul pieţei, cu 
specificarea că aici etajul este plasat pe un mic rezalit situat deasupra porții 
carosabile. Acoperişul, în ambele segmente, are coama paralelă cu fațada. 

Aspectul originar este cunoscut dintr-o fotografie din 1854. Clădirea 
inițială era compusă, spre piaţă, doar din cele trei axe cu ferestre 
dreptunghiulare (4+2 ochiuri), protejate de obloane din şipci reglabile, dar 
astăzi fiind unită cu casa nr. 2 de pe str. I. G. Duca, spre piață apar şase axe. 
Etajul mansardat era încoronat de un frumos atic baroc flancat de volute. 
Modificările care au afectat balconul, ferestrele de la etaj (cele de la parter 
şi-au păstrat aspectul până după 1918) şi forma acoperişului, foarte probabil 
ŞI interioarele, au avut loc între 1854 şi 1870 moment în care clădirii i s-a 
adău gat casa de pe strada menționată, ambele fiind înglobate sub un singur 
acoperiş. 

La parter încăperile sunt prevăzute cu tavan. Subsolul prezintă o 
boltă semicilindrică din cărămidă. In curte se pătrunde prin poarta plasată în 
stânga într-o porțiune retrasă a clădirii; aripa de aici (s+p+1) prezintă mai 
multe ferestre în arc plat (4+4 ochiuri) cu deschidere spre exterior. 

Piața Regele Ferdinand nr. 27 Fosta Asociaţie de economii şi ajutor 
reciproc. Banca Comercială Română S.A. 
Datare: sec. XV; XIX; după 1902. Banca întemeiată în 1862 


Clădire de plan dreptunghiular (s+p+1) care ocupă întreaga parcelă, 
situată la intersecţia cu str. Nicolae Iorga. Ulterior a fost completată cu încă 
două corpuri, de-alungul străzii N. Iorga (nr. 2) până la str. M. 
Kogălniceanu. Fațada principală spre piaţă este articulată în patru axe la 
parter (3+1) şi trei la etaj. La parter cele trei goluri de fereastră şi golul de 
' uşă se încheie în partea superioară în arc semicircular. Între niveluri apare 
un brâu care se constituie în solbancul ferestrelor dreptunghiulare, ample 
(3+1 ochiuri). Flancurile clădirii sunt marcate de pilaştri bosaţi, iar straşina 
este profilată. Acoperişul are trei ape cu un calcan trapezoidal spre casa de 
la nr. 28, iar coama este perpendiculară pe faţadă. 

Spre str. N. Iorga ni se oferă o faţadă lungă, articulată în nouă axe la 
parter (deschideri identice cu cele descrise spre piață) şi şase axe la etaj, cu 
tot atâtea ferestre (3+2+1) de asemenea, identice. Aici acoperişul este în 
două ape, coama fiind paralelă cu strada. La parter, interioarele sunt 
prevăzute cu tavan: spre str. N. Iorga tavanul este format din grinzi de lemn 
dispuse paralel cu strada, tavanul fiind întărit cu grinzi de beton, iar spre 
piaţă, apare un tavan de scânduri peste care s-a turnat o placă de beton. O 
scară de lemn într-o singură rampă asigură accesul la camerele situate la 
etaj, aici se află o cameră, fostă loggie deschisă spre curte, care păstrează, 
parțial cuprinse în zidărie coloanele. Subsolul este format din două pivnițe 
dispuse paralel până la piaţă, boltite semicilindric, care comunică între ele. 
Pivniţa din stânga (spre str. N. Iorga) are bolta susţinută de stâlpi. 

Curtea este comună cu cea a casei de pe str. N. Iorga nr. 2 (care aşa 
cum am subliniat reprezintă extinderea fostei case de economii) unde se 
remarcă parterul prevăzut cu deschideri în arc semicircular (uşi), la etaj un 

corp ieşit în rezalit cu parapetul realizat în tehnica fachwerk şi o cursivă cu 
parapet format dintr-un grilaj metalic; streaşina mult evazată, este decorată 
pe intrados cu medalioane şi panouri rectangulare cu ancadramente din 
stucatură. 

Evoluţia fațadei dinspre piaţă poate fi urmărită în trei imagini de 
epocă avute la dispoziţie. În ordine cronologică, databile în 1854, cca. 1911 
şi din anii '20 ai secolului XX. Se poate observa că inițial, pe acest loc a 
existat o clădire de sorginte gotică cu un rezalit detaşat pe centrul fațadei. 
Rezalitul se ridica pe înălțimea celor două niveluri, cu un acces 
dreptunghiular la parter, o fereastră în arc semicircular protejat de obloane, 
la etaj, urmate de un fronton triunghiular prevăzut cu o lucarnă ovală şi 
acoperit în două ape. În spatele rezalitului se detaşa o clădire masivă, cu un 
acoperiş mansardat în două trepte, mai înalt decât celelalte din vecinătate 
(inclusiv casa Schuller de la nr. 25). De menționat faptul că existenţa 
rezalitului de la casa nr. 27, cât şi de la casa nr. 28 este relevată de Mappa 
della Transsilvania (1699) şi de proiectul de fortificație pentru citadela 
Mediaşului (1705) ambele întocmite de Giovanni Morando Visconti precum 
şi în planul oraşului întocmit de K. von Weiss la 1736. 

Următoarea fotografie ne oferă imaginea unei clădiri total modificat e 
(1902 — 1911). Fațada, din care a dispărut rezalitul, este organizată în trei 
axe. La parter, apar trei uşi-vitrine montate în tâmplăria care plachează 
întreaga fațadă. Deasupra, apar trei ferestre în trei canaturi cu supralumină 
(situație existentă şi azi), prevăzute cu ancadramente, solbanc, parapete şi 
suprapuse de câte un romb; paramentul etajului este apareiat pe flancuri cu 
bosaje, iar în rest cu brâie orizontale. Acoperişul mansardat a dispărut, cel 
reprezentat în vedere având oarecum aspectul unui cort. 

Imaginea din anii de după 1920 ne prezintă o clădire cu parterul 
având patru axe, reprezentate de deschideri în arc semicircular în ritm 
alternat de fereastră şi uşă. Etajul şi acoperişul sunt nemodificate, dispărând 
doar apareiajul paramentului. Situaţia din perioada interbelică se păstrează 
cu foarte mici modificări şi azi (o uşă a fost transformată în fereastră). 
Fațada laterală spre str. N. Iorga prezintă, la parter, nouă axe (a doua din 
stânga era o uşă). Toate deschiderile erau în arc semicircular în partea 
superioară. La etaj erau dispuse doar 6 ferestre asemănătoare cu cele de pe 
faţada principală. Dinspre str. N. Iorga se poate observa pe coama 
acoperişului în dreptul celei de a doua axe laterale, urma unui pinion 
triunghiular. 


Piaţa Regele Ferdinand nr. 28 
Datare: sec. XV? — X VI; XVIII, sfârşitul sec. XIX; XX. 


Clădire formată din mai multe corpuri întinse pe stânga parcelei. 


păi Fațada este compactă (p) având la parter un sediu de partid şi un magazin. 


Cele cinci axe sunt dispuse în ritmul 1+1+1+1+1: a doua şi a patra fiind 
reprezentate de uşi pietonale dreptunghiulare, restul de vitrine de formă 
pătrată. Evident, toate aceste deschideri sunt rezultatul unor remodelări din 
I perioada imediat ulterioară primului război mondial, aşa cum rezultă dintr-o 
vedere din deceniul al treilea al sec. XX. 

O altă imagine, mai veche, imediat de după 1911, ne prezintă 
clădirea cu un rezalit pronunțat (de tradiție gotică) în porțiunea 
corespunzătoare aproximativ axului 2 de azi. Rezalitul era prevăzut pe cele 

trei laturi ale sale cu ferestre şi se distinge şi răsuflătoarea de pivniţă 
existentă aici. În consecință, pivniţa rezalitului se extindea înspre piaţă faţă 
de aliniamentul de azi al casei. Acoperişul rezalitului era în trei ape, iar pe 
panta acoperişului casei se profila o lucarnă de pod, dreptunghiulară 
acoperită prin rupere de pantă. Registrul actualelor axe 3 şi parțial 4 era 
ocupat de golul în arc semicircular al porții carosabile, pentru ca în dreapta 
să se prezinte o amplă vitrină cu uşă a unui spaţiu comercial. 

În prezent, paramentul este apareiat în brâie orizontale, iar acoperişul 
este în două ape cu coama paralelă cu faţada. Acestea au spre stradă tavan 
drept. Traveea a doua şi a treia înspre spatele parcelei este boltită în cruce cu 
muchiile decorate cu platbandă, iar traveea a patra este boltită în dublă 
curbură (a vela). 


Piaţa Regele Ferdinand nr. 29 
Datare: 2/2 sec. XVI; sfârşitul sec. XIX; XX 


Faţadă organizată în trei axe la parter şi cinci la etaj. Recentele 
lucrări de decapare ale fațadei demonstrează că la etaj existau inițial doar 
trei deschideri cu ancadramente renascentiste din piatră care au fost 
conservate. 

În imaginea menţionată la casa de la nr. 28, databilă imediat după 
1911, se surprinde o porțiune a fațadei casei analizate aici. Rezultă, că 
primele două axe de la parter au fost reprezentate de o vitrină şi de o uşă de 
acces într-un spaţiu comercial, ambele deschideri fiind, probabil ceva mai 
înguste decât cele actuale şi protejate de obloane compacte din lemn. Acest 
ritm de la parter se păstrează şi azi, doar obloanele au dispărut, golurile 
având un aspect mai inestetic prin dispariția tâmplăriei menţionate. 
Ferestrele actuale de la etaj, sunt cele existente la începutul secolului XX, 
dreptunghiulare (2+2 ochiuri), prevăzute cu ancadramente din tencuială şi o 
cornişe orizontale. Sub cornişe: decor de ove din stucatură databil într-o 
fază târzie (sfârşitul sec. XIX). Fațada este apareiată cu bosaje dispuse în 
ritm aleatoriu. Acoperişul este înalt, în două ape, coama fiind paralelă cu 
faţada. Spre deosebire de imaginea de epocă, în prezent a dispărut lucarna 
dreptunghiulară acoperită prin rupere de pantă. Gangul adânc este boltit 
semici lindric cu arc de descărcare şi penetraţie triun ghiulară. În dreapta, se 
află o scară de lemn într-o rampă, tot într-o rampă este şi scara de beton din 
curte, situată în spate, în stânga. Încăperea de la stradă are tavan fals, o 
travee fiind boltită cu penetraţii semicirculare, subliniate prin platbandă. În 
curte, în stânga, în capătul corpului principal, se află accesul în pivniţă. 
Subsolul, organizat pe trei compartimente, este boltit semicilindric pe axa 
longitudinală, cu excepția bolţii transversale în prima travee dinspre stradă. 


Bibliografie: 


Ionescu, Ştefan, Mediaş. Monumente medievale, Honterus Sibiu, f.a. 
(2001?) 

Piaţa Regele Ferdinand nr. 30 
Datare: sec. XVI-XVII; 2/2 sec. XIX 


Corp de clădire dreptunghiular cu o aripă puţin întinsă spre limita din 
spate pe dreapta parcelei. Fațada este organizată în trei axe: la parter se află 
un gang în arc semicircular (arcul a fost deformat) urmat de două deschideri 

_(vitrină şi uşă) montate în tâmplărie caracteristică sfârşitului de secol XIX. 
“Deasupra unui brâu care se constituie şi în solbanc pentru ferestre, apar trei 
ferestre (4+4 ochiuri) prima cu deschidere spre exterior, următoarele 
protejate de obloane din şipci reglabile. Ferestrele au ancadramente şi 
cornişe orizontale. Deasupra streşinii profilate se ridică acoperişul în două 
îm ape cu coama paralelă cu faţada. 

i In gang, două travee sunt boltite semicilindric cu penetrații 
= semicirculare. Aici se mai află o construcţie parazitară, pe partea dreaptă (un 
| E mic magazin). O travee este acoperită cu bârne din lemn. În aceeași parte, în 
Œ dreapta, se surprinde o trapă de pivniţă în arc semicircular şi o uşă cu un 
fragment de ancadrament din perioada Renaşterii, cu un însemn heraldic în 

care apare un personaj înjunghiind un porc — probabil stema breslei 
măcelarilor ? 

Accesul la etaj se realizează în curte, pe stânga unde se remarcă şi 
existenţa unei cursive de lemn pe corpul la stradă. În pivniţă există o boltă 
semicilindrică din cărămidă. 


Bibliografie: 

Greceanu, Eugenia, Monumente medievale din Mediaş, Ed. Meridiane, 
Bucureşti, 1968 

Ionescu, Ştefan, Mediaş. Monumente medievale, Honterus Sibiu, f.a. 
(2001?) 

Avram, Al, Topografia monumentelor din centrul istoric al oraşului 


Mediaş, în Artă românească. Artă europeană. Centenar Virgil Vătăşianu, 
Ed. Muzeului Ţării Crişurilor, Oradea, 2002 


Piaţa Regele Ferdinand nr. 31 
Datare: sec. XVII? X VIII; XX 


Casă cu planul în L, având latura lungă pe dreapta parcelei şi un 
scurt adaos în partea stângă. 

Fațada este total remodelată. Vederea de la sfârşitul secolului al 
XIX-lea ne prezintă o faţadă organizată în trei axe. La parter, portalul în arc 
semicircular era urmat de două vitrine prevăzute cu o tâmplărie tipică pentru 
ultima parte a secolului respectiv la spaţiile comerciale. La etaj apar trei 
ferestre, dar acestea erau mult mai înguste decât cele actuale. Acoperişul 
mansardat în două trepte, prezenta pe prima dintre acestea două lucarne 
pătrate, iar pe coamă, două coşuri de fum. 

În prezent, faţada are trei deschideri ample la parter: poartă şi două 
vitrine mari dreptunghiulare suprapuse de câte trei supralumini 
dreptunghiulare. Un brâu care se constituie şi în solbanc pentru ferestre, 
desparte cele două niveluri. Ferestrele sunt mari, dreptunghiulare în trei 
canaturi. Pe prima treaptă a acoperişului, locul celor două lucarne a fost luat 
de o amplă fereastră de pod extinsă pe lățime (6 ochiuri alăturate) acoperită 


69 


Topografia monumentelor istorice din Transilvania. Municipiul M ediaş 


prin rupere de pantă. Coama acoperişului este paralelă cu faţada. În magazin 
tavanul este format dintr-un planşeu de beton. 

O imagine cu trimitere la anii 1862 — 1864, când aici se afla casa de 
economii, mutată ulterior la nr. 27 (credem că fotografia datează totuşi, de 
pe la sfârşitul secolului al XIX-lea), ne prezintă curtea interioară: aici se 
disting două corpuri de clădire. Primul, spre stradă, în L, cu latura de pe 
dreapta parcelei (văzută dinspre stradă) având o cursivă deschisă cu grilaj 
metalic, iar aripa spre stradă, prevăzută cu o cursivă închisă, vitrată. 
Acoperişul este încă înalt, în două trepte, pe treapta superioară zărindu-se o 
lucarnă dreptunghiulară plată, acoperită în rupere de pantă. În continuarea 
acestui corp, urmează un altul (p+1) mai scund, prevăzut atât la parter cât şi 
la etaj cu ferestre dreptunghiulare (6 ochiuri) cu deschidere tradițională. Tot 
aici se afla o uşă de acces spre Asociația de economii. 


Piaţa George Enescu nr. 1 
Datare: 1/4 sec. XX 


Pe o parcelă de plan dreptunghiular, situată la întretăierea str. 

Turnului cu Piaţa George Enescu, se află construcţia realizată dintr-un 
singur corp (s+p). Fațada este organizată pe opt axe, inițial în ritmul de 

W 1+5+1+1, ulterior, după 1990, pe locul celei de a treia ferestre a apărut o uşă 
de acces într-un magazin. În flancuri semnalăm existenţa a două accese: în 
j stânga o uşă pietonală cu două canaturi, în arc semicircular, în dreapta o altă 
uşă, dar de formă dreptunghiulară, datorită faptului că strada este în pantă 
descendentă înspre piaţa G. Enescu, soclul are înălţime variabilă (sub prima 
fereastră din stânga apare o răsuflătoare de pivniţă). Cele patru ferestre 
păstrate au formă dreptunghiulară, urmate fiind înspre extremitatea din 
dreapta de un ax mai lat, subliniat printr-un pinion triunghiular. La parter 
apare o fereastră largă în arc mâner de coş, suprapus de pinionul menționat 
în centrul căruia se află o lucarnă de pod înaltă, ovală. Toate ferestrele sunt 

protejate prin rulouri. Fațada este decorată de elemente în relief, precum 
pseudo-antablamentele cu cornişă frântă situate deasupra golurilor; acestea 
sunt suprapuse de un atic, urmat de acoperişul în patru ape în trepte pe care 
se surprinde o amplă lucarnă realizată pe lățime. În interior încăperile sunt 
dispuse într-un singur tract, la stradă, accesul înspre acestea fiind posibil 
dintr-un coridor intern plasat înspre curte. De semnalat tâmplăria de bună 
calitate a uşilor şi ferestrelor. 


Piaţa George Enescu nr. 3, Biblioteca Municipală. Cafe Bar 
Datare: începutul sec. XX 


Clădire eclectică de început de secol XX construită pe trei parcele 
inițiale. Una din faţade (sud) este marcată la parter de două ample goluri în 
arc mâner de coş (vitrine — uşi) ce constituie accese spre spaţiul barului. 
Colţul clădirii este sprijinit pe o coloană ridicată pe un piedestal înalt, aici 
„|! formându-se, în sud şi est, două goluri în arc semicircular, ce facilitează 
accesul în gangul interior. Fațada de est este completată de o nişă arcuită 
obturată. La etaj colţul clădirii este subliniat printr-un rezalit (câte un ax 
spre sud şi est), subliniat în sud de o uşă şi un balcon cu balustradă. 
Deasupra uşii balconului şi a ferestrei de pe latura estică, apare un decor de 
lambrechine suprapus de un vultur cu aripile desfăcute. Rezalitul este 
încununat cu un turn de formă piramidală care are la bază o balustradă, iar 
pe laturile de sud şi est, câte o lucarnă mare arcuită. Ferestrele etajului în 
patru ochiuri au ancadramente din tencuială arcuite în arc plat, suprapuse de 
un decor de lambrechine. Acoperişul cu învelitoarea din ardezie, are coama 
paralelă cu fațadele, spre ambele direcții fiind amplasate două, respect o 
lucarnă ovală din metal. Nivelurile sunt separate printr-un brâu profilat, 
paramentul fiind cu bosaje dreptunghiulare la parter şi lis la etaj, cu 
specificarea că, la etaj, axele sunt separate prin lezene înguste. 

Spre piaţă este amenajat un Cafe bar în interior cu un tavan fals. 
Casa scărilor are o scară balansată, balustrada din metal încadrându-se în 
-© caracteristicile Artei 1900 (Juggendstil). Încăperile din interior, la etaj, au 
tavan. 

În curte se află o cursivă din beton cu balustradă metalică. Pivniţa cu 
acces din curte, dispusă în continuarea barului, este largă, boltită, fiind 
placată parțial cu faianţă chiar şi pe boltă. Un alt compartiment al pivniţei 
este boltit transversal, obturat spre piaţă printr-un zid. 


Piaţa George Enescu nr. 4 
Datare: sec. XVIII — XIX ? 


i Clădire compusă din paru corpuri dispuse pe un teren uşor 
“ descendent în direcţia străzii Turnului, în modul următor: trei corpuri în 
formă de U cu braţele spre stradă (A — stânga, B - dreapta, C — transversal), 
corpul A alipit clădirii de la nr. 3 fiind mai amplu. În continuarea corpului 
B, urmează, spre adâncimea parcelei un corp în formă de L, cu latura scurtă 
transversal în limita din spate. Fațada corpului A este organizată în 2+3 axe, 
ferestrele având 4+2 ochiuri cu deschidere spre exterior, ultima spre dreapta 
fiind obturată; ele sunt suprapuse cu segmente de cerc cu motiv de raze. 
Soclul înalt este prevăzut cu două răsuflătoare de pivniţă sub primele două 

ferestre din stânga. Paramentul parterului este apareiat cu brâie 
orizontale, zona de sub streaşina profilată fiind decorată cu două rânduri de 
bosaje dreptunghiulare. Acoperişul este în patru ape. Spre dreapta, se 
situează o împrejmuire din zidărie protejată cu țigle care, la un moment dat 
se înalță, aici fiind amenajat golul în arc aplatizat în care este montată poarta 
carosabilă din scânduri dispuse vertical (în canatul din stânga se află o uşiţă 
pietonală). 

Corpul B are paramentul identic cu cel A, aici existând două ferestre 
de asemenea, identice cu cele descrise. Deasupra cornişei se ridică un 
fronton triunghiular cu acoperişul teşit spre stradă, coama fiind 
perpendiculară pe fațadă. În interior încăperile sunt prevăzute cu tavan. 

Pivniţa corpului A este bolită semicilindrice, longitudinal până la 
stradă. 


Piaţa George Enescu nr. 5 
Datare: sec. XVIII; XX 


Clădire compusă dintr-un comp dispus la stradă pe latura dreaptă a 
parcelei şi un corp pătrat, transversal în limita din spate. Fațada este 
organizată în trei axe: la parterul dinspre stradă (corespunde subsolului din 
curte) aspectul este modificat, apar trei deschideri ample vitrine ce 
flanchează o uşă de acces în spaţiul unei cofetării. Ferestrele de la nivelul 
următor în număr de trei (4+2 ochiuri) au ancadramente profilate din 
tencuială. Deasupra unei cornişe profilate se ridică frontonul trapezoidal 
marcat central de o nişă oarbă cu ancadrament festonat în partea superioară, 
flancată la rândul ei de câte o lucarnă ovală. Acoperişul în două ape este 
teşit spre stradă, coama fiind perpendiculară pe fațadă. Spre dreapta, faţă de 
corpul edificiului, se află împrejmuirea protejată de țigle în care este plasat 
golul în arc semicircular al porții. Acesta este subliniat printr-un 
ancadrament profilat cu o rozetă pe post de ecuson central. De o patte şi 
alta, la nivelul solului se află distanţiere din piatră. Poarta este carosabilă cu 
două canaturi din lemn, iar în canatul din dreapta este practicată o uşă 
pietonală. La stradă se deschide, practic, subsolul clădirii: aici se află două 
încăperi prima tăvănuită, a doua boltită semicilindric. 


Piaţa George Enescu nr. 6 
Datare: sec. XVIII; sfârşitul sec. XIX 


Clădire compusă din două corpuri dispuse pe limita din dreapta 
parcelei în guste şi lungi, corpul la stradă fiind extins mult în direcţia străzii 
J. Honterus. Văzută dinspre Piaţa G. Enescu, casa se prezintă în partea din 
stânga cu o împrejmuire scurtă din zidărie unde este amplasat golul în arc 
semicircular al porții. Deasupra arcului apar profiluri multiple, iar sub 
cornişa protejată de țigle se desfăşoară o friză de denticule. Poarta carosabilă 
cu două canaturi din lemn, este flancată la nivelul solului de distanțiere din 
piatră. 

De la nivelul porții în direcţia carosabilului panta terenului este 
descendentă, astfel încât, treptat, ferestrele se situează la un nivel mai înalt. 
Axele sunt dispuse în ritmul 3+1+2, spre Piaţa Enescu şi 2 spre str. 
Honterus. Ferestrele au 4+2 ochiuri şi sunt protejate de obloane din şipci 
reglabile; au ancadramente simple, dar pervazurile şi cornişele sunt 

profilate. Parapetul ferestrelor prezintă câte o casetă dreptunghiulară 
cu un motiv decorativ realizat în relief, caracteristic sfârşitului de secol XIX. 
Paramentul este lis cu excepţia a două rânduri de bosaje dreptunghiulare 
dispuse sub parapetul ferestrelor, deasupra soclului şi a frizei de denticule 
de sub streaşină. Acoperişul în patru ape, prezintă două lucarne ovale din 
tablă. 

Central, prin intermediul unei scări cu rampe afrontate se ajunge la o 
uşă în arc semicircular profilat. Pe aici se accede în camerele de la parterul 
înalt prevăzute cu tavan, în care se regăsesc şi două uşi cu tâmplărie de 
epocă. În pivnita, cu acces pe sub scara menţionată, unde funcţionează în 
prezent un magazin de băuturi, mai multe compartimente sunt boltite 
semicilindric. 


Piaţa George Enescu nr. 7. Liceul Stephan Ludwig Roth 
Datare: 1912 


Editiciu amplu construit în urma hotărârii Presbiterului evanghelic 
luteran din 6 septembrie 1908 în locul caselor Heydendorf şi Andrae şi pe o 
porţiune a două parcele care aparţineau curţii bisericii parohiale evanghelice 
(Medgyesi Ujság, 13.09.1908). Pe o ilustrată circulată în 1910 sunt vizibile 
pe locul viitorului liceu trei case ridicate pe două niveluri (p+1). 

Planul general are dispoziţia literei T cu un comp dreptunghiular spre 
str. Petru Rareş pe centrul căreia este dispus perpendicular un al doilea corp. 
Fațada spre str. Petru Rareş este compusă din trei segmente. A) un rezalit 
din trei axe cel din centru de dimensiune mai amplă pe patru niveluri cu 
lucarne pe cornişă (s+p+2) B) un segment plat format din 9 axe cu ferestre 
4+2 ochiuri, s+p+1+m — cu lucarne moderne pe cornişă. C) rezalit cu trei 
axe, central un bowindow (s+p+2). De remarcat decorația exterioară 
realizată perimetral sub streaşină: friză în tehnica sgrafito în care între 
elemente fitomorfe apar simboluri ale artei şi înțelepciunii — lire cuprinse 
între bufniţe. 

În interior, la parter, se află bolți în cruce cu penetraţii, în podesta 
casei scărilor bolți în cruce. 

Sala festivă: Pictura murală de Hans Hermann, recent decapată (în 
august 2003 — pictorul restaurator Vasile Sotelecan a decedat în cursul 
lucrărilor) realizată în tehnica tempera în straturi pe tencuială de caseină, 
constă în mai multe scene, din care 12 casete realizate în mezorelief, pictate 
în albastru, cu reprezentările zodiacului. Apar şi alte două medalioane cu 
câte două figuri feminine alegorice. Scena principală reprezenta Mersul la 
biserică cu personaje îmbrăcate în costum popular săsesc. Alte picturi: 9 
casete cu muzele - în centru URANIA -— inscripție cu caractere greceşti. 
Existau inițial picturi (medalioane florale) şi în casa scărilor, acestea fiind 
mascate cu tencuială. Ferestrele au vitralii cu motive florale geometrizante. 
Se remarcă elegantul pupitru în stil Juggendstil, lemn, cu un relief având o 
inscripție - 1972 — Freuenverein şi un stejar stilizat, precum şi uşile 
sculptate. 

Lucrările de construcție au început în iunie 1910 după proiectul 
arhitectului Friedrich B althes din Sighişoara. Acesta a ocupat locul al doilea 
la un concurs la care au participat 34 proiecte, în care premiul întâi nu a fost 
acordat, iar pe locul trei s-au clasat arhitecții din Bratislava Florian 
Appartenny şi Karl Hofstădter, precum şi din Budapesta, Jozsef Muller 

(Medgyesi Ujság, 07.03.1909). Edificiul a fost terminat în 1912, inaugurarea 


având loc la 30 octombrie în prezenţa episcopului evanghelic Friedrich 
Teutsch (H. G. Pauer, Gimnaziul). 


Piaţa George Enescu nr. 8 
Datare: în jur de 1800 


Clădire de plan dreptunghiular cu faţada dispusă paralel cu strada 
(p+1). Fațada principală este organizată la etaj în opt axe, cea laterală spre 
accesul în Castel, în două. Parterul prezintă 3+4 goluri ample 
i dreptunghiulare, prima şi a şasea constituind uşi de acces în spaţiile 
IM comerciale. Golurile sunt amplasate în axele ferestrelor de la etaj cu 
Sei, (LIRI E T ZI! specificarea că lipseşte o deschidere sub cea de a patra fereastră, iar prin 

dimensiunea lor se demonstrează faptul că au fost amplificate. Paramentul 
parterului prezintă apareiaj cu brâie orizontale; între niveluri există un brâu 
profilat. Ferestrele etajului, unde paramentul este lis, au formă 
dreptunghiulară (4+2 ochiuri), iar paramentul acestora este decorat cu casete 
având în interior elemente clasiciste, arce intersectate sau ghirlande de 
frunze (festoane). Streaşina este profilată, iar acoperişul în trei ape (o apă 
spre partea laterală), coama fiind paralelă cu strada. La parter, spre stradă, se 
află un spaţiu comercial. 

În interior, în partea dreaptă, se recunosc următoarele spaţii: o travee 
boltită cu dublă curbură între arce, câte o travee dispusă paralel spre 
adâncimea construcţiei; ambele au boltă în dublă curbură a vela; În partea 
din stânga se află o travee boltită cu bolţişoare. Accesul la etaj se realizează 
prin poarta pietonală situată, în stânga, în spatele clădirii; aici încăperile au 
tavan. 


Piaţa George Enescu nr. 9 
Datare: în jur de 1800 


Clădire dispusă în continuarea casei de la nr. 8 în direcția Pieței 
Regele Ferdinand, pe o parcelă dreptunghiulară îngustă. Pe lângă corpul 
principal prezintă în cele două capete câte un corp scurt, ce unifică edificiul 
| drincipal cu traseul zidului de incintă al Castelului. 

Parterul a suportat aceleaşi modificări ca şi la casa precedentă, o 
serie de goluri fiind amplificate. Golul al doilea şi al cincilea constituie 
accese în spaţii comerciale, iar central se află deschiderea dreptunghiulară a 
uşii pietonale spre interiorul clădirii. Paramentul parterului este apareiat cu 
brâie orizontale, după care, în sus, urmează o friză în gustă decorată cu motiv 
de lanţuri. La etaj ni se prezintă tot şapte axe, primele şi ultimele două 
ferestre având şase ochiuri, iar cele trei din centru opt ochiuri, toate fiind cu 
deschidere tradițională spre exterior. Parapetele ferestrelor sunt decorate cu 
casete dreptunghiulare în interiorul cărora apar motivele clasiciste de lanţuri 
sau cercuri intersectate. Acoperişul în două ape are coama paralelă cu 
strada. 

Aspectul fațadei este identic cu dispoziţia relevată de o vedere din 


1909. 
La stradă, la parter, în interiorul spaţiilor comerciale, bolțile sunt în 
dublă curbură, în partea dreaptă cu penetrații, iar în stânga cu dublă curbură 

între arce de întărire. Accesul în curte se realizează printr-un gang în gust 
boltit pe trei travee a vela. Celelalte încăperi din interior au la parter tavane 
pe şine metalice. Accesul la etaj este posibil în stânga, prin casa scărilor, 
scările fiind balansate cu trepte din lemn. Spre curte există o cursivă cu 
balustradă traforată din lemn. 


Piaţa George Enescu nr. 10. Casa numită La forcătoare (Zum Spinnerin) 
Datare: după 1909 


Clădire eclectică cu corpul A aproximativ dreptunghiular dispus în 
continuarea casei de la nr. 9, în direcţia Pietei Regele Ferdinand. Fațada este 
organizată pe cinci axe, golurile de la parter şi etaj fiind în ax. La parter, în 
stânga, este amplasată poarta realizată într-un gol înalt încheiat în arc 
semicircular, asemenea deschideri de dimensiuni mai mici urmând şi spre 
| stânga: aici se află, mai întâi trei vitrine ample, apoi o uşă dreptunghiulară 
suprapusă de o lunetă vitrată semicirculară ca şi la vitrine. Prima şi ultima 
lunetă sunt prevăzute cu grilaje din lemn cu motive vegetale. Paramentul 
parterului este bosat, iar între niveluri apare o friză de triglife suprapusă de o 
cornişă pronunţată, profilată. La etaj, ca şi la parter, axele sunt separate prin 
lezene, aici prevăzute cu capitel corintic. Spațiile dintre lezene sunt placate 
cu cărămizi decorative, iar ferestrele sunt arcuite în partea superioară în 
următorul ritm: prima, a treia şi a cincia în arc semicircular, a doua şi a patra 
în arc plat. Ancadramentele ferestrelor sunt late, coronamentele fiind 
decorate cu sprâncene arcuite profilate, măşti feminine, festoane, volute; 
parapetele sunt prevăzute cu baluştri. Deasupra unei cornişe susținută de o 
friză de consolete de forma unor denticule este dispusă o balustradă în 
centrul căreia, pe un atic se înalță statueta Torcătoarei. Acoperişul în două 
ape, cu coama paralelă cu fațada, prezintă două lucarne decorative ovale. 

Conform unei vederi circulate în anul 1909, aici exista o clădire pe 
parter. 

Accesul în interior se face prin poarta de lemn bogat decorată cu 
casete, frontoane şi elemente din fier forjat (lipsă pe canatul stâng). Din 
gang se accede la etaj pe o scară în două rampe. În interior se remarcă 
existenţa unei verande cu rabiţ, sticlă sablată şi lemn. 

La corpul B (p+2) se pătrunde printr-o poartă cu grilaj metalic şi 
supralumină cu sticlă. Aici se află o scară de lemn în două rampe, ferestrele 
de la parter fiind cu 6 ochiuri; tavan cu bârne la etaj. 


Piaţa George Enescu nr. 11. Societatea Naţională Transgaz. Sucursala 
Mediaş 

Datare: sfârşitul secolului XVI- 1/2 sec. XVII; sec. XVIII - XIX; 2/2 sec. 
XX 


Clădire rezultată din unificarea şi modificarea a două corpuri de 
clădire care au latura scurtă înspre Piaţa Regele Ferdinand. Aşa cum s-a 
văzut şi mai sus (Piaţa Regele Ferdinand nr. 20-21) pe planul Mediaşului 
din 1898, dintre cele cinci parcele de la baza Castelului se distin ge în stânga 
„o parcelă amplă (nr. top. 518). De asemenea, o vedere, expediată în acelaşi 
an, ne prezintă desfăşurarea fațadelor a şase clădiri. Practic, conform 
imaginilor de epocă, actualul număr 11 (în fond, parcelă aparținătoare, nu 

Pieței Enescu, ci Pietei Regele Ferdinand) era format din două clădiri 
separate. 

Clădirea din stânga (corp A), cu faţada îngustă spre Piaţa Regele 
Ferdinand, şi-a modificat radical aspectul spre ambele pieţe, fiind 
supraetajată şi mansardată. Din clădirea inițială mai scundă decât edificiile 
alăturate, a rezultat o casă ce depăşeşte în înălțime casele din Jur. La parterul 
dinspre Piaţa Ferdinand, forma şi ritmul golurilor a suferit permanent 
modificări, de la ritmul fereastră — uşă — vitrină — uşă, la uşă — uşă — două 
ferestre şi de aici la situaţia actuală, uşă — trei ferestre. La etaj, spre Piaţa 
Regele Ferdinand este vizibilă evoluția de la 2+1 axe la 2+2 axe, dispoziţie 
ce se menține şi azi. Aici la etajul I, se surprind ferestrele dreptunghiulare 
înalte (2+2 ochiuri) suprapuse de timpane semicirculare decorate cu raze). 

Între ferestrele centrale este amplasat un însemn heraldic combinat 
din două elemente provenind din epoci diferite: în partea superioară se află 
un blazon renascentist al fostului primar Martin Clausenburger, datat 1643 
(primar între 1639 şi 1643 anul decesului, cf. A. Gräser, Umrisse), iar în 
partea inferioară piesa complementară datată în 1746 şi care aparține stilului 
baroc. 

Deasupra primului etaj se ridică un al doilea, articulat de asemenea, 
în 2+2 axe, pentru ca mansarda să prezinte doar două ferestre. Modificările 
regimului de înălțime şi implicit a fațadei, au afectat şi aspectul dinspre 
Piaţa G. Enescu. Aici, la parter, se păstrează dispoziția primelor două axe 
dinspre stânga (conform unei vederi anterioare anului 1918, unde casa se 
vede parţial), în rest prin supraetajare au dispărut elementele decorative (ex. 
timpanul semicircular decorat ce întrerupea streaşina). Acum se prezintă o 
fațadă lungă cu ferestre dreptunghiulare înalte (2+2 ochiuri), parament 
aparelat cu brâie orizontale la parter şi etajul II (mai dese la etajul II) şi cu 
şase lucarne ample de mansardă ce nu sunt plasate în axul deschiderilor 
inferioare. Elementele decorative din timpanul ferestrelor sunt identice cu 
cele menţionate spre Piaţa Regele Ferdinand. 

A doua clădire (corp B), în dreapta, în prezent puternic remodelată, 
avea primul ax (în care se afla gangul porţii) retras de la frontul 
următoarelor trei axe (la parter, trei deschideri ample — uşi-vitrine ale unor 
spaţii comerciale, la etaj, trei ferestre protejate de obloane). Această clădire 
era mai înaltă decât cele situate în flancurile sale. Într-o altă vedere, de data 
aceasta aproximativ din perioada primului război mondial, clădirea apare cu 
şarpanta acoperişului modificată, redusă în înălțime sub cota clădirii de pe 
parcela nr. 517 (Piaţa Regele Ferdinand nr. 20). Tot aici golurile de la parter 
apar altfel organizate: vitrină — uşă de acces în magazin — uşă de acces în 
casă (?) — uşă de acces în magazin — vitrină. 

O fotografie (col. Fischer, Muzeul de istorie Brukenthal) din 
perioada interbelică ne prezintă şi ea casa cu acoperişul în două volume, 
redus din punct de vedere al înălțimii. Streaşina este decorată de frize 
suprapuse (denticule şi consolete); pe acoperiş se observă existența unei 
lucarne rotunde din metal. La parter se disting patru goluri în ritm de uşă + 
vitrină — uşă — vitrină, toate acestea montate într-o tâmplărie specifică 
sfârşitului de secol XIX. La etaj axele sunt dispuse 1+3, cu următoarele 
precizări: prima axă este reprezentată de o uşă ce se deschide spre un balcon 
susținut de console ample în formă de volute având un parapetul perforat de 
goluri circulare. Următoarele trei axe sunt ocupate de ferestre (2+2 ochiuri) 
cu ancadramente profilate, ecusoane centrale flancate de lambrechine în 
relief, pe atunci protejate de obloane. Paramentul corpului de clădire este 

articulat de lezene bosate având capitel corintic stilizat, bosaje aleatorii fiind 
dispuse pe flancurile clădirii. 

În anii de după 1950 au survenit unele modificări la parterul clădirii 
prin dispariția tâmplăriei (fotografie din colecţia menţionată). În prezent, au 
dispărut şi obloanele ferestrelor de la etaj, iar golurile parterului au devenit 
nefiresc de mari şi inestetice. Acoperişul păstrează aspectul din perioada 
interbelică. Accesul în clădire se realizează prin poarta situată în cel de al 
doilea ax de la parterul dinspre Piaţa George Enescu. 

În curte corpul B este înzestrat cu o cursivă de beton cu o balustradă 
metalică. În partea din spate a curţii se păstrează zidul cetăţii şi al 
Castelului. Corpul B de clădire pare mai vechi, în curte are un traseu frânt; 
corpul A este total remodelat. Sub corpul B se află o pivniţă lungă şi largă în 
trei tronsoane paralele boltite semicilindric. 

Str. Armurierilor nr. 6. Fosta Armurerie 
Datare: sec. XVIII? 


Construcţie formată din două corpuri denivelate datorită terenului în 
pantă. Dacă la nivelul inferior, corpul de clădire, în prezent un fel de şură, 
prezintă 2+1 ferestre pătrate cu patru ochiuri şi acoperiş într-o apă spre 
stradă, corpul superior a suferit modificări importante. Au fost înlocuite 
ferestrele, originale, tradiţionale cu şase ochiuri, deschidere spre exterior şi 
a fost schimbat acoperişul. 

În două vederi de la începutul secolului XX (una circulată în 1910) 
ne este prezentat acoperişul inițial tot în patru ape, dar cu o pantă mai 
pronunţată şi cu o lucarnă dreptunghiulară acoperită prin rupere de pantă, 
spre stradă. Învelitoarea era din șiță, iar în prezent dintr-o ţiglă de factură 
modernă. Au dispărut şi coşurile de fum, cel de la corpul situat mai sus, era 
înalt, acoperit în două ape. În prezent, la parter mai observăm o modificare 
prin extinderea unei încăperi. Aici, se remarcă baza foarte evazată spre casa 
de la nr. 4. Camerele inițiale de la parter sunt acoperite cu tavan din bârne, 
la nivelul superior casa având tavan simplu. A dispărut şi vechiul gard de 


a lemn ce avea în partea superioară elemente traforate, fiind înlocuit cu un 


gard din tablă metalică. 


Str. Azilului Nr.1. Fostul Azil, azi Grădinița nr. 1 
Datare: sec. XVII — XVIII 


Corpul principal A (s+p înalt), masiv, dreptunghiular, latura lungă la 
str. Azilului, situat spre est de Turnul str. Pietruite (Stein găsser). Fațada 
principală este sobră fiind marcată doar de două deschideri dreptunghiulare 
dinspre pivnițe, precum şi de şase ferestre dreptunghiulare (2+2 ochiuri) ale 
parterului înalt. Spre str. Honterus, apar două axe, două răsuflătoare pătrate 
ale subsolului suprapuse de ferestre identice cu cele de pe fațada lungă. Spre 
stânga, o uşă dreptunghiulară îngustă. Deasupra nivelului parterului este 
plasată o cornişă protejată de ţigle ce continuă spre str. Azilului cu o 
streaşină pronunțată; frontonul este trapezoidal cu două lucarne 
dreptunghiulare. Acoperişul este teşit în această parte, coama fiind paralelă 
cu str. Azilului. Este posibil ca acoperişul să fi fost extins spre interiorul 
curţii. Încăperile din interior au bolți semicilindrice cu penetraţii şi stucatură 
sau cu dublă curbură şi tavan cu stucatură. Pivniţa este boltită semicilindrice 
cu nişă curbată. 


Str. Victor Babeş 


Văzută dinspre spital, strada se dezvoltă pe o pantă ascendentă, pe 
partea dreaptă cu case în retragere. Latura opusă este ocupată de parcelele 
străzii I. G. Duca. Multe din fostele anexe de pe strada I. G. Duca, 
transformate în case de locuit, sunt intabulate pe str. V. Babeş (adrese cu 
numere cu soț). 

Str. Victor Babeş nr. 5. 
Datare: 2/2 sec.XVIII ?; modificată 2/2 sec. XX 


Corp de clădire de plan dreptunghiular dispus pe dreapta parcelei. În 
tânga se află o împrejmuire din zidărie protejată de ţigle în care este 
racticat golul în arc mâner de coş al porții. Spre dreapta, faţada casei care 
re un traseu frânt, a suferit transformări majore: ferestrele au fost mult 
| arite Deasupra celor două ferestre moderne (prima formată din trei 
- anaturi, ultima dintr-un canat), acoperişul este în patru ape. Poarta montată 

1 împrejmuire, este carosabilă, în trei canaturi, fiind realizată din metal. În 
interior, interes prezintă doar pivniţa care este boltită transversal în prima 
travee şi longitudinal în cea de a doua. În prima travee se păstrează lateral 
un zid din piatră care ajunge până la stradă. 


Str. Victor Babeş nr. 9 
Datare: sec. XVIII-XIX? XX. 


Casă (s+p), mult transformată şi mărită, cu corpul dispus pe stânga 
parcelei. Spre stradă clădirea inițială a fost amplificată spre dreapta. Fațada, 
mult transformată, cu ferestre moderne prevăzute cu rulouri, păstrează un 


Str. Victor Babeş nr. 13. 
Datare: 2/2 sec. XVIII; XIX-XX 


Clădire compusă din trei corpuri dispuse în continuare: A (p) la 
„stradă, B (s+p) şi C (p). Corpul la stradă prezintă două axe cărora li se 
adaugă axul constituit de împrejmuirea din zidărie protejată de ţigle. Spre 
stradă sunt dispuse două ferestre (2+2 ochiuri) protejate de obloane din şipci 
îsi reglabile, prevăzute cu pervaz. O fereastră (4+2 ochiuri) apare pe faţada 
laterală, spre poartă. Acoperişul este în patru ape cu o lucarnă de formă 
triunghiulară. Imprejmuirea, retrasă de la aliniamentul casei, are un gol în 
arc semicircular în care este montată poarta carosabilă metalică. Partea 
superioară a porţii este liberă. Interioare au tavan, în cămară pe o mică 
porţiune se păstrează grinzile de lemn. În zona centrală a casei (corp B) se 
află o pivniţă boltită semici lindric. 


Str. Victor Babeş nr. 15. 
Datare: 2/2 sec. XVIII; XIX-XX 


Casă de factură rurală, la care pe stânga parcelei se situează două 
corpuri de clădire. Corpul A are spre stradă trei ferestre (4+2 ochiuri) 
prevăzute cu pervaz profilat, ancadrament în treimea superioară cu ecuson 
central şi obloane din șipci reglabile; o fereastră identică, pe faţada laterală. 
Deasupra se situează cornişa protejată de ţigle care se extinde şi asupra 
împrejmuirii din dreapta, retrasă de la aliniamentul clădirii. Frontonul este 

trapezoidal cu două lucarne protejate de obloane; acoperişul este în 
două ape, teşit spre stradă şi cu coama perpendiculară pe fațadă. In golul în 
arc semicircular este amenajată poarta carosabilă cu două canaturi din lemn, 
care facilitează accesul spre curte. Camerele la stradă au în trei travee bolți 
cu dublă curbură. Subsol este adânc şi larg în partea din spate a casei (corp 
B), fiind boltit semicilindric. 


Str. Victor Babeş nr. 17. 
Datare: sec. XVI ?; XIX; XX. 


Casă de factură rurală, cu două corpuri de clădire dispuse de o parte 
şi alta porţii: corp principal A (s+p) şi corpul B (p+m), inițial o anexă. 
orpul A prezintă un parter înalt cu două ferestre plasate deasupra lucarnei 
de pivniță. Ferestrele modernizate (2 canaturi, 2 ochiuri) au partea 
superioară arcuită, în schimb fereastra situată lateral, spre poartă, este 
radițională (4+4 ochiuri) cu deschidere spre exterior. Toate cele trei ferestre 
ale corpului A au grilaje metalice interioare. Alipit de corpul A şi de 
mprejmuire s-a anexat o încăpere, prevăzută şi aceasta cu o fereastră 
(asemănătoare cu primele două), spre stradă. Golul în arc mâner de coş 
adăposteşte poarta carosabilă cu două canaturi din lemn; în canatul din 
dreapta se află o uşă pietonală. În flancul drept al clădirii se situează corpul 
B cu două ferestre moderne, dreptunghiulare (două canaturi). Se subliniază 
existenţa, în corpul A, în față, o pivniță adâncă cu boltă semicilindrică cu 
arcuirea pornită de jos. 

O vedere de la sfârşitul secolului al XIX-lea ne prezintă faţada casei 
care, în linii mari avea aspectul actual, doar ferestrele erau protejate de 
obloane din şipci reglabile. În schimb, a fost modificat acoperişul, care pe 
vedere apare cu un fronton (probabil trapezoidal), iar în prezent este în patru 
ape. 


Str. Victor Babeş nr. 21 
Datare: 2/2 sec. XVI-X VII; 2/2 sec. XX 


Clădire dispusă spre stradă cu două corpuri: corp A inițial, în dreapta 
căruia i s-a adăugat spre stânga corpul B. Volumetria corpului A pare să 
plaseze casa în perioada sec. XVI — XVII. Dacă faţada este modificată în 
sensul apariției ferestrelor moderne (două canaturi), în schimb acoperişul în 
d pantă abruptă şi mai ales, pivniţa boltită semicilindric ar pleda pentru o 
datare destul de timpurie. Din păcate şi interioarele au fost afectate de 
transformări. 

Foarte probabil pe locul corpului B, iniţial se afla o împrejmuire cu 
un acces carosabil spre curte. În prezent s-a mai păstrat doar un mic acces 
pietonal deschis în împrejmuirea de zidărie. De asemenea, pivniţa a suferit 
transformări la începutul anilor '90. 

Str. Bisericii nr. 2 
Datare: 2/2 sec. X VIII 


Casă de colţ cu planul în L, având latura mai lungă spre strada Petru 
Rareş. Fațada principală se desfăşoară spre strada Petru Rareş: este 
organizată în şase axe articulate de lezene, ferestrele fiind dreptunghiulare 
(6 ochiuri) cu deschidere spre exterior, ancadramentele din tencuială sunt 
înguste. Pe soclu apare un gol de pivniţă de formă dreptunghiulară de mici 
dimensiuni. Acoperişul este mansardat în două ape, prevăzut cu două 
lucarne dreptunghiulare plate, acoperite în rupere de pantă. Fațada laterală 
spre str. Bisericii, iniţial în patru axe, identice cu cele dinspre strada Petru 
Rareş, are axul al doilea obturat. Şi aici acoperişul este mansardat în două 
trepte, coama fiind paralelă cu str. Bisericii, pe acoperiş se află o singură 
lucarnă identică cu cea descrisă anterior. Se disting două goluri de pivniță 
situate la înălțimi diferite. Accesul în curte se realizează printr-o poartă 
metalică. Spre curte se distinge un frumos fronton trapezoidal cu două 
lucarne circulare şi una pătrată, acoperişul fiind teşit în această direcţie. În 
camere se află tavane. Pivniţa este paralelă cu strada Bisericii, fiind boltită 
semici lindri c. 


Str. Bisericii nr. 4 
Datare: 2/2 sec. XIX; 2/2 sec. XX 


Casă cu planul în L cu latura lungă pe stânga parcelei. Fațada este 
mult alterată prin transformările care au cuprins toată casa: au apărut două 
ferestre moderne în trei canaturi. Pe soclu se sesizează golul de pivniţă, 
dreptunghiular, plat, de mici dimensiuni. Accesul în curte se face prin poarta 
metalică situată în dreapta casei. Interioarele simple au tavan; acelaşi mod 
de acoperire există şi în pivniţă. 


Str. Bisericii nr. 5 
Datare: 2/2 sec. XVIII 


z Construcție de factură rurală compusă din două corpuri - A, B 
$ (s+p+1) dispuse pe stânga parcelei, şi al treilea - C, transversal în spate. 
Fațada este organizată în trei axe cu ferestre dreptunghiulare (2+2 ochiuri) 
cu ancadramente subțiri din tencuială, prevăzute cu gratii metalice 
$] interioare. Pe soclu apare un gol amplu de pivniță, iar deasupra ferestrelor 
este dispusă o cornişă profilată, protejată de țigle ce se extinde şi deasupra 
împrejmuirii din stânga. Frontonul trapezoidal prevăzut cu două lucarne 
dreptunghiulare este suprapus de acoperişul teşit spre stradă, realizat în două 
ape, coama fiind perpendiculară pe faţadă. În împrejmuire se află un gol în 
arc mâner de paner în care este montată poarta carosabilă metalică cu 
supralumină în formă de grătar. 

Din curte se pătrunde în interioarele boltite: două camere în a doua 
parte a clădirii au bolți în dublă curbură, alte încăperi fiind boltite în dublă 
curbură cu penetrații subliniate de platbande. Tâmplăria este de epocă 
(sfârşitul sec. XVIII - începutul sec. XIX). Pivniţa lungă, boltită 

semicilindric este parţial transformată în locuință. În curte, pe dreapta 
parcelei, se mai află o magazie din lemn. 


Str. Bisericii nr. 6 
Datare: sfârşitul sec. XIX; 2/2 sec. XX 


Casă de plan aproximativ în formă de L (p), adosată cu latura lungă 
la casa de la nr. 4. Fațada ne prezintă o conformație în 1+2 axe, cu ferestre 
de formă pătrată, protejate de obloane din şipci reglabile. Paramentul este 
marcat de un brâu orizontal care uneşte ferestrele şi un altul vertical, ce 
separă axele. Spre stânga se află un ancadrament de zidărie în care este 
montată poarta metalică în două canaturi, carosabilă cu supralumină din 
grilaj modern. Acoperişul este în trei ape, ţiglele sunt moderne. În interior 
încăperile au tavan. Clădirea nu prezintă interes arhitectonic deosebit. 


Str. Bisericii nr.7 
Datare: sec. XIX 


Casă formată din două corpuri la stradă, dispuse oblic şi retrase de la 
frontul casei cu nr. 9. Acestea sunt unite prin gangul porții, formând 
împreună un plan dreptunghiular, urmate de un altul în L cu o latură pe 
stânga parcelei, o altă latură fiind plasată în spate, transversal. Fațada apare 
în 2+1+2 axe, ferestrele grupate câte două fiind dreptunghiulare înalte, 
prevăzute cu ancadramente din tencuială (parțial foarte deteriorate), evazate 
în colțurile superioare, ecuson central, solbanc şi cornişă profilată. Central, 
golul dreptunghiular al porți (rotunjit în colţurile superioare) adăposteşte 
poarta carosabilă din lemn (2 canaturi) care are în treimea superioară o 
supralumină în formă de grilaj. Sub streaşină: decor geometric realizat în 
tencuială. Acoperişul se prezintă în două ape, cu două lucarne ovale din 
tablă dispuse spre faţadă. 

În curte se pătrunde printr-un gang cu tavan. Aici se poate observa 
că, în spate, corpul de clădire este divizat în două părți, una cu parter, 
cealaltă cu un pod deschis (pentru fân), cu grilaj din lemn. Pivniţa de sub 
corpul din dreapta, care nu ajunge până la stradă, are boltă semicilindrică. 
Ulterior aceasta s-a mărit cu o altă pivniţă ce are boltă aplatizată, mai nouă. 


Str. Gheorghe Doja 


Stradă cu traseul format relativ târziu — de aici şi vechiul nume, str. Nouă. 
Parcelele au fost decupate din loturile care inițial aparținuseră străzilor 
Honterus, respectiv Mihai Viteazul. Cert este că strada figurează în Planul 
Visconti din 1699. Spectaculoasă este retragerea treptată a frontului 
> fațadelor. 


l Str. Gh. Dojanr. 1 
Datare: 2/2 sec. XVII 


Casă cu planul în L, cu latura lungă pe dreapta parcelei (s+p). Fațada 
este organizată în patru axe (1+3): în stânga se află gan gul de acces având 

partea superioară arcuită în formă de mâner de coş, iar 
ancadramentul este din tencuială; la nivelul solului sunt amplasate 
distanțiere. Poarta este din lemn, în două canaturi, în cel din dreapta se află 
o uşiţă pietonală. În dreapta porţii se află trei ferestre (4 ochiuri) cu 
ancadramente din tencuială şi pervazuri, între ele fiind plasate medalioane 
| ovale din stucatură. Pe soclu: două răsuflătoare dreptunghiulare ale pivniţei. 
Acoperişul este în două ape, coama fiind paralelă cu fațada; pe acoperiş apar 
două lucarne semicirculare din tablă. 


Str. Gheorghe Doja nr. 3 
Datare: în jur de 1800 


Casă de tip rural, format din trei corpuri, A (s+p) la stradă, în 
continuare B, iar, transversal, corpul C (mai recent). La stradă, corpul A are 
faţada organizată în trei axe: ferestre prevăzute cu ancadramente profilate 
din tencuială, prima din stânga are 6 ochiuri, deschiderea este din interior 
spre exterior; următoarele sunt mai late (6+6 ochiuri), prevăzute cu obloane 
din şipci reglabile. Cornişa este protejată de țigle, deasupra frontonul este 
trapezoidal cu două lucarne de pod dreptunghiulare; acoperişul este teşit, 
coama fiind perpendiculară pe stradă. În stânga se află o împrejmuire din 
zidărie, acoperită cu ţigle dispuse în două ape. Golul de acces în curte, 
prezintă o poartă carosabilă din lemn formată din două canaturi, în cel din 
dreapta fiind practicată o uşiţă pietonală. Corpul A, spre curte este mai înalt. 
Corpul B este prevăzut cu o scară de lemn într-o rampă, acces la pod. Spre 
curte: ferestre tradiționale cu 6 ochiuri. Interioarele sunt prevăzute cu tavan. 
Pivniţa boltită semicilindric se întinde doar sub partea dinspre curte, nu 
ajun ge până la stradă. 


Str. Gheorghe Doja nr. 5 
Datare: sec. XIX; XX 


Casă formată din trei corpuri de clădire. Corpul A (p+1) are planul în 
L, latura lungă ocupând frontul la stradă. În continuare, pe dreapta parcelei 
se află corpul B, iar în stânga corpul C. Fațada este organizată pe 2+1+3 
axe. Ferestrele (4 ochiuri) sunt prevăzute cu ancadrament din tencuială, cele 
trei din dreapta având şi obloane din şipci reglabile. Pe soclu, în dreapta, 
există o răsuflătoare de pivniţă. Acoperişul cu coama paralelă cu fațada are 
o lucarnă triunghiulară în partea dreaptă a corpului A. Golul accesului este 
în arc semicircular cu ancadrament parțial în jumătatea superioară, cu 
motive geometrice în relief plat pe intradosul arhivoltei. Poarta este 
carosabilă din lemn cu uşiţă pietonală, gan gul are tavan. In curte, la corpul 
A se distinge o lucarnă de ridicat marfa. 


Corpul C este supraetajat recent, prin această supraetajare s-a distrus 
o a doua lucarnă pentru marfă de pe acoperişul corpului A. Interioarele 
corpului A au tavan. Pivniţa corpului A este paralelă cu strada, dar se 
întinde şi spre corpul B, în curte: boltirea este semicilindrică. La sfârşitul 
sec. XIX corpurile B şi C nu existau. 

Str. Gheorghe Doja nr. 6 
Datare: sec. XIX 


Trei corpuri de clădire dispuse în formă de L: A la stradă (s+p), B 
(s+p) şi C (p) în continuare pe latura stângă a parcelei, D transversal în 
spate. Fațada este organizată în trei axe, ferestrele sunt dreptunghiulare (4 
= ochiuri) cu ancadramente din tencuială, prevăzute cu obloane din şipci 
reglabile. Pe soclu se află o răsuflătoare pătrată de pivniţă; paramentul este 
apareiat cu brâie orizontale. Acoperişul este în trei ape, coama fiind 
perpendiculară pe stradă. Spre dreapta se află o împrejmuire din zid, 
protejată de țigle, în care este practicat golul dreptunghiular (ancadrament 
din tencuială cu ecuson central) al porții carosabile din lemn. Interioarele au 
tavan. Pivniţă boltită semicilindric sub corpurile A şi B. 


Str. Gheorghe Doja nr. 7 
Datare: 2/2 sec. XVIII 


Casă de tip rural (s+p), cu faţada organizată în trei axe separate prin 
lezene decorative. Ferestrele au ancadramente în arc semicircular din 
tencuială şi parapet decorat, fiind protejate de obloane din șipci reglabile. O 
„ fereastră mai mică se află lateral, spre poartă. Pe soclu se află o răsuflătoare 
{ de pivniţă pătrată. Pinionul fațadei este trapezoidal, cu o lucarnă 
semicirculară prevăzută cu ancadrament din tencuială. Acoperişul este cu 
coama perpendiculară pe faţadă, fiind teşit spre stradă. În stânga corpului A, 
se află o împrejmuire din zid, protejată de ţigle, în care este practicat golul 
dreptunghiular al porții carosabile din lemn. La sfârşitul sec. XIX casa avea 
un corp şipe stânga parcelei. 


Str. Gheorghe Doja nr. 8 
Datare: 2/2 sec. XVIII; XIX 


Casă formată din patru corpuri, A,B,C în continuare pe latura stângă 
a parcelei, D desprins din C, spre curte, toate ridicate pe parter. Fațada la 
stradă este organizată pe trei axe separate prin lezene cu capitel doric plasate 
deasupra soclului. Ferestrele sunt moderne (2 ochiuri) cu ancadrament 
semicircular în partea superioară. Deasupra ferestrelor se află un brâu 
profilat, protejat de ţigle, ce se prelungeşte deasupra împrejmuirii din 
` dreapta în care este practicat golul în arc mâner de coş al porții. Frontonul 
este trapezoidal cu două lucarne dreptunghiulare, acoperişul este teşit cu 
coama perpendiculară pe faţadă. În curte se remarcă o lucarnă de ridicat 
marfa la corpul C. În interior, camerele au tavan, dar se remarcă la corp A 
un toc de uşă zidit, databil la sfârşitul sec. XVIII (rozete). Pivniţa se află sub 
corpul B, fiind boltit semicilindric. Finisajul fațadei este necorespunzător - 
pietricele în globate în ciment. 

Str. Gheorghe Doja nr. 10 
Datare: 2/2 sec. XVIII; 1895 


Casă formată din trei corpuri A(s+p+1), B(s+p) şi C(p) - fost grajd. 
Fațada este organizată în trei axe marcate în plan vertical de la nivelul 
„^ solului de lezene cu capitel doric. Pe soclu se află o răsuflătoare 
dreptunghiulară de pivniță; trei ferestre sunt dispuse la parter (6 ochiuri, 
= deschidere tradiţională spre exterior), ancadramentele fiind dreptunghiulare, 
| | U profilate. O cornişă pronunțată, protejată de țigle, desparte parterul de etaj, 
unde se repetă articularea parterului cu mențiunea că numărul axelor s-a 
redus la două. Deasupra unei noi cornişe apare aticul flancat de volute 
ample: aici se află o lucarnă circulară cu ancadrament profilat şi motive 
decorative florale în stucatură. În împrejmuirea de zidărie situată în dreapta 
corpului principal se află poarta carosabilă (şipci orizontale din lemn) în arc 
mâner de coş cu ancadrament profilat cu ecuson floral central. 

În curte, la corpul A, acoperişul este mansardat, prevăzut cu două 
ferestre. Tot în curte, se surprinde o fereastră tradițională cu deschidere 
interior-exterior (6 ochiuri). Spre stradă, la parter, a existat inițial o cameră 
mare subîmpărțită în două încăperi (1+2 axe) În camera mică apare o nişă cu 
monograma MW(?) 1895. Camera inițială are o stucatură festonată dublă. 
Spre curte este dispusă o a doua cameră, boltită a vela. O scară balansată din 
lemn duce la mansardă unde se află o cameră (2 axe) cu stucatură identică 
cu parterul. Pivniţa de sub corpul A este boltită semicilindric, iar cea de sub 
corpul B, cu bolțişoare. 


Bibliografie: 
Ionescu, Ştefan, Mediaş. Monumente medievale, Honterus Sibiu, f.a. 
(2001?) 


Str. Gheorghe Doja nr. 13. 
Datare: 2/2 sec. X VIII — 1/4 sec. XIX; XX 


Casă formată din trei corpuri, corpul principal A în formă de L (s+p) 
cu aripa scurtă spre curte, urmat în continuare de corpul B. Pe latura stângă 
se află un corp parazitar C. Fațada este organizată pe patru axe separate prin 
lezene cu capitel pornite de deasupra soclului. Pe soclu se află două 
| răsuflătoare dreptunghiulare de pivniţă. Cele patru ferestre (4 ochiuri), au 
deschidere tradițională, fiind prevăzute cu ancadramente din tencuială cu 
cornişe drepte. Acoperişul este mansardat în două trepte în patru ape. Spre 
stânga, se află o împrejmuire de zidărie până la nivelul streşinii în care este 
practicat golul de acces în arc mâner de coş (ancadrament profilat, ecuson în 
formă de rozetă). Poarta de lemn este carosabilă cu un grilaj în partea 
superioară. În curte se remarcă faptul că, corpul B este mai scund, iniţial 
fiind o anexă. 

La stradă, în corp A, se situează două camere: camera dinspre poartă 
are tavan decorat cu o stucatură în formă de patrulob; următoarea are 
stucatură festonată. Spre curte urmează două încăperi mai mici bolite a vela. 
O cameră din aripa scurtă spre curte are decor stucat patrulob înscris în 
pătrat. Corpul A este prevăzut cu două pivnițe juxtapuse, cea dinspre poartă 
are doar jumătate din lungimea celeilalte: boltă semicilindrică cu nişe. La 
sfârşitul sec. XIX corpurile B şi C nu existau. 

Str. Gheorghe Doja nr. 15 
Datare: sfârşitul sec. XVIII — 1/4 sec. XIX; XX 


Cinci corpuri de clădire dispuse astfel: A, B (s+p) şi C pe latura 
dreaptă a parcelei, D-transversal, iar E, separat pe stânga parcelei. Faţadă la 
stradă în trei axe, ferestrele tradiționale (6 ochiuri) sunt prevăzute cu 
pervazuri; acoperişul în trei ape cu coama perpendiculară pe stradă. Spre 
stânga se află o împrejmuire din zidărie, curbată în partea superioară, în care 
este practicat golul în arc mâner de coş al porții. Poarta este carosabilă, din 
_ lemn, prevăzută cu o uşiţă pietonală. În interior, camerele au tavan. Pivniţă 
boltită se află doar sub corpul B; aici, zidul spre corpul A este din piatră cu 
două nişe. La sfârşitul sec. XIX corpurile C, D şi E nu existau. 


Str. Gheorghe Doja nr. 16 
Datare: sfârşitul sec. X VIII — 1/4 sec. XIX 


Clădire (s+p), cu planul în L, dispusă pe latura stângă a parcelei. 
Casa este de tip rural, faţada fiind cu trei axe, cu ferestre tradiționale (6 
ochiuri), prevăzute cu pervaz; pe soclul clădirii se află o răsuflătoare pătrată 
de pivniţă. O cornişă străbate întreaga fațadă, inclusiv parte de deasupra 
împrejmuirii, fiind protejată cu țigle. Frontonul este trapezoidal cu două 
lucarne înguste curbate în partea superioară; acoperiş teşit cu coama 
perpendiculară pe stradă. În împrejmuire este practicat golul în arc mâner de 
coş al porţii carosabile din lemn prevăzut cu o uşiţă pietonală. Interiorul 
camerelor la stradă au fost acoperite iniţial cu bârne peste care s-a realizat 
un plafon. Pivniţă este boltită semiclindric până la stradă. Şt. Ionescu 
propune, fără argumente, pentru datarea clădirii, anul 1467. 


Bibliografie: 
Ionescu, Ştefan, Mediaş. Monumente medievale, Honterus Sibiu, f.a. 
(2001?) 


Str. Gheorghe Doja nr. 17. 
Datare: 2/2 sec. XVIII — 1/4 sec. XIX 


Edificiu format dintr-un amplu corp de clădire (s+p) în formă de L, 
cu latura lungă situată pe stânga parcelei. Fațada la stradă are cinci axe 
separate prin lezene cu schiţarea capitelurilor. Ferestrele dreptunghiulare (6 

4 ochiuri) protejate de obloane din şipci reglabile, au pervazuri şi cornişe 
drepte. Soclul înalt este prevăzut cu două răsuflătoare de pivniţă. Acoperişul 
cu trei lucarne dreptunghiulare înguste acoperite prin rupere de pantă are 
== coama paralelă cu faţada. Intre casele nr. 17 şi 19 există o împrejmuire din 
zid în care este practicat un gol în arc mâner de coş dezaxat. Aici apare o 
poartă pietonală pentru casa de la nr. 17, alături de alta ceva mai mare, 
carosabilă pentru casa nr. 19. Considerăm că asistăm, în acest loc, la 
extinderea parcelei casei în discuţie în detrimentul casei următoare, în sensul 
alun girii corpului la stradă în zona ultimelor două axe din dreapta. În 

interior, se află o cameră mare la stradă, ulterior împărțită printr-un zid care 
secționează stucatura festonată de pe tavan. Pivniţa plasată sub aripa de la 
stradă este boltită semicilindric. La sfârşitul sec. XIX casa mai avea un corp 
transversal în limita din spate. 


Str. Gheorghe Doja nr. 18 
Datare: 2/2 sec. XVIII — 1/4 sec. XIX; 1/2 sec. XX 


Două corpuri dreptunghiulare dispuse în continuare pe latura din 
dreapta parcelei. Clădire practic reconstruită cu fațadă simplă, având o 
singură fereastră largă cu patru canaturi subliniată de un solbanc ce străbate 
faţada. Soclu cu o răsuflătoare de pivniță. Acoperişul în trei ape are o 
 lucarnă semicirculară din tablă. Interioarele cu tavane. Pivniţă boltită 
semicilindric sub corp A. Corpul B datează din anii '30 ai secolului XX. 


Str. Gheorghe Doja nr. 19 
Datare: 2/2 sec. XVIII — 1/4 sec. XIX 


Clădire formată dintr-un singur corp, cu faţada organizată în două 
axe. Ferestrele sunt modificate (2 ochiuri), ancadramentele sunt din 
tencuială cu colţurile evazate, având câte un ecuson floral. Soclul este 
prevăzut cu o răsuflătoare de pivniță. Flancurile fațadei sunt marcate de 
lezene bosate, cornişa este protejată de ţigle. Frontonul este de forma unui 
trapez neregulat (o latură dreaptă), acoperişul este teşit spre stradă, 
mansardat în două trepte spre curte, coama fiind perpendiculară pe fațadă. 
La sfârşitul sec. al XIX -lea exista în limita din spate un corp transversal. 


Str. Gheorghe Doja nr. 20. 
Datare: 2/2 sec. XVIII — 1/4 sec. XIX 


Imobil cu planul în L, având aripa lungă dispusă pe latura din stânga 
parcelei. Fațada este organizată pe patru axe separate de lezene marcate în 
partea superioară cu un fragment de antablament. Ferestrele sunt 
dreptunghiulare (4 ochiuri) cu ancadramente din tencuială, fără pervaz, 
având ecusoane în formă de rozetă şi sprâncene arcuite profilate. Streaşina 
este profilată, iar acoperişul este mansardat în două trepte cu coama paralelă 
cu fațada. În dreapta clădirii se află o împrejmuire din zidărie protejată de 
țigle, golul porții este în arc semicircular cu ancadrament din tencuială. 
Poarta carosabilă din lemn este realizată din şipci verticale cu o uşiţă 
pietonală în stânga. În căperile la stradă, două la nu măr, au tavan prevăzut cu 
stucatură festonată. Pivniţa este boltită semici lindric. 


Bibliografie: 


Ionescu, Ştefan, Mediaş. Monumente medievale, Honterus Sibiu, f.a. 
(2001?) 

Str. Gheorghe Doja nr. 22 
Datare: 2/2 sec. XVIII — 1/4 sec. XIX; XX 


Clădire de colţ (la pasajul Smârdan) de tip rural cu planul în formă 
de L, aripa lungă pe latura stângă a parcelei. Fațada spre str. Gh. Doja este 
organizată în trei axe asimetrice, ferestrele sunt dreptunghiulare cu 
ancadramente din tencuială şi pervazuri, obloanele fiind din şipci reglabile; 
& SAh flancurile fațadei sunt aplicate lezene bosate. Acoperişul este în trei ape, 

cu coama perpendiculară pe strada Doja. Pe acoperiş se află o lucarnă 

semicirculară din tablă. Spre dreapta se află o împrejmuire din zidărie, 

protejată prin țiglă la nivelul cornişei clădirii. În împrejmuire este practicat 
golul larg al porții cu arcul în formă de mâner de coş având ancadrament din 
tencuială. În curte se află o terasă închisă. Interioarele au tavane simple. 
Pivniţă transversală spre pasajul Smârdan. 


Str. Gheorghe Doja nr. 23 
Datare: 2/2 sec. XVIII — 1/4 sec. XIX 


Clădire de tip rural, de plan dreptunghiular, dispus pe latura din 
dreapta parcelei. Fațada este organizată pe trei axe dispuse asimetric (2+1), 
ferestrele (4 ochiuri) au ancadramente simple din tencuială, protejate de 
obloane din șipci reglabile. Cornişa protejată de țigle este extinsă şi asupra 
împrejmuirii portii: aici se află un gol dreptunghiular cu colțurile superioare 
- rotunjite în care este amplasată poarta de lemn carosabilă cu uşiţă pietonală. 
Frontonul este trapezoidal cu două lucarne dreptunghiulare, acoperişul este 
în două ape cu coama perpendiculară pe fațadă, fiind teşit spre stradă. În 
curte se sesizează existența unor ferestre cu 6 şi 4+2 ochiuri, având 
deschiderea din interior spre exterior. Camerele sunt prevăzute cu tavan. În 
partea din spate se află o pivniță formată din două travee, cu boltă în dublă 
curbură şi arcuri dublou pe două travee. La sfârşitul sec. XIX exista în limita 
din spate un corp transversal. 


Str. Gheorghe Doja nr. 24 
Refăcută 2/2 sec. XX 


Corp de clădire dreptunghiular pe dreapta parcelei. Foarte probabil 
partea supraterană este reconstruită recent. Fațadă cu două axe, ferestre mari 
dreptunghiulare protejate de obloane moderne din plastic; soclu prevăzut cu 
o răsuflătoare de pivniță dreptunghiulară. Acoperiş în patru ape având 
coama perpendiculară pe fațadă. Interioare au tavan. Pivniţă boltită 
semicilindric până la stradă. 


Str. Gheorghe Doja nr. 35 
Datare: sec. XIX 


Casă de colţ de tip rural care ocupă două din laturile unei parcele 
aproximativ pătrate (A şi B, dreapta şi spate). Spre str. Doja apar două axe, 


88 


Centrul istoric. Străzi 


ferestre dreptunghiulare (4 ochiuri) cu ancadramente din tencuială profilate 
având ecuson central. Fațada este prevăzută cu brâuri orizontale, spre stânga 
aflându-se împrejmuirea porții protejată de ţigle. Golul porţii are un 
"ancadrament dreptunghiular profilat cu colţurile superioare rotunjite, iar 


Acoperişul este în trei ape, coama fiind perpendiculară pe str. Gh. Doja. În 


= i e 


= interior, camerele au tavan. Pivniţa se situează în partea dinspre vest, fiind 


boltită cu dublă curbură şi arce dublou, având o răsuflătoare spre str. 
Azilului. La sfârşitul sec. XIX, corpul transversal din spate (B) nu exista. 


Str. Gheorghe Doja nr. 36 
Datare: 2/2 sec. XVIII 


Imobil de tip rural format din trei corpuri: A clădire de colţ (str. 
Azilului) cu fațada îngustă spre str. Gh. Doja şi fațada lungă la strada 
, Azilului, urmat în curte de corpul B. Transversal, în curte, se află corpul C. 
Fațada spre str. Gh. Doja, cu două axe, are ferestre fără ancadramente, dar 

protejate cu obloane pline din lemn, iar dedesubt, pe soclu, apare 


lucarne de pod romboidale cu ancadrament; acoperişul este teşit cu coama 
perpendiculară pe stradă. Cornişa fațadei protejată de ţigle se extinde asupra 
împrejmuirii din dreapta unde se află golul porții în arc mâner de coş: 
ancadrament în jumătatea superioară cu schiţarea capitelurilor şi a 
ecusonului. La nivelul solului se află distanţiere. Poarta este carosabilă din 
lemn cu acces direct în curte. În interior, corpul A prezintă o singură 
încăpere boltită, retrasă de la strada Gh. Doja (a doua încăpere de la stradă). 
Acest corp are şi o pivniţă boltită semicilindric. La sfârşitul secolului al XIX 
— lea corpul B nu exista. 


Str. L G. Duca 


j Fosta stradă a Fierarilor ce asigura accesul spre centrul localităţii prin poarta 
cu acelaşi nume. Strada urma traseul pârâului Moşna care străbătea şi Piaţa 
Regele Ferdinand, respectiv străzile St. L. Roth şi S. Petofy. Comparând 
Planurile Visconti şi Theumern, latura de nord a străzii a fost parcelată în 
întregime între 1699 şi 1750. Amenajarea străzii (acoperirea pârâului, 


pavarea şi realizarea trotuarului) s-a hotărât în Consiliul orăşenesc din 13 
februarie 1908 (Medgyesi Ujság, 29.03.1908). 


Str. L G. Duca nr. 1 
Datare: 1/2 sec. XIX ? 


Clădire cu un corp dreptunghiular dispus cu latura lungă la stradă 
(p+1) Fațada este organizată în cinci axe la parter, la etaj existând doar două 
deschideri. La parter apar patru ferestre (2+2 axe), după prima fiind dispusă 
o uşă dreptunghiulară de mici dimensiuni. La etaj, a doua fereastră este 
modernă în trei canaturi. Acoperişul în două ape are coama paralelă cu 
fatada. Spre dreapta apare o împrejmuire din zid protejată de țigle în care 

este practicat golul porții în arc mâner de coş. Poarta este carosabilă 
cu două canaturi metalice, supralumina fiind realizată printr-un grilaj. 


Str. L G. Duca nr. 2 


Datare: sfârşitul sec. XVIII — 1/4 sec. XIX; între 1854 — 1870; XX 


Clădire formată din patru corpuri, cel principal (s+p+1) fiind 
amp lasat spre Piaţa Regele Ferdinand, unită (între 1854 şi 1870) cu edificiul 
farmaciei de la nr. 26. Ferestrele de la parter au 2+2 ochiuri, fiind prevăzute 
cu ancadramente din tencuială profilate şi cu pervazuri. Parterul este 
apareiat cu brâie orizontale. Deasupra unui brâu se situează cele trei ferestre 
ale etajului, identice cu cele de la casa nr. 26 din piaţa Ferdinand: 2+2 
ochiuri, ancadramentele sunt late, arcuite în partea superioară. Spre strada I. 
G. Duca corpul de clădire are faţada în două axe, la etaj ferestrele (2+2 
ochiuri) fiind cu ancadramente în arc plat, profilate, parapetele fiind 
decorate cu motive vegetale în stucatură având central câte o mască de 
monstru. La parter cele două ferestre sunt simple (2+2 ochiuri), fără 
ancadramente. În continuare urmează o împrejmuire din zidărie în care se 
află pe de o parte, accesul într-un mic magazin, pe de alta golul 
dreptunghiular al porții metalice carosabile. Două corpuri pe parter se află în 
curtea casei, iar al patrulea se află la strada Duca. Aici parterul este 
modernizat, apar două ferestre cu două canaturi şi o uşă de acces într-un 
atelier de optică şi ceasornicărie. Casa a fost supratnălțată cu un corp 
paralelipipedic (pod cu două lucarne dreptunghiulare). Toate interioarele au 
tavan. Pivniţa longitudinală spre stradă are boltă semicilindrică. La 
semiînălțime se afla o altă pivniţă mai îngustă, boltită semicilindric, care se 
întinde până în spatele parcelei. Uşa pivniţei prezintă tâmplărie de epocă 
(sfârşitul secolului al X VIII-lea - începutul secolului al XIX-lea) 


Str. L G. Duca nr. 4 
Datare: sec. XIX ? 


Casă compusă din două corpuri dispuse la stradă. Corpul A (s+p), de 
plan trapezoidal este ieşit în faţă din aliniamentul casei nr. 2, respectiv al 
corpului B. Pe soclu, la nivelul solului, se evidențiază patru goluri 
dreptunghiulare de pivniţă. Deasupra acestora sunt dispuse trei ferestre 
dreptunghiulare (2+2 ochiuri) cu ancadramente din tencuială, protejate cu 
obloane din şipci reglabile. Acoperişul este în două ape cu o lucarnă 
triunghiulară, coama fiind paralelă cu faţada. Alături, corpul B (s+p) 
prezintă o vitrină mare dreptunghiulară şi o uşă de acces într-un atelierul 
foto. Uşa este deservită de două trepte ieşite din aliniamentul fațadei. 


Str. I. G. Duca nr. 5 


K Datare: 2/2 sec. XIX 


Clădire de plan dreptunghiular dispusă cu latura lungă pe dreapta 
parcelei. Fațada este în trei axe redate prin ample deschideri înalte, 
dreptunghiulare formate din două vitrine între care se află o uşă (într-o 
ilustrată din perioada de după 1918, aici apar ferestre). Aceste deschideri au 

ancadramente cu montanţii laterali încheiați în partea superioară prin 
colonete cu croşete simplificate; deasupra se află un mic antablament. A xele 
sunt demarcate de lezene încoronate cu capiteluri cu motive florale. 
Streaşina profilată este suprapusă de acoperişul realizat într-o apă spre 
stradă şi alta spre curte. Pe soclu sunt vizibile răsuflătoare de pivniţă. În 
stânga casei se află împrejmuirea din zidărie în care este practicat golul 
dreptunghiular al porţii. Poarta este carosabilă cu două canaturi din lemn 
decorate prin casete rectan gulare în relief. 


Str. I. G. Duca nr.6 
Datare: sec. XIX; XX 


Clădire formată dintr-un singur corp (s+p+1) cu faţada compusă din 
patru axe atât la parter, cât şi la etaj. Dacă parterul este mult modificat 
prezentând deschideri ample (vitrină, uşă, uşă, vitrină cu uşă), etajul 
prezintă 2+2 axe cu ferestre dreptunghiulare (2+2 ochiuri), prevăzute cu 
ancadramente dreptunghiulare din tencuială, având solbanc şi cornişe, 
grupate câte două. Streaşina este bogat profilată, acoperişul fiind în două 
ape cu coama paralelă cu faţada. Prin poarta pietonală vitrată se accede într- 
un gang în gust tăvănit. Interioarele (dublu tract) au tavan, inclusiv în spațiul 
comercial unde apare un tavan fals care îl maschează pe cel iniţial. În subsol 
bolta transversală este semicilindrică. În curte, pe partea din stânga, 
remarcăm existenţa cursivei de beton, deservită de o scară din lemn cu trei 
rampe. 


Str. I. G. Duca nr.8 
Datare: începutul secolului XX 


Clădire cu planul în formă de L, una din laturi fiind dispusă pe 
dreapta parcelei. Fațada este organizată în trei axe, atât la parter cât şi la 
etaj. La parter apar două ample arcade în arc mâner de coş, în cea din stânga 
fiind montată o uşă şi vitrină, ambele cu supralumină vitrată. Cea de a doua 
arcadă este parțial obturată, adăpostind doar o fereastră modernă cu 3 + 3 
ochiuri. Central se situează uşa pietonală. La etaj, în flancuri sunt două 
ferestre identice cu cea de la parter, iar în centru o fereastră în 2+2 ochiuri. 
Toate au ancadramente parțiale, mai puţin în partea inferioară. Acoperişul 
este în două ape, coama fiind paralelă cu fațada. Accesul în curte se 
realizează printr-un gang îngust prevăzut cu tavan. În curte pe partea din 
dreapta se află o scară acoperită din lemn în două rampe. Subsolul parţial se 
află în spate, în stânga, sub farmacie, fiind boltit cu o boltă aplatizată. 


Str. I. G. Duca nr.9 
Datare: 2/2 sec. XVIII — 1/2 sec. XIX 


Clădire de factură rurală compusă din două corpuri dispuse pe latura 
_ din stânga parcelei, spre strada Piersicului. Fațada spre str. Duca este 
1 organizată în două axe. Ferestrele în număr de două sunt remodelate, 
dreptunghiulare, cu două canaturi, protejate de rulou modern. Deasupra 
ferestrelor apare o cornişă profilată, protejată de țigle, care se extinde şi 

peste împrejmuirea din zidărie din dreapta în care este practicat golul în arc 
mâner de coş al porții. Frontonul trapezoidal este prevăzut cu două lucarne 
de formă rotundă. Acoperişul în două ape este teşit spre stradă, coama fiind 
perpendiculară pe fațadă. Poarta este carosabilă cu două canaturi din 
scânduri dispuse vertical, iar la nivelul solului are distanţiere din piatră. 
Golul porții este subliniat printr-un ancadrament profilat subțire prevăzut cu 
un ecuson central floral. 

În linii mari aspectul actual este cel existent în perioada interbelică, 
aşa cum rezultă dintr-o ilustrată de epocă. 

În curte se remarcă traseul frânt al celor două corpuri. Subsolul, care 
nu ajunge până la stradă, se găseşte doar la corpul din spate, are bolți în 
dublă curbură între arce. Dintre încăperi se distinge camera la stradă care are 
o stucatură dublu festonată. 


Str. I. G. Duca nr. 10 
Datare: 2/2 sec. XIX 


Clădire de factură rurală compusă din două corpuri dreptunghiulare 
lungi dispuse pe laturile parcelei. Un al treilea corp este dispus transversal în 
limita din spate a parcelei; în sfârşit în limita din spate, spre stânga, curtea 
se lărgeşte şi aici se află un corp de factură recentă (p+1). Corpul A din 
stânga are faţada organizată în trei axe: o uşă de proveniență recentă cu două 
trepte ieşite din aliniamentul fațadei, urmată de două ferestre. Acestea au 
ancadramente din tencuială, precum şi rulouri moderne inestetice. 
Acoperişul prezintă spre stradă o lucarnă pătrată. La nivelul parterului, spre 
dreapta, apare o împrejmuire din zidărie protejată de țigle în care este 
practicat golul în arc mâner de coş al porţii. Poarta este carosabilă cu două 
canaturi din lemn (scânduri dispuse vertical). 

Corpul din dreapta (B) prezintă o fațadă îmbrăcată în tâmplărie de 
sfârşit de secol XIX: aici apar două vitrine şi o uşă de acces în sediul 
Partidului Naţional Liberal, filiala Mediaş. Acoperişul are o apă în formă 
triunghiulară cu o lucarnă pătrată. 

În curte se distinge aspectul corpului transversal cu partea superioară 
realizată din lemn (şură), aici fiind prezentă şi o lucarnă pentru marfă. Pe 
latura din dreapta a curţii se află un subsol prevăzut cu boltă aplatizată. 
Incăperile din interior, inclusiv cele comerciale dinspre stradă, au tavan. 


Str. I. G. Duca nr. 11. Cinematograful Progresul 
Datare: 1930 / 1940 


Clădire (s+p+1) ridicată pe spaţiul a două parcele vizibile în planul 
din 1895, formată din parter şi etaj. Aşa cum reiese dintr-o ilustrată de 
epocă, edificiul nu exista nici în perioada anilor 20. 

La parter accesul central este flancat de câte o vitrină, fiind protejat 
de o amplă copertină. În flancurile clădirii apare câte un acces in interior, de 
asemenea protejat de copertine cu marginile având profiluri de secțiune 
poligonală. Etajul este marcat de câte o fereastră laterală îngustă şi înaltă 
între care sunt amplasate nişe dreptunghiulare majoritatea dintre ele fiind 
obturate. Acoperişul în două ape are spre stradă două lucarne triunghiulare, 
iar coama este paralelă cu faţada. În interior se remarcă ampla sală de 
spectacol care urmează holului de acces. 

Str. L G. Duca nr. 12 
Datare: 1/2 sec. XIX; 1975 


Clădire de factură rurală compusă din două corpuri dispuse pe laturile 
parcelei şi un corp transversal în spate. Din punct de vedere planimetric casa 
păstrează aspectul de la sfârşitul secolului al XIX-lea (1895). Fațada 
corpului din stânga este organizată în două axe, ferestrele dreptunghiulare 
au ancadramente teşite şi sunt protejate de obloane din şipci reglabile. 
Deasupra ferestrelor apare câte o cornişă protejată de țigle care se extinde şi 
peste împrejmuirea din zidărie din dreapta unde se află golul în arc mâner de 
coş al porţii. Poarta este carosabilă cu două canaturi din lemn, cel din 
dreapta asigurând accesul pietonal. Frontonul în formă de triunghi 
dreptunghic este prevăzut cu o lucarnă de pod dreptunghiulară. Acoperişul 
este într-o apă spre curte, fiind adosat casei de alături, nr. 14. Spre dreapta 
apare cel de al doilea corp, de asemenea în două axe: aici una din ferestre a 
fost transformată în uşă. Ambele deschideri sunt protejate de obloane din 
lemn (şipci reglabile). 

Conform informației furnizate de un proprietar, corpul din stânga a 
fost ridicat în 1975 pe locul unui edificiu mai vechi. Corpul din dreapta este 
prevăzut cu o pivniţă boltită semicilindrice, longitudinal, până la stradă; 
zidăria este parțial din piatră. Corpul transversal prezintă pe acoperiş o 
lucarnă pentru marfă. 


Str. I. G. Duca nr. 13 
Datare: 2/2 sec. XVII — 1/4 sec. XIX; Deceniul al treilea, sec. XX 


Clădire cu planul în formă de U, rezultată prin unificarea a două 
clădiri inițiale în L afrontate. Aceste două clădiri apar pe parcele distincte în 
planul din 1895. Clădirea care se înscrie în stilul Art deco are faţada 
organizată în 3+1+3 axe. Dispoziţia actuală este cea din anii de după 1920 
cu observaţia că la parter, în stânga, erau trei ferestre. Acum, în această 
parte apar în ordine, o fereastră, o uşă protejată de un panou compact din 
lemn şi o vitrină plasată deasupra unui gol de pivniţă. La etaj, cele trei 
ferestre (2+2 ochiuri) au între ele câte un decor floral geometric. Se remarcă 
elegantul bowindow ieşit în consolă, prevăzut cu două ferestre central şi 
câte una lateral; ochiul superior este decorat cu motive de pătrăţele 
policrome. Dedesubt, poarta este carosabilă în două canaturi din lemn, cu 
distanțiere la nivelul solului. Aripa din stânga este prevăzută la parter cu o 
tâmplărie ce cuprinde două vitrine şi o uşă de acces în cofetărie. La etaj apar 
două ferestre similare cu cele din aripa din dreapta. 

Acoperişul bowindowului este realizat separat în patru ape şi are o 
frumoasă lucarnă ovală montată într-un cadru metalic. De asemenea, fiecare 
aripă, are acoperişul în două ape, coama paralelă cu faţada şi câte o lucarnă 
circulară metalică. 

La stradă, în dreapta, sunt două spaţii comerciale cu bolți baroce cu 
penetraţii triunghiulare, cu platbandă şi stucaturi patrulobe. La stânga, tot 
spre stradă, în spaţiul rezervat cofetăriei, în tractul doi se află o încăpere cu 
grinzi de lemn, urmată de alta boltită semicilindric. Acces în curte prin 
gan gul acoperit cu bolţişoare pe şine metalice. 

În curte, deservită de o casă a scării în două rampe cu trepte din lemn, se 
remarcă cursiva pe console de lemn, parapetul fiind tot din lemn. În corpul 
din dreapta, în curte, la parter apar spaţii boltite a vela, iar în corpul din 
stânga, în tractul doi, o cameră boltită semicilindric. O pivniță boltită 
semicilindric se află sub ambele corpuri, atât în dreapta, cât şi în stânga 
unde sunt două compartimente, cea de la intrare fiind boltită transversal. 


Str. L G. Duca nr. 14 
Datare: 2/2 sec. XIX 


Clădire compusă din trei corpuri, cel principal A (p+1) în L, cu 
latura scurtă la stradă, dispus pe dreapta parcelei, un corp B ce ocupă limita 
` din spate şi o anexă pe stânga. Fațada corpului A este organizată în trei axe, 
atât la parter cât şi la etaj. La parter apare o fereastră dreptunghiulară cu 
ancadrament, protejată de obloane din șipci reglabile, urmată de o uşă şi 
vitrină ale unui magazin Lofo-Prono (în interior - tavan). Ambele goluri 
sunt de provenienţă mai recentă, ele au înlocuit ferestrele existente inițial la 
parter. Existenţa acestor ferestre poate fi descifrată cu greutate într-o vedere 
din anii ‘20 ai secolului XX: oricum, atunci fereastra din stânga avea alte 
dimensiuni, parapetul fiindu-i obturat. Paramentul parterului este apareiat cu 
brâie orizontale în porțiunea de deasupra soclului. La etaj, ferestrele, în 
număr de trei, sunt dreptunghiulare în arc plat în partea superioară. Au 
ancadramente înguste, parapetul fiindu-le format din panouri decorative. 
Axele sunt demarcate prin lezene canelate cu capitel corintic. O friză de 
denticule este suprapusă de cornişa profilată. Acoperişul este în patru ape. 

Spre stânga apare o împrejmuire din zidărie, protejată de țigle în care 
este practicat golul de formă dreptunghiulară al porţii, colțurile superioare 
fiind rotunjite. Poarta este carosabilă cu două canaturi din scânduri dispuse 
vertical, iar în canatul din dreapta este practicată o uşă pietonală. 


Str. I. G. Duca nr. 16 
Datare: 1/2 sec. - 2/2 sec. XIX 


Clădire compusă din două corpuri care ocupă cele două laturi ale 
£ parcelei şi un corp secundar, transversal, în limita din spate a terenului. La 
stradă, corpul din stânga (A-p) prezintă un parter prevăzut cu goluri ample: 
o vitrină în centrul căreia este prevăzută o uşă a magazinului alimentar 
3 Dorna, urmată spre dreapta de o altă uşă-vitrină, în prezent dezafectată. 
„ Ambele goluri sunt puternic vitrate cu numeroase ochiuri. Acoperişul este în 
două ape cu coama paralelă cu faţada. Alipit acestui corp, casa din dreapta 
(B-p) este, de asemenea, prevăzută cu un parter comercial: aici cele două 
vitrine, care cuprind între ele o uşă, sunt de factură tradițională, fiind 
îmbrăcate într-o tâmplărie specifică sfârşitului de secol XIX sau începutului 
de secol XX. In stânga vitrinelor se găseşte golul în arc mâner de coş al 
porții carosabile (ancadrament profilat în treimea superioară) realizate din 
scânduri dispuse vertical cu tradiționala uşă pietonală situată în dreapta. 
Acoperişul în două ape ce pare a fi fost extins spre dreapta este în două ape, 
coama paralelă cu fațada şi prezintă o lucarnă dreptunghiulară plată, 
acoperită prin rupere de pantă. Accesul înspre curte se face printr-un gang 

prevăzut cu boltă a vela. Interioarele au tavan, în magazinul de la corpul A 
tavanul fiind constituit de o dublură din rigips. Pivniţa corpului B este 
complexă; accesul se face în mijlocul curții: de aici se pătrunde mai întâi 
într-un spaţiu de cca. 5,00 x 5,00 m. boltită transversal. În continuare, spre 
spatele curții, se poziţionează două pivnițe: în stânga o pivniță mai îngustă, 
în dreapta mai largă, ambele boltite longitudinal. 


Str. L G. Duca nr. 17 
Datare: 2/2 sec. XIX; 1/4 sec. XX 


Clădire situată la intersecţia cu strada Caisului cu planul în L, având 
latura scurtă spre piaţeta formată de str. Babeş. Fațada este organizată în 
două axe la etaj unde casa îşi păstrează conformaţia din deceniul al treilea al 
sec. XX (cf. unei ilustrate). Cele două ferestre (2+2 ochiuri) sunt 
dreptunghiulare, au ancadramente cu cornişe profilate şi solbanc. Deasupra 
unei frize de denticule se profilează streaşina şi acoperişul în patru ape, 
prevăzut spre stradă cu o lucarnă circulară din tablă. La parter, unde în 
perioada amintită erau trei ample vitrine montate în tâmplărie de epocă şi 
protejate de rulouri metalice, în prezent se află două vitrine dreptunghiulare 
ce curpind între ele o uşă îngustă. Flancurile clădirii la ambele niveluri 
prezintă bosaje dispuse aleatoriu. Spre dreapta, apare o împrejmuire din zid 
protejată de ţigle, în care este practicat golul în arc mâner de coş al porţii. La 
nivelul solului sunt dispuse distanțiere din piatră. Poarta este carosabilă cu 
două canaturi din lemn şi este decorată cu motive geometrice (casete 
dreptunghiulare, triun ghiulare, rozete). 


Str. I. G. Duca nr. 18 
Datare: 2/2 sec. XVIII; XIX; XX 


Clădire de factură rurală compusă din două corpuri: corp A (s+p), pe 
_ {dreapta parcelei, la stradă, în L, cu latura scurtă dispusă transversal pe limita 
= din spate a parcelei şi corpul B (p), fostă anexă pe stânga, la stradă (pare 
decupată din casa de la nr. 20). Fațada corpului A este organizată în două 
axe. Deasupra soclului din ciment pe care apare un gol de pivniţă 
dreptunghiular, plat, cele două ferestre sunt dreptunghiulare (2+2 ochiuri) au 
ancadramente din tencuială şi pervazuri. Streaşina profilată este subliniată 
de existenţa unei frize de denticule, iar acoperişul este într-o apă spre stradă 
şi două pe laturile casei. 

Spre stânga apare o împrejmuire din zidărie protejată de țigle în care 
este practicat golul în arc aplatizat al porţii, subliniat printr-o sprânceană 
profilată. Poarta este carosabilă cu două canaturi din scânduri dispuse 
orizontal, iar în canatul din dreapta este practicată o uşă pietonală. Din curte 
se accede în subsolul corpului A: este un subsol adânc, boltit semicilindric, 
cu prima parte situată la un nivel superior faţă de segmentul dispus până la 
stradă. Pe acest corp de clădire se constată existența unei lucarne pentru 
depozitat marfă. Corpul transversal din spatele curții are parter şi două etaje, 
accesul la nivelurile superioare fiind posibil prin intermediul unei scări de 
beton situată în curtea a doua. Spre curtea casei de la nr. 18 se deschid patru 


ferestre dreptunghiulare tradiționale (6 ochiuri), care aparțin însă casei de la 
nr. 20 (corp A). 

si. Str. L G. Duca nr. 19 
Datare: 1/2 sec. XIX; XX 


Clădire de factură rurală compusă dintr-un corp în formă de L dispus 
cu latura lungă pe stânga parcelei, iar cu cea scurtă spre piațeta din capătul 
străzii Babeş. Fațada spre str. Duca este organizată în două axe cu ferestre 
modernizate (două canaturi), prevăzute cu ancadramente din tencuială şi 
câte o cornişă dreaptă, profilată. Pe flancuri apar bosaje dispuse aleatoriu. 
Acoperişul este într-o apă spre stradă, două spre curte şi casa alăturată, 
prezentând o lucarnă ovală montată în tablă. Spre dreapta apare o 
împrejmuire protejată de țigle în care este practicat golul în arc mâner de coş 
al porții. Poarta este carosabilă cu două canaturi din scânduri (orizontale şi 
verticale — stare rea), iar în canatul din stânga se află o uşă pietonală. Partea 
din spate a clădirii, înspre piaţetă, este remodelată, mansardată. Pivniţa spre 
această parte, care nu ajun ge până la piaţetă, este boltită semicilindric. 


Str. I. G. Duca nr. 20 
Datare: 4/4 sec. X VIII — 1/4 sec. XIX; XX 


Clădire de factură rurală compusă din şapte corpuri. Spre stradă se 

află corpurile A (dreapta) şi B (stânga); ulterior, corpul A a fost unit prin 

= două corpuri (C-p şi D-p+1) cu un alt corp (E), situat transversal în limita 

E7 au i “din spate a parcelei. Fațada corpului A este organizată în trei axe, care în 

| prezent oferă imaginea a trei vitrine ample în arc plat. Central se află poarta 

dreptunghiulară modernă, carosabilă din lemn, iar corpul B are de 

i asemenea, trei ferestre moderne (2 canaturi), spațiul dintre ele fiind marcat 

prin lezene. Acoperişul este într-o apă spre stradă şi două spre curte, coama 

fiind perpendiculară pe stradă la corp A şi două ape, cu coama paralelă cu 

strada la corpul B. În continuarea corpului B sunt dispuse în anfiladă alte 

două corpuri pe parter, cu acoperişul având coama paralelă cu curtea. 
Accesul în spațiile comerciale din cele două corpuri se face din curte. 

La 1895 nu exista decât corpul din dreapta (A) şi cel de pe limita din 
spate a parcelei (E). În încăperea din corpul A, situată la stradă (atelier de 
tapiterie), se află o stucatură cu rozetă. În curte este vizibilă lucarna de 
ridicat marfă de la corpul transversal E, precum şi scara de acces într-o 
rampă. 


Str. L G. Duca nr. 21 
Datare: 1/4 sec. XIX; 2/2 sec. XX 


Clădire situată pe o parcelă îngustă, compusă din două corpuri 
dispuse pe latura din dreapta parcelei. Fațada este organizată în două axe. 
Ferestrele parterului sunt foarte joase, ele corespund mai degrabă unui 
demisol; sunt modernizate în două canaturi, protejate fiind de obloane 
compacte din lemn. La nivelul următor (parter înalt) apar alte două ferestre 
de acelaşi tip, fără obloane. Clădirea prezintă în continuare, deasupra unei 
cornişe profilate, un fronton trapezoidal prevăzut cu două lucarne 
en dreptunghiulare, între care se află o nişă obturată, de asemenea 

dreptunghiulară, mai amplă. Este evidentă supratnălțarea casei, frontonul 
fiind o operă recentă. Acoperişul este în două ape, teşit spre stradă, coama 
fiind perpendiculară pe fațadă cu o streaşină pronunţată spre curte. Spre 
dreapta se află împrejmuirea din zidărie protejată de ţigle, în care este 
practicat golul în arc mâner de coş al porții. Poarta este carosabilă cu două 
canaturi din scânduri dispuse vertical. Corpul din spate se întinde spre strada 
Victor Babeş. Ambele corpuri existau în 1895. 


Str. I. G. Duca nr. 22 
Datare: 1/4 sec. XIX - 2/2 sec. XX 


Clădire de factură rurală compusă dintr-un corp (A) dispus pe latura 
din dreapta parcelei şi o anexă (B), ambele la stradă. Fațada A este 
organizată în două axe cu ferestre dreptunghiulare modernizate prevăzute cu 
rulouri. Deasupra ferestrelor apare o cornişă protejată de ţigle, care se 
| extinde în stânga şi peste împrejmuirea din zidărie în care este practicat 

351 eolul dreptunghiular al porții. Frontonul este trapezoidal, prevăzut cu două 
_ a lucarne de pod dreptunghiulare. Acoperişul în două ape este teşit spre 
stradă, coama fiind perpendiculară pe fațadă. Poarta este carosabilă cu două 
canaturi din lemn parchetat (modern). 

Corpul B are fațada cu un singur gol — o uşă protejată de un grilaj 
metalic. Dispoziţia planimetrică este identică cu cea relevată în planul din 
1895. Aspectul actual al fațadei este opera unor intervenţii neavenite din 
ultimul deceniu. 


Str. I. G. Duca nr. 23 
Datare: 1/4 sec. XIX; 2/2 sec. XX 


Clădire de factură rurală (s+p) compusă dintr-un corp cu planul în L, 
Să N „cu latura scurtă dispusă spre str. Babeş. Clădirea situată pe stânga parcelei 
k- ———.... E mu are faţada în două axe cu ferestre dreptunghiulare (2 canaturi) modernizate, 
N m [orite prin solbanc. Pe soclu apare un gol de pivniță de formă 
j A dreptunghiulară. Deasupra ferestrelor apare o cornişă protejată de țigle, 
urmată de frontonul trapezoidal prevăzut cu două mici lucarne de pod 
——— am dreptunghiulare. Acoperişul în două ape este teşit spre stradă, coama fiind 
perpendiculară pe faţadă. Spre dreapta se află împrejmuirea din zidărie în 
care este practicat golul în arc mâner de coş al porţii. Poarta este carosabilă 
cu două canaturi din lemn din scânduri dispuse vertical. Casa păstrează în 

linii mari planul din 1895. 


Str. L G. Duca nr. 24. 
Datare: 2/2 sec. XVIII; 2/2 sec. XIX 


SS Pe o parcelă dreptunghiulară amplă, se află două corpuri în anfiladă, 
ra SS ESN căruia i se adaugă în spate un alt corp cu pod deschis din lemn pentru uscat 


ae | haine. Pe partea stânga se află două corpuri pe parter, al doilea fiind o anexă 
TT joasă, transformată în locuinţă. Fațada la stradă este unită, central fiind 
„= poziționat golul dreptunghiular în care este plasată poarta. In stânga golului 


porţii se află un spațiu ocupat de o asociaţie (a veteranilor) deschis spre 

stradă printr-un grupaj de vitrină — uşă - vitrină, protejate de rulou metalic şi 
de un grilaj. Spre dreapta corpul A prezintă 1+2 axe cu ferestre 
dreptunghiulare (2+2 ochiuri) cu ancadramente şi pervazuri, iar parapetul 
este decorat cu câte o casetă în relief. Sub streaşină faţada este străbătută de 
un brâu profilat. Acoperişul este în două ape, spre stradă cu trei lucarne 
MICI, triun ghiulare, coama fiind paralelă cu faţada. Sub corpul A se află un 
subsol adânc, boltit semicilindric, ce se întinde şi spre corpul din spate (B). 


Str. I. G. Duca nr. 25 
Datare: 1/4 sec. XIX; 2/2 sec. XX 


Clădire de factură rurală (s+p) compusă dintr-un corp dispus pe 


y latura din stânga parcelei. Fațada este organizată în două axe, ferestrele fiind 


remodelate în două canaturi. Pe soclu apare un gol dreptunghiular de 
pivniță. Deasupra ferestrelor cornişa este protejată de țigle şi se extinde spre 
dreapta şi peste împrejmuirea din zidărie în care este practicat golul 
dreptunghiular al porții. Frontonul este trapezoidal prevăzut cu două lucarne 
de pod dreptunghiulare. Acoperişul în două ape este teşit spre stradă, coama 
fiind perpendiculară pe faţadă. Poarta este carosabilă cu două canaturi din 
scânduri cu supralumină realizată din gratii de lemn. 


Str. I. G. Duca nr. 26 
Datare: 4/4 sec. XVII — 1/4 sec. XIX; 4/4 sec. XIX — 1/4 sec. XX 


Clădire compusă din două corpuri: primul (A), are planul în L cu 
latura scurtă spre stradă, latura lungă pe dreapta parcelei, celălalt (B) fiind 


„ dispus în continuare cu o aripă transversală. Fațada este organizată în trei 
- axe (1+2) atât la parter cât şi la etaj. Parterul este comercial, în partea 


dreaptă, montate într-o tâmplărie de epocă situându-se o vitrină, respectiv o 
uşă de acces în magazin, ambele dreptunghiulare, înguste. Spre stânga se 
situează golul în arc semicircular în care este montată poarta. Întreg 
paramentul parterului este apareiat cu bosaje dreptunghiulare dispuse 
aleatoriu. Deasupra unui brâu îngust, profilat, urmează etajul cu 1+2 ferestre 
dreptunghiulare (2+2 ochiuri), prevăzute cu ancadramente late cu ecuson 
central, pervazuri şi paramente decorate cu panouri decorative cu romburi. 


» Registrul primei ferestre este apareiat cu bosaje, în dreptul celorlalte două 


paramentul este lis. Deasupra unei streşini profilate susținute de friză de 
denticule se află acoperişul pe care apare o lucarnă dreptunghiulară plată 
acoperită prin rupere de pantă. Gangul de acces este acoperit cu bolțişoare 
pe şine metalice. În curte, se observă pe latura lungă, parţial, o cursivă din 
beton deservită de o scară de acces în două rampe; feroneria parapetului este 
de la începutul sec. XX. Corpul transversal este prevăzut, de asemenea, cu o 
cursivă scurtă cu parapet din lemn traforat, deservită de o scară de lemn într- 
o singură rampă. 


98 


Centrul istoric. Străzi 


Str. L G. Duca nr. 28 
Datare: mijlocul secolului XIX; 1/4 sec. XX 


Casă (p+1) cu planul în L, latura lungă plasată pe stânga parcelei. 
Fațada la stradă este organizată în 3+1 axe. O uşă de acces în spațiul 
"comercial (interiorul tăvănit) de la parter este flancată de vitrine 
„dreptunghiulare mari, inestetice. În dreapta se află golul dreptunghiular al 


A 


iad = = porţii carosabile cu două canaturi din lemn; decor în formă de casete 


“dreptunghiulare. Deasupra unui brâu urmează etajul cu 3+1 ferestre 
“dreptunghiulare (pervaz, ancadrament în treimea superioară), protejate de 
obloane din şipci reglabile. La etaj paramentul este ritmat de câte trei grupe 
de brâie orizontale triple. Acoperişul este în două ape, coama fiind paralelă 
cu faţada. 


Str. I. G. Duca nr. 30 
Datare: 1/4 sec. XIX; sfârşitul secolului XX 


Clădire de factură rurală compusă din două corpuri dispuse la stradă. 
Corpul mai vechi este cel din stânga (A), care în planul din 1895 apare în 
formă de L, cu braţul mai scurt pe limita din spate a terenului. În dreapta, 
spre stradă, exista doar o mică anexă. Fațada corpului A, comună cu cea a 
casei de la nr. 32, este organizată în două axe la parter şi un ax la mansardă 
ŞI este separată de partea aparținătoare casei de la nr. 32 prin câte o lezenă 
cu bază şi capitel. Cu mare probabilitate, iniţial casa era locuită doar la 
parter, ulterior fiind transformat în locuință şi podul. Ferestrele de la parter, 
în număr de două, sunt cele tradiționale (6 ochiuri) prevăzute cu 
ancadramente profilate. Deasupra acestor ferestre apare o cornişă protejată 
de țigle care se extinde şi peste împrejmuirea din zidărie din dreapta în care 
este practicat golul în arc mâner de coş al porții. Frontonul trapezoidal 
asimetric este prevăzut cu o fereastră dreptunghiulară asemănătoare cu cele 
de la parter, dar cu numai 2+2 ochiuri. Acoperişul într-o apă spre curte este 
teşit spre stradă, coama comună cu cea de la acoperişul casei nr. 32, fiind 
perpendiculară pe faţadă. Poarta este carosabilă cu două canaturi din metal, 
cu supralumină vitrată şi grilaj metalic. Spre dreapta se ridică un corp de 
factură recentă, la parter cu o poartă dreptunghiulară carosabilă din metal 
contemporană cu poarta alăturată, urmată de o fereastră modernă în trei 
canaturi. La etaj sunt dispuse două ferestre de asemenea moderne. 
Acoperişul este în patru ape. Interioarele au tavan. Amenajarea acestei case 
s-a efectuat după 1990. 


Str. L G. Duca nr. 31 
Datare: mijlocul secolului XIX; 1/2 - 2/2 sec. XX; după 1991 


y CGN Clădire de factură rurală compusă dintr-un comp (p+m) dispus pe 
“TA bg latura din stânga parcelei. Fațada este organizată în trei axe: ferestrele în 
“număr de două sunt dispuse în flancurile unei uşi de acces. Toate aceste 

|| A l goluri sunt moderne. În dreapta se află o scurtă împrejmuire din zidărie în 
700 care este practicat golul în arc mâner de coş al porţii. Frontonul trapezoidal 

M ceste prevăzut cu două ferestre dreptunghiulare ale mansardei. Acoperişul în 

două ape este teşit spre stradă, coama fiind perpendiculară pe faţadă. Poarta 
este realizată dintr-un grilaj metalic. In interior toate încăperile au tavan. 
Clădirea a suferit intervenții majore după anul 1991. De atunci datează 
modificarea fațadei prin apariția uşii în locul celor două ferestre inițiale, a 
fost modificată şi poarta de acces în curte care avea formă dreptunghiulară. 
Podul, care avea acces dinspre strada V. Babeş, a fost transformat într-un 
spaţiu comercial cu acces dinspre strada menționată. 


Str. I. G. Duca nr. 32. Polidinică 
Datare: 1/4 sec. XIX; după 1990 


Clădire de factură rurală compusă din cinci corpuri dispuse pe 
„ ambele laturi ale parcelei: trei pe partea dreaptă, două pe partea din stânga, 
aici fiind şi o anexă. Clădirea a suferit mari intervenţii în perioada de după 
1990, atât în exterior (ex. corpul din stânga la stradă), cât şi în interior. 
Fațada corpului din dreapta (A) este organizată în două axe la parter şi una 
la mansardă. Frontonul şi acoperişul sunt comune cu corpului A de la casa 
nr. 30, ferestrele fiind identice. Între cele două corpuri, poarta inițială a 
“dispărut. Corpul din stânga (B) a primit spre stradă o uşă centrală deservită 
de două trepte, flancată de două ferestre (2+2 ochiuri). Deasupra acestora 
apare o cornişă (protejată cu un singur rând de ţigle) suprapusă de frontonul 
trapezoidal care păstrează forma inițială. Pe fronton apar două lucarne ovale. 
Acoperişul corpului B este în două ape, teşit spre faţadă, cu coama 
perpendiculară spre stradă. Interioarele din ambele corpuri au tavan. 
Mansarda corpului A a fost scoasă mult în consolă pentru a adăposti 
cabinetele medicale. Toate interioarele sunt prevăzute cu tavan. Pivniţa 
corpului B este boltită semicilindric în traveea dinspre curte (spate), cea de 
sub corpul A, de factură mai recentă, fiind neboltită. 


Str. I. G. Duca nr. 34. Centru medical 
Datare: 1/4 sec. XIX; după 1990 


Clădire formată trei corpuri dreptunghiulare dispuse în anfiladă pe 
__— „d stânga parcelei, unificate prin acoperiş, cu latura scurtă a corpului A la 
: — stradă. Fațada este organizată în 2+1 axe. Deasupra unui soclu scund, cele 
—— | pe două ferestre au formă dreptunghiulară (2+2 ochiuri), prevăzute cu 
| ancadramente având colțurile superioare evazate, pervazuri şi cornişe 
profilate. De asemenea, acestea sunt protejate prin câte un grilaj în formă de 

w Coş. Spre dreapta este dispusă poarta în arc în formă de mâner de paner. 
Fațada este decorată cu mai multe elemente, cum ar fi, lezenele din 
flancurile corpului de clădire prevăzute cu capiteluri sau, panoul decorativ 
de deasupra arcului porții care este de fapt un pseudo-antablament decorat 
cu mici casete dispuse pe lățime. Urmează o cornişă profilată suprapusă (se 
extinde pe toată lărgimea fațadei, inclusiv deasupra porţii) de un atic curbat, 
profilat, în formă de mâner de coş. De asemenea, se constată faptul că 
acoperişul, mascat spre stradă de aticul menţionat, este în două ape, cu 

coama perpendiculară pe stradă. 

Accesul în curte se realizează prin poarta carosabilă în două canaturi 
inegale din lemn, cu motive casetate. În curte, se surprinde faţada lungă, 
austeră, în care deschiderile (trei uşi şi şase ferestre) sunt dispuse în ritm 

